സ്വന്തം ലേഖകൻ February 05, 2019 01:31 PM IST\nയുഎഇയിലെ വിവിധ ഭാഗങ്ങളിൽ കനത്ത മഴ. ദുബായിലും ഷാർജയിലും വിവിധയിടങ്ങളിൽ ശക്തമായ മഴ ലഭിച്ചു. ഷാർജയിലും വടക്കൻ എമിറേറ്റുകളിലും തീരപ്രദേശങ്ങൾ കേന്ദ്രീകരിച്ചായിരുന്നു മഴ. ദൂരക്കാഴ്ച കുറയുകയും മണിക്കൂറുകളോളം ഗതാഗതക്കുരുക്ക് അനുഭവപ്പെടുകയും ചെയ്തതിനെത്തുടർന്ന് ദുബായിൽ 66 വാഹനാപകടങ്ങൾ ഉണ്ടായതായി പൊലീസ് പറഞ്ഞു. പരുക്കുകൾ ഗുരുതരമല്ലെന്നും അറിയിച്ചു.\nപുലർച്ചെ 6നും 9നും ഇടയിൽ പൊലീസ് സഹായം തേടി 1,812 ടെലിഫോൺ വിളികളാണ് എത്തിയത്. വടക്കൻ എമിറേറ്റുകളിലും അപകടങ്ങൾ റിപ്പോർട്ട് ചെയ്തിട്ടുണ്ട്. വടക്കൻ എമിറേറ്റുകളിൽ ഞായറാഴ്ചയുണ്ടായ ശക്തമായ മഴയിൽ താഴ്ന്ന മേഖലകൾ വെള്ളത്തിലായി. വെള്ളക്കെട്ട് നീക്കാനുള്ള നടപടികൾ പുരോഗമിക്കുകയാണ്. തീരപ്രദേശങ്ങളിലും പർവതമേഖലകളിലും പൊലീസ് പട്രോളിങ് ഊർജിതമാക്കി. ഉച്ചയോടെ അന്തരീക്ഷം തെളിഞ്ഞുവെങ്കിലും മലയോരമേഖലകളിൽ മൂടിക്കെട്ടിയ അന്തരീക്ഷമാണ്. ശക്തമായ കാറ്റുമുണ്ട്. ഇന്നു മഴയ്ക്കു സാധ്യതയില്ലെന്നാണു കാലാവസ്ഥാ നിരീക്ഷകരുടെ റിപ്പോർട്ട്.\nമറ്റു ഗൾഫ് രാജ്യങ്ങളിലും മഴയില്ല. റാസൽഖൈമയിലും ഫുജൈറയിലും വാദികളും ജലസംഭരണികളും നിറഞ്ഞു. മലനിരകളിൽ നിന്നുള്ള നീരൊഴുക്കു കൂടി. റാസൽഖൈമയിലെ ജബൽ ജൈസ് മലനിരകളിൽ ശക്തമായ മഴയും കാറ്റുമാണ് ഉണ്ടായത്. വാദികളിൽ അപകടകരമായ നിലയിൽ വെള്ളം ഉയർന്നതിനെ തുടർന്നു പല റോഡുകളും അടച്ചു. യാത്രക്കാരുടെ സുരക്ഷ ഉറപ്പാക്കാൻ കൂടുതൽ പട്രോളിങ് ശക്തമാക്കി. അടിയന്തര സാഹചര്യമുണ്ടായാൽ 999, 901 എന്നീ നമ്പരുകളിൽ വിളിക്കണമെന്നു റാസൽഖൈമ പൊലീസ് അറിയിച്ചു.\nഒമാനിൽ ഞായറാഴ്ച രാത്രിയിൽ ഉൾപ്പെടെ പെയ്ത മഴയിൽ താഴ്ന്ന മേഖലകൾ വെള്ളത്തിലായി. വാദികൾ നിറഞ്ഞൊഴുകുകയാണ്. വെള്ളം കുത്തിയൊഴുകി തലസ്ഥാന നഗരമായ മസ്കത്തിലടക്കം റോഡുകളിൽ കല്ലുകളും മണ്ണും അടിഞ്ഞുകൂടി.ഇന്നലെ മഴയില്ലാതിരുന്നത് ശുചീകരണ പ്രവർത്തനങ്ങൾ എളുപ്പമാക്കി. ആമിറാത്ത്, റൂവി, മത്ര, വാദി കബീർ, സീബ് എന്നിവിടങ്ങളിലെ റോഡുകളിൽ മണ്ണും കല്ലും നിറഞ്ഞിരുന്നു.സമാഈൽ, മുസന്ന, മുസന്ദം, കസബ്, സുഹാർ, ഷിനാസ്, സഹം, സുവൈഖ്, ദങ്ക്, നഖൽ, ബർക്ക, മത്ര എന്നിവിടങ്ങളിൽ ഞായറാഴ്ച രാത്രി ശക്തമായ മഴയാണു ലഭിച്ചത്. പലയിടങ്ങളിലും ആലിപ്പഴവർഷമുണ്ടായി. വാദികൾക്കു സമീപം പോകരുതെന്ന് പൊലീസ് മുന്നറിയിപ്പു നൽകി.\nവാഹനം ഓടിക്കുമ്പോൾ ശ്രദ്ധിക്കേണ്ട കാര്യങ്ങൾ\nമഴയത്തും ദൂരക്കാഴ്ച കുറയുമ്പോഴും വാഹനങ്ങൾ ഓവർടേക്കിങ് ഒഴിവാക്കണമെന്നു പൊലീസ് നിർദേശിച്ചു. പെട്ടെന്നു ലൈനുകൾ മാറുന്നതും സഡൻ ബ്രേക്ക് ചെയ്യുന്നതും അപകടസാധ്യതകൾ വർധിപ്പിക്കും. ഡ്രൈവിങ് ബുദ്ധിമുട്ടായി തോന്നിയാൽ റോഡിൽ നിന്നു മാറി സുരക്ഷിതമായ സ്ഥലത്ത് വാഹനം ഒതുക്കി നിർത്തണം.വെള്ളക്കെട്ടുകളിൽ കുടുങ്ങാതിരിക്കാനും ശ്രദ്ധിക്കണം. മഴയുള്ളപ്പോൾ താഴ്ന്ന പാർക്കിങ് മേഖലകളിൽ നിന്നു വാഹനം മാറ്റിയിടണം.\nഇക്കാര്യങ്ങളിൽ ജാഗ്രത പുലർത്തണം\n*നീന്തൽക്കുളങ്ങൾ, വെള്ളക്കെട്ടുകൾ എന്നിവിടങ്ങളിൽ കുട്ടികൾ പോകാതിരിക്കാൻ ശ്രദ്ധിക്കുക.\n*മഴവെള്ളവും പൊടിക്കാറ്റും മുറികളിൽ അടിച്ചുകയറാതിരിക്കാൻ ജനാലകൾ അടച്ചിടണം.\n*ഇടിമിന്നലുണ്ടെങ്കിൽ വൈദ്യുതോപകരണങ്ങൾ പ്രവർത്തിപ്പിക്കാതിരിക്കുക.\n*വാദികൾ, കടൽത്തീരങ്ങൾ എന്നിവിടങ്ങളിൽ നിന്നു വിട്ടുനിൽക്കുക. മലയോരങ്ങളും സുരക്ഷിതമല്ല.


ഇന്ധനവില ഇന്നും കൂട്ടി; പെട്രോള് ലിറ്ററിന് 29 പൈസയും ഡീസലിന് 31 പൈസയും - Pravasishabdam\nHome News Kerala ഇന്ധനവില ഇന്നും കൂട്ടി; പെട്രോള് ലിറ്ററിന് 29 പൈസയും ഡീസലിന് 31 പൈസയും\nരാജ്യത്ത് ഇന്ധനവില ഇന്നും കൂട്ടി.42 ദിവസത്തിനിടെ 24 തവണയാണ് ഇന്ധനവില കൂട്ടുന്നത്. പെട്രോളിന് ലിറ്ററിന് 29 പൈസയാണ് കൂട്ടിയത്. ഡീസലിന് 31 പൈസയും കൂട്ടി. തിരുവനന്തപുരത്ത് ഇപ്പോള് പെട്രോള് വില 99 രൂപയ്ക്കടുത്തായിരിക്കുകയാണ്. ഡീസലിന് വില 93.79 രൂപയായി. രാജ്യത്തെ പല നഗരങ്ങളിലും ഇപ്പോഴേ ഇന്ധനവില സെഞ്ച്വറിയടിച്ചു. കേരളത്തില് പ്രീമിയം പെട്രോള് വില 100-ലെത്തിയിട്ടുണ്ട്.സാധാരണ പെട്രോള് വില നൂറിനടുത്ത് എത്തി നില്‍ക്കുകയാണ്.\nകൊവിഡ് മഹാമാരിക്കാലത്ത് ജനത്തിന്റെ നട്ടെല്ലൊടിക്കുകയാണ് ഈ നടപടിയിലൂടെ കേന്ദ്രസര്‍ക്കാരും എണ്ണക്കമ്പനികളും. ഇന്ധനവില കൂട്ടുന്നത് ജനത്തിന് ബുദ്ധിമുട്ടാണെന്നറിയാം, പക്ഷേ എന്തുചെയ്യാന്, വാക്‌സീന് വാങ്ങാന് കോടിക്കണക്കിന് രൂപ ചെലവാക്കുകയാണ് സര്‍ക്കാര് എന്നാണ് പെട്രോളിയം മന്ത്രി ധര്‍മേന്ദ്ര പ്രധാന് ഇന്നലെ മാധ്യമങ്ങളോട് പറഞ്ഞത്. സര്‍ക്കാരിന് ഇന്ധനവില കൂടുന്നത് കൊണ്ട് ഒരു ഭീഷണിയുമില്ലെന്നാണ് ധര്‍മേന്ദ്രപ്രധാന് പറയുന്നത്.\nPrevious articleമകളെ കാണാന് അഫ്ഗാനില് പോകാനും തയ്യാറാണ്, നിമിഷ ഫാത്തിമയുടെ അമ്മ\nNext articleകണ്ണൂരില് ഒരു വയസ്സുകാരിയെ രണ്ടാനച്ഛൻ ആക്രമിച്ച സംഭവം; ചികിത്സാ ചെലവ് സര്‍ക്കാര് ഏറ്റെടുക്കും


പുണെ റൂബി ഹാള് ആശുപത്രിയില് ഒരു മലയാളി നഴ്‌സിന് കൂടി കൊവിഡ് സ്ഥിരീകരിച്ചു – Tip of India News\nമുംബൈ: പുണെ റൂബി ഹാള് ആശുപത്രിയില് ഒരു മലയാളി നഴ്‌സിന് കൂടി കൊവിഡ് സ്ഥിരീകരിച്ചു. അതേസമയം ഈ ആശുപത്രിയില് നേരത്തെ മറ്റ് രണ്ട് നഴ്സുമാര്‍ക്ക് രോഗം സ്ഥിരീകരിച്ചതായിരുന്നു. രാജ്യത്ത് കൊവിഡ് രോഗികളുടെ എണ്ണം 10,815 ആയി. മരണം 353 ആയി. കര്‍ണാടകത്തില് കൊവിഡ് മരണം പത്തായി. ഇന്നലെ മാത്രം നാല് പേരാണ് സംസ്ഥാനത്ത് മരിച്ചത്.\nബെംഗളൂരുവില് 38 കൊവിഡ് തീവ്രബാധിത പ്രദേശങ്ങളാണ് ഉള്ളത്. ആന്ധ്ര പ്രദേശില് ഇന്നലെ രണ്ട് പേര് കൂടി മരിച്ചതോടെ ആകെ മരണം ഒന്‍പതായി. തെലങ്കാനയില് 18 പേരാണ് ഇതുവരെ കൊവിഡ് ബാധിച്ച് മരണമടഞ്ഞത്. അതേസമയം രാജ്യത്ത് കൊവിഡ് കേസുകള് ക്രമാതീതമായി ഉയരുന്നുവെന്നാണ് ഐസിഎംആര് റിപ്പോര്‍ട്ട്.\nപരിശോധനകളുടെ എണ്ണം കൂട്ടാന് വീണ്ടും ശുപാര്‍ശ നല്‍കിയിട്ടുണ്ട്. ചൈനയില് നിന്ന് ദ്രുതപരിശോധന കിറ്റുകള് എത്തിത്തുടങ്ങി. 15 ലക്ഷം ദ്രുതപരിശോധന കിറ്റുകള് വാങ്ങാനാണ് ചൈനയുമായി കരാര് ഉള്ളത്. അതേസമയം മെയ് മൂന്ന് വരെ ദേശീയ ലോക്ക്ഡൗണ് നീട്ടുന്നതിന്റെ ഭാഗമായി പുതുക്കിയ മാര്‍ഗ്ഗനിര്‍ദ്ദേശങ്ങള് കേന്ദ്ര സര്‍ക്കാര് ഇന്ന് പുറത്തിറക്കും.\nഏപ്രില് ഇരുപതിന് ചില മേഖലകള്‍ക്ക് ഇളവ് നല്‍കുന്നതടക്കമുള്ള നിര്‍ദ്ദേശങ്ങള് ഇന്ന് കേന്ദ്രം നല്‍കും. സാമ്പത്തിക പ്രതിസന്ധിയും മന്ത്രിസഭ ചര്‍ച്ച ചെയ്യും. ഇതരസംസ്ഥാന തൊഴിലാളികളുടെ പ്രതിഷേധം വിലയിരുത്താന് ആഭ്യന്തരമന്ത്രാലയത്തിലും യോഗം നടക്കുന്നുണ്ട്.


400 കോടി ബിഗ്ബഡ്ജറ്റില് മഹാഭാരതവുമായി രാജമൗലി\nPosted by Farsana Jaleel, 15 Jan, 2017\nബാഹുബലിയ്ക്കു പിന്നാലെ മറ്റൊരു ബ്രഹ്മാണ്ഡ ചിത്രവുമായി രാജമൗലി എത്തിയിരിക്കുകയാണ്. മഹാഭാരതത്തെ ആസ്പദമാക്കി 400 കോടി മുതല് മുടക്കിലാണ് രാജമൗലി മഹാഭാരതം ഒരുക്കുന്നത്. മഹാഭാരതത്തെ ആസ്പദമാക്കി എപിക് ട്രൈലോജിയാണ് രാജമൗലി ഒരുക്കുന്നത്.\nബാഹുബലി എന്ന ബ്രഹ്മാണ്ഡ ചിത്രമൊരുക്കിയ രാജമൗലി മൂന്നരവര്‍ഷമാണ് പ്രോജക്ടിനായി രാജമൗലി മാറ്റിവെച്ചത്. ബാഹുബലിക്കായി മൂന്നര വര്‍ഷം മാറ്റിവെച്ച രാജമൗലി മഹാഭാരതത്തിനായി മാറ്റിവെച്ചിരിക്കുന്നത് അഞ്ച് വര്‍ഷമാണ്. 400 കോടിയിലായി മൂന്നു ഭാഷകളിലാണ് ചിത്രമൊരുക്കുന്നത്. തമിഴ്, തെലുങ്ക്, ഹിന്ദി ഭാഷകളിലാണ് ചിത്രമൊരുക്കുന്നത്.


ധൈര്യമുണ്ടോ കയറാൻ? ലോകത്തിലെ ഏറ്റവും നീളം കൂടിയ തൂക്കുപാലം സന്ദർശകരാ‍ക്കായി തുറന്നു | sky bridge 721, the world's longest suspension skywalk opens in the czech republic\nധൈര്യമുണ്ടോ കയറാൻ? ലോകത്തിലെ ഏറ്റവും നീളം കൂടിയ തൂക്കുപാലം സന്ദർശകർ‍ക്കായി തുറന്നു\nMay 18, 2022 02:29 PM IST\nലോകത്തിലെ ഏറ്റവും നീളം കൂടിയ തൂക്കുപാലം ചെക്ക് റിപ്പബ്ലിക്കിൽ സന്ദര്‍ശകര്‍ക്കായി തുറന്നുകൊടുത്തു. രണ്ടുവർഷത്തോളമായി നിർമാണത്തിലിരുന്ന പാലം കഴിഞ്ഞ വെള്ളിയാഴ്ചയാണ് ഔദ്യോഗികമായി തുറന്നത്. സ്കൈ ബ്രിഡ്ജ് 721 എന്ന പാലത്തിന്റെ ചിത്രങ്ങൾ സമൂഹമാധ്യമത്തിൽ വൈറലാണ്.\nസ്കൈ ബ്രിഡ്ജ് 721 തൂക്കുപാലം രണ്ട് വര്‍ഷംകൊണ്ടാണ് പണികഴിപ്പിച്ചത്. ലോക ടൂറിസം ഭൂപടത്തില് ഇടം പിടിക്കുക എന്ന ലക്ഷ്യത്തോടെയാണ് പാലം നിര്‍മിച്ചത്. ചെക്ക് റിപ്പബ്ലിക്കിന്റെ തലസ്ഥാനമായ പ്രാഗില് നിന്ന് രണ്ടര മണിക്കൂര് യാത്ര ചെയ്താല് സ്കൈ ബ്രിഡ്‍ജിലെത്താം. 721 മീറ്റര് നീളത്തില് 1.2 മീറ്റര് മാത്രം വീതിയില് സമുദ്രനിരപ്പില് നിന്ന് 1116 അടി ഉയരത്തില് രണ്ട് താഴ്‍വരകളെ ബന്ധിപ്പിച്ചാണ് ഇൗ തൂക്കുപാലം. ആറ് വലിയ താങ്ങുവടങ്ങളും, വ്യത്യസ്ത വ്യാസമുള്ള 60 ചുറ്റുവടങ്ങളും ആണ് തൂക്കുപാലത്തെ താങ്ങി നിര്‍ത്തുന്നത്. 8.4 മില്യണ് ഡോളര് ചെലവിട്ടാണ് ആകാശനടപ്പാത നിര്‍മിച്ചത്. തൂക്കുപാലത്തിലൂടെ നടന്നാല് ജെസെനികി മലനിരകളുടെ വന്യഭംഗി അടുത്ത് കാണാം.\nകേബിള് കാര് വഴിയാണ് സന്ദര്‍ശകരെ തൂക്കുപാലത്തിലെത്തിക്കുക. പഞ്ഞിക്കെട്ടുകണക്കെ ഒഴുകി നടക്കുന്ന മേഘങ്ങളെ തൊട്ടുതൊട്ടില്ല എന്ന മട്ടിലൊരു നടത്തമാണ് സ്കൈ ബ്രിഡ്ജ് 721 സമ്മാനിക്കുക. അതി ശക്തമായ കാറ്റുവീശുമ്പോൾ അപകടം ഉണ്ടാകാതിരിക്കുവാനായി ഒറ്റ ദിശയിലേക്ക് മാത്രമാണ് സന്ദർശകർക്ക് പാലത്തിലൂടെയുള്ള നടത്തം അനുവദിക്കുക. മാത്രമല്ല കാറ്റിന്റെ വേഗം മണിക്കൂറില് 135 കിലോമീറ്റര് പരിധി കടന്നാല് പാലം അടയ്ക്കും. പോര്‍ച്ചുഗലിലെ 516 മീറ്റര് നീളമുള്ള അരൗക തൂക്കുപാലത്തിന്റെ റെക്കോർഡാണ് സ്കൈ ബ്രിഡ്‍ജ് 721 തകര്‍ത്തത്.\nEnglish Summary: sky bridge 721, the world's longest suspension skywalk opens in the czech republic\nവേറിട്ട മരുക്കാഴ്ചകളുമായി ജോർദാനിലെ ചുവന്ന താഴ്‌വര\nയാത്രയ്ക്കായി സ്ഥലം തീരുമാനിക്കുമ്പോള് ശ്രദ്ധിക്കാം ഇക്കാര്യങ്ങൾ\nഅവധിയാഘോഷമാക്കണോ? ഇന്തൊനീഷ്യയില് ബാലി മാത്രമല്ല, കാണാനേറെയുണ്ട്\nhttps-www-manoramaonline-com-travel-travel-news 5pk2gj4tapllg3ucc9aapkae9b video-component


Nokia 8.1 vs Oppo R17 Pro vs OnePlus 6T vs Asus Zenfone 5Z: Comparison of price, specs | നോക്കിയ 8.1Vs വണ്‍പ്ലസ് 6T Vs ഓപ്പോ R17 Vs അസൂസ് സെന്‍ഫോണ് 5Z: മികച്ചത് ഏത്? - Malayalam Gizbot\nPublished: Monday, December 10, 2018, 20:00 [IST]\nവില, സവിശേഷതകള്, ക്യാമറ എന്നിവയുടെ അടിസ്ഥാനത്തില് മിഡ്‌റെയ്ഞ്ച് ഫ്‌ളാഗ്ഷിപ്പ് സ്മാര്‍ട്ട്‌ഫോണുകളായ നോക്കിയ 8.1, വണ്‍പ്ലസ് 6T, ഓപ്പോ R17, അസൂസ് സെന്‍ഫോണ് 5Z എന്നിവയെ താരതമ്യം ചെയ്യുകയാണ്.\nസ്‌നാപ്ഡ്രാഗണ് 710 പ്രോസസ്സര്, പിന്നില് രണ്ട് ക്യാമറകള് എന്നിവയോടെ വിപണിയിലെത്തിയ നോക്കിയ 8.1 കഴിഞ്ഞയാഴ്ച ദുബായില് നടന്ന ചടങ്ങിലാണ് പുറത്തിറക്കിയത്. ഡിസംബര് 10-ന് ഫോണ് ഇന്ത്യന് വിപണിയിലുമെത്തും.\nഅന്താരാഷ്ട്ര വിപണിയില് ഫോണിന്റെ വില 300 യൂറോയാണ്. ഇത് ഏകദേശം 35000 രൂപ വരും. അതായത് വണ്‍പ്ലസ് 6T, ഓപ്പോ R17 പ്രോ, അസൂസ് സെന്‍ഫോണ് 5Z എന്നിവയോടായിരിക്കും നോക്കിയ 8.1 മത്സരിക്കുക.\nഓപ്പോ R17 പ്രോ പ്രവര്‍ത്തിക്കുന്നതും സ്‌നാപ്ഡ്രാഗണ് 710 പ്രോസസ്സറിലാണ്. എന്നാല് വണ്‍പ്ലസ് 6T, അസൂസ് സെന്‍ഫോണ് 5Z എന്നിവയില് സ്‌നാപ്ഡ്രാഗണ് 845 പ്രോസസ്സര് ഉപയോഗിച്ചിരിക്കുന്നു.\nനോക്കിയ 8.1 പ്ലസ് ഇതുവരെ ഇന്ത്യന് വിപണിയിലെത്തിയിട്ടില്ല. 35000 രൂപയില് താഴെയായിരിക്കും ഫോണിന്റെ വിലയെന്ന് ഏറെക്കുറെ ഉറപ്പാണ്. 4GB റാം, 64GB സ്റ്റോറേജ് മോഡല് മാത്രമാണ് ലഭിക്കുക. ഓപ്പോ R17 പ്രോ 8GB റാം, 128GB സ്‌റ്റോറേജ് മോഡലിന്റെ വില 45990 രൂപയാണ്.\nവണ്‍പ്ലസ് 6T മൂന്ന് മോഡലുകളാണ് ഇന്ത്യന് വിപണിയിലുള്ളത്. 6GB റാം, 128GB സ്‌റ്റോറേജ് മോഡലിന്റെ വില 37999 രൂപയും 8GB+128GB മോഡലിന്റെ വില 41999 രൂപയുമാണ്. 44999 രൂപയ്ക്കാണ് 8GB+256GB മോഡല് വില്‍ക്കുന്നത്.\nഅസൂസ് സെന്റഫോണ് 5Z, 6GB റാം, 64GB സ്‌റ്റോറേജിന് വില 29999 രൂപയാണ്. 6GB റാമും 128 GB സ്റ്റോറേജുമുള്ള മോഡല് സ്വന്തമാക്കണമെങ്കില് 32999 രൂപ ചെലവഴിക്കേണ്ടിവരും. 8GB+256 GB മോഡലും അസൂസ് പുറത്തിറക്കിയിട്ടുണ്ട്. ഇതിന്റെ വില 36999 രൂപയാണ്.\nആറായിരം ശ്രേണി അലുമിനിയം ഉപയോഗിച്ചാണ് നോക്കിയ 8.1 നിര്‍മ്മിച്ചിരിക്കുന്നത്. ഡയമണ്ട് കട്ട് എഡ്ജുകള്, ഡ്യുവല് ടോണ് ആനോഡൈസ്ഡ് മെറ്റല് ഫ്രെയിം എന്നിവയാണ് മറ്റ് പ്രത്യേകതകള്. പ്യുവര് ഡിസ്‌പ്ലേ സാങ്കേതികവിദ്യയോട് കൂടിയ 6.18 ഇഞ്ച് ഫുള് HD+ ഡിസ്‌പ്ലേ ഫോണിന്റെ ആകര്‍ഷണീയത വര്‍ദ്ധിപ്പിക്കുന്നു. എഡ്ജ്-റ്റു-എഡ്ജ് ഡിസ്‌പ്ലേ, ചതുരാകൃതിയിലുള്ള നോച്, താഴ്ഭാഗത്ത് നോക്കിയ ലോഗോ എന്നിവയാണ് രൂപകല്‍പ്പനയിലെ മറ്റ് പ്രത്യേകതകള്.\nഡ്യൂഡ്രോപ് നോചോട് കൂടിയ 6.4 ഇഞ്ച് ഡിസ്‌പ്ലേയാണ് ഓപ്പോ R17 പ്രോയില് ഉള്ളത്. FHD+ റെസല്യൂഷന് മികച്ച ദൃശ്യാനുഭവം ഉറപ്പുനല്‍കുന്നു. ഗ്രേഡിയന്റ് ഇഫക്ടോട് കൂടിയ ഗ്ലാസ് ബാക്ക് രൂപകല്‍പ്പനയാണ് R17 പ്രോയുടെ മറ്റൊരു സവിശേഷത.\nവണ്‍പ്ലസ് 6T-യില് 6.2 ഇഞ്ച് ഫുള് HD+ AMOLED ഡിസ്‌പ്ലേയാണ് ഉപയോഗിച്ചിരിക്കുന്നത്. ചതുരാകൃതിയിലുള്ള നോച്, 19:9 ആസ്‌പെക്ട് റേഷ്യോ എന്നിവ എടുത്തുപറയേണ്ടതാണ്. ഓപ്പോ R17 പ്രോയിലും വണ്‍പ്ലസ് 6T-യിലും ഇന്-ഡിസ്‌പ്ലേ ഫിംഗര്‍പ്രിന്റ് സെന്‍സറുകളുണ്ട്. ഇതിന് പുറമെ ഫെയ്‌സ് അണ്‍ലോക്ക് സംവിധാനവും ഉള്‍പ്പെടുത്തിയിരിക്കുന്നു. ഗ്രേഡിയന്റ് ഇഫക്ടോട് കൂടിയ ഗ്ലാസ് ബാക്ക് രൂപകല്‍പ്പന തന്നെയാണ് വണ്‍പ്ലസ് 6T-യിലും ഉള്ളത്. ഇത് ഫോണിന് ു്രപീമിയം ലുക്ക് നല്‍കുന്നു.\n6.2 ഇഞ്ച് ഫുള് HD+ IPS ഡിസ്‌പ്ലേയോട് കൂടിയ അസൂസ് സെന്‍ഫോണ് 5Z മനോഹരമാണ്. വണ്‍പ്ലസ് 6T-യുടേതിന് സമാനമായി ഗ്ലാസ് ബോഡി രൂപകല്‍പ്പനയായതിനാല് ഫോണ് കൈയില് നിന്ന് വഴുതിവീഴാനുള്ള സാധ്യത കൂടുതലാണ്\nനോക്കിയ 8.1-ല് പിറകില് രണ്ട് Zeiss Optics ക്യാമറകളുണ്ട്. f/1.8 അപെര്‍ച്ചറോട് കൂടിയ 12 MP പ്രൈമറി ക്യാമറ, 13MP സെക്കന്‍ഡറി ക്യാമറ എന്നിവയാണവ. രണ്ട് ക്യാമറകളും ഒപ്ടിക്കല് ഇമേജ് സ്റ്റെബിലൈസേഷനോട് കൂടിയവയാണ്. 3D പേഴ്‌സണ്‍സ്, ഫില്‍റ്ററുകള്, മാസ്‌ക്കുകള് എന്നിവ ഉള്‍പ്പെടുത്തി ഡ്യുവല്-സൈറ്റ് മോഡ് മെച്ചപ്പെടുത്തിയിട്ടുമുണ്ട്.\nനിര്‍മ്മിത ബുദ്ധി (ആര്‍ട്ടിഫിഷ്യല് ഇന്റലിജന്റ്‌സ്) സംവിധാനത്തോട് കൂടിയ ക്യാമറ ഉപയോഗിച്ച് സ്റ്റുഡിയോ ലെവല് ലൈറ്റിംഗില് പോട്രെയ്റ്റുകള് എടുക്കാന് കഴിയുമെന്ന് കമ്പനി അവകാശപ്പെടുന്നു. ഫോട്ടോ എടുത്തതിന് ശേഷമോ എടുക്കുമ്പോഴോ ബൊക്കേ ഇഫ്ക്ട് ചേര്‍ക്കാനും സാധിക്കും. സെല്‍ഫി ക്യാമറ 20 MP ആണ്. ക്യാമറ ആപ്പില് ഗൂഗിള് ലെന്‍സ്, മോഷന് ഫോട്ടോ എന്നിവ ഉള്‍പ്പെടുത്തിയിട്ടുണ്ട്.\nഓപ്പോ R17-ല് പിന്നില് മൂന്ന് ക്യാമറകളാണുള്ളത്. ഡ്യുവല് അപെര്‍ച്ചര് ഫീച്ചറോട് കൂടിയ 12MP പ്രൈമറി ക്യാമറ, 20MP സെക്കന്‍ഡറി ക്യാമറ, ടൈം ഓഫ് ഫ്‌ളൈറ്റ് എന്നിവയാണവ. ക്യാമറ മികച്ച പ്രകടനമാണ് കാഴ്ചവയ്ക്കുന്നത്. 25MP ക്യാമറയാണ് മുന്നില്.\nപിന്നില് ഇരട്ട ക്യാമറകളോട് കൂടിയ ഫോണാണ് വണ്‍പ്ലസ് 6T-യും. OIS,EIS എന്നിവയോട് കൂടിയ 16MP പ്രൈമറി ക്യാമറയുടെ അപെര്‍ച്ചര് f/1.7 ആണ്. PDAF, f/1.7 അപെര്‍ച്ചര് എന്നിവയോട് കൂടിയതാണ് 20MP സെക്കന്‍ഡറി ക്യാമറ. പ്രകാശം കുറഞ്ഞ സാഹചര്യങ്ങളില് മികച്ച ഫോട്ടോകള് എടുക്കാന് സഹായിക്കുന്ന നൈറ്റ്‌സ്‌കേപ്പ് മോഡ് എടുത്തുപറയേണ്ട സവിശേഷതയാണ്. നിറങ്ങളും വിശദാംശങ്ങളും കൃത്യമായി പകര്‍ത്താന് ക്യാമറയ്ക്ക് കഴിയുന്നുണ്ട്. f/2.0 അപെര്‍ച്ചറുള്ള 16MP ക്യാമറയാണ് മുന്നിലുള്ളത്.\n12MP, 8MP ക്യാമറകള് അസൂസ് സെന്‍ഫോണ് 5Z-ന്റെ പിന്നില് സജ്ജീകരിച്ചിരിക്കുന്നു. മറ്റ് സ്മാര്‍ട്ട്‌ഫോണുകളുമായി താരതമ്യം ചെയ്യുമ്പോള് ഇവ കുറച്ച് പിന്നിലാണ്. നിറങ്ങളും വിശദാംശങ്ങളും മിഴിവോടെ പകര്‍ത്തുന്നതില് ക്യാമറ പരാജയപ്പെടുന്നു. സെല്‍ഫി ക്യാമറ 8MP ആണ്. ഇത് മാന്യമായ പ്രകടനം കാഴ്ചവയ്ക്കുന്നുണ്ട്.\nപ്രോസസ്സര്, ബാറ്ററി, മെമ്മറി\nസ്‌നാപ്ഡ്രാഗണ് 710 പ്രോസസ്സറിലാണ് നോക്കിയ 8.1 പ്രവര്‍ത്തിക്കുന്നത്. സ്‌നാപ്ഡ്രാഗണ് 710 പ്രോസസ്സറുള്ള അപൂര്‍വ്വം സ്മാര്‍ട്ട്‌ഫോണുകളിലൊന്നാണ് നോക്കിയ 8.1. 4GB റാം, 64GB സ്‌റ്റോറേജ് എന്നിവയാണ് മറ്റ് സവിശേഷതകള്. മൈക്രോ എസ്ഡി കാര്‍ഡ് ഉപയോഗിച്ച് മെമ്മറി 400GB വരെ വികസിപ്പിക്കാന് കഴിയും.\nഫാസ്റ്റ് ചാര്‍ജിംഗ് സവിശേഷതയോട് കൂടിയ 3500mAh ബാറ്ററിയാണ് ഫോണിലുള്ളത്. ഒരു തവണ ചാര്‍ജ് ചെയ്താല് ചാര്‍ജ് രണ്ടുദിവസം നില്‍ക്കുമെന്ന് കമ്പനി അവകാശപ്പെടുന്നു. ഇതിന് നന്ദി പറയേണ്ടത് ആന്‍ഡ്രോയ്ഡ് 9.0 പൈയിലെ അഡാപ്റ്റീവ് ഫീച്ചറിനോടാണ്.\nഓപ്പോ R17 പ്രോയിലും ഉപയോഗിച്ചിരിക്കുന്നത് സ്‌നാപ്ഡ്രാഗണ് 710 പ്രോസസ്സര് തന്നെ. 8GB റാം, 128GB സ്‌റ്റോറേജ് എന്നിവയുണ്ടെങ്കിലും മെമ്മറി വികസിപ്പിക്കാന് കഴിയാത്തത് പോരായ്മായി നില്‍ക്കുന്നു. വേഗതയുടെ കാര്യത്തിലും പ്രകടനത്തിലും മുന്നിലാണ് ഓപ്പോ R17 പ്രോ. സാധാരണ ഉപയോഗത്തില് ഒരു ദിവസം നില്‍ക്കുന്ന 3700 mAh ബാറ്ററിയാണ് ഫോണിലുള്ളത്. സൂപ്പര് VOOC ഫാസ്റ്റ് ചാര്‍ജിംഗ് സവിശേഷതയുള്ളതിനാല് 12 മിനിറ്റ് കൊണ്ട് ബാറ്ററി 50 ശതമാനം ചാര്‍ജ് ചെയ്യാനാകും.\nസ്‌നാപ്ഡ്രാഗണ് 845 പ്രോസസ്സറില് പ്രവര്‍ത്തിക്കുന്ന ഫോണുകളാണ് വണ്‍പ്ലസ് 6T-യും അസൂസ് സെന്‍ഫോണ് 5Z-ഉം. പെട്ടെന്ന് ചൂടാവുന്നു എന്നൊരു പോരായ്മ അസൂസ് 5Z-ന് ഉണ്ട്. വണ്‍പ്ലസ് 6T, 6GB/8GB റാം, 128GB/256GB സ്റ്റോറേജുകളില് ലഭിക്കും. വണ്‍പ്ലസിന്റെ ഡാഷ് ചാര്‍ജിംഗ് സവിശേഷതയോട് കൂടിയ 3700 mAh ബാറ്ററി 6T-ക്ക് കരുത്ത് പകരുന്നു.\n6GB/8GB റാം, 128GB/256GB സ്റ്റോറേജുകളില് അസൂസ് സെന്‍ഫോണ് 5Z ലഭിക്കും. 16 മണിക്കൂര് വരെ നില്‍ക്കുന്ന 3000 mAh ബാറ്ററിയാണ് ഫോണിലുള്ളത്. ഫാസ്റ്റ് ചാര്‍ജിംഗ് സംവിധാനവുമുണ്ട്.\nഇന്റര്‍നാഷണല് മൊബൈല് നമ്പരുകളില് നിന്നുവരുന്ന കോളുകള് എടുക്കരുതെന്ന് വൊഡാഫോണ് ഐഡിയയുടെ മുന്നറിയിപ്പ്\nRead More About: nokia oppo oneplus asus


2017-ലെ ചാമ്പ്യൻസ് ട്രോഫി ക്രിക്കറ്റ് മത്സരങ്ങൾ ഇംഗ്ലണ്ടിലും വെയിൽസിലുമായി നടക്കുകയാണ്. ഈ ടൂർ� ?->(Show Answer!)\nകറന്റ് അഫയേഴ്‌സ് മേയ് 11\n1. 2017-ലെ ചാമ്പ്യൻസ് ട്രോഫി ക്രിക്കറ്റ് മത്സരങ്ങൾ ഇംഗ്ലണ്ടിലും വെയിൽസിലുമായി നടക്കുകയാണ്. ഈ ടൂർണമെന്റിലെ നിലവിലെ വിജയി ആരാണ്? [2017-le chaampyansu drophi krikkattu mathsarangal imglandilum veyilsilumaayi nadakkukayaanu. Ee doornamentile nilavile vijayi aaraan?]\n(D): [D] ഇംഗ്ലണ്ട് [ [d] imglandu]\n1998-ൽ ICC നോക്കൊട്ട് ട്രോഫി എന്ന പേരിൽ തുടങ്ങിയ ഈ ടൂർണമെന്റ് 2002 മുതലാണ് ചാമ്പ്യൻസ് ട്രോഫി എന്ന പേരിൽ അറിയപ്പെടാൻ തുടങ്ങിയത്. 2017-ലേത് എട്ടാമത് ടൂർണമെന്റാണ്. ലോകകപ്പ് ക്രിക്കറ്റ് കഴിഞ്ഞാൽ ക്രിക്കറ്റിലെ ഏറ്റവും വലിയ ടൂർണമെന്റാണിത്. 2013 ലാണ് ചാമ്പ്യൻസ് ട്രോഫി മത്സരം ഒടുവിൽ നടന്നത്. ഇംഗ്ലണ്ടിലും വെയിൽസിലുമായിരുന്നു അന്നത്തെ മത്സരങ്ങളും അരങ്ങേറിയത്. ഇംഗ്ലണ്ടിനെ പരാജയപ്പെടുത്തി ഇന്ത്യ കിരീടം നേടി.\nQA->ഏറ്റവുമധികം ക്രിക്കറ്റ് മത്സരങ്ങൾക്ക് വേദിയായ ക്രിക്കറ്റ് സ്റ്റേഡിയം ?....\nQA->നാഷണൽ സ്ക്വാഷ് ചാമ്പ്യൻഷിപ്പ് വനിതാ വിഭാഗം വിജയി ?....\nQA->നാഷണൽ സ്ക്വാഷ് ചാമ്പ്യൻഷിപ്പ് പുരുഷ വിഭാഗം വിജയി ?....\nQA->2013 സന്തോഷ് ട്രോഫി മത്സരങ്ങൾക്ക് വേദിയാക്കിയത് എവിടെ?....\nQA->2013 സന്തോഷ് ട്രോഫി മത്സരങ്ങൾക്ക് വേദിയാക്കിയത് എവിടെ ?....\nMCQ->2017-ലെ ചാമ്പ്യൻസ് ട്രോഫി ക്രിക്കറ്റ് മത്സരങ്ങൾ ഇംഗ്ലണ്ടിലും വെയിൽസിലുമായി നടക്കുകയാണ്. ഈ ടൂർണമെന്റിലെ നിലവിലെ വിജയി ആരാണ്?....\nMCQ->ഇംഗ്ലണ്ടിൽ നടന്ന ചാമ്പ്യൻസ് ട്രോഫി ക്രിക്കറ്റ് കിരീടം നേടിയ രാജ്യം?....\nMCQ->2013 ൽ ഇംഗ്ലണ്ടിൽ വച്ചു നടന്ന ICC ചാമ്പ്യൻസ് ട്രോഫി നേടിയ ടീം?....\nMCQ->2017-ലെ ഐ.പി.എൽ. ക്രിക്കറ്റ് ടൂർണമെന്റിൽ ഭാവിതാരത്തിനുള്ള ട്രോഫി നേടിയതാര്?....


നെടുങ്കണ്ടം താലൂക്ക് ആശുപത്രിയില് ക്ലീനിംഗ് ജീവനക്കാരി രോഗിക്ക് കുത്തിവെപ്പ് എടുത്തു ; അന്വേഷണത്തിന് ഉത്തരവ് – Jaihind TV\nനെടുങ്കണ്ടം താലൂക്ക് ആശുപത്രിയില് ക്ലീനിംഗ് ജീവനക്കാരി രോഗിക്ക് കുത്തിവെപ്പ് എടുത്തു ; അന്വേഷണത്തിന് ഉത്തരവ്\nഇടുക്കി : നെടുംങ്കണ്ടം താലൂക്കാശുപത്രിയിൽ ക്ലീനിംഗ് ജീവനക്കാരി രോഗിക്ക് കുത്തിവെപ്പ് നടത്തി. സംഭവത്തിൽ അന്വേഷണം നടത്തി നടപടിയെടുക്കുമെന്ന് ജില്ലാ ഭരണകൂടം. പ്രസവ ശസ്ത്രക്രിയയെ തുടർന്ന് ചികിത്സയിലുള്ള യുവതിക്കാണ് ശുചീകരണ തൊഴിലാളി കുത്തിവെപ്പ് എടുത്തത്.\nഗുരുതരമായ സംഭവമാണ് നെടുംങ്കണ്ടം താലൂക്കാശുപത്രിയിൽ നടന്നത്. പ്രസവ ശസ്ത്രക്രിയക്ക് ശേഷം ചികിത്സയിലായിരുന്ന ചേറ്റുകുഴി സ്വദേശി ബെന്നിയുടെ ഭാര്യയെയാണ് ആശുപത്രിയിലെ ക്ലീനിംഗ് ജീവനക്കാരി ചികിത്സ നല്‍കിയത്. കഴിഞ്ഞ എട്ടാം തീയതി രാത്രിയാണ് ഡ്യൂട്ടി നഴ്സിന്‍റെ നിർദേശപ്രകാരം യുവതിക്ക് ഇഞ്ചക്ഷൻ ചെയ്തത്. ഇതിന് പിന്നാലെ യുവതിക്ക് ശരീരവേദനയും ദേഹാസ്വാസ്ഥ്യവും അനുഭവപ്പെട്ടതിനെ തുടർന്ന് ഭർത്താവ് ഡ്യൂട്ടി റൂമിൽ വിവരമറിയിച്ചു.\nതങ്ങളുടെ കൂടെ നടന്ന് ഇവർ ഇഞ്ചക്ഷൻ നല്‍കാന് പഠിച്ചതാണെന്നും പരാതിയുണ്ടെങ്കിൽ ആരോട് വേണമെങ്കിലും പറയാമെന്നുമായിരുന്നു നഴ്സിന്‍റെ മറുപടി. ഇക്കാര്യങ്ങള് ചൂണ്ടിക്കാട്ടി യുവതിയുടെ ഭർത്താവ് അധികൃതർക്ക് പരാതി നൽകി. ജയ്ഹിന്ദ് ന്യൂസ് പുറത്ത് വിട്ടവാർത്തയെ തുടർന്ന് ഇടുക്കി ജില്ലാ ഭരണകൂടവും ജില്ലാ മെഡിക്കൽ ഓഫീസറും സംഭവം അന്വേഷിച്ച് നടപടിയെടുക്കാൻ ഉത്തരവിട്ടു.


മികച്ച Asgard എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Asgard എക്സ്ചേഞ്ച് നിരക്ക്. ഇന്ന് Asgard വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില Asgard $\nഏറ്റവും മികച്ച വിൽപ്പന വില Asgard $\nനിലവിലെ ക്രിപ്‌റ്റോ കറൻസി വിനിമയ നിരക്ക് Asgard ആണ് എല്ലാ ട്രേഡിംഗ് ഇടപാടുകളിലും ശരാശരി വിനിമയ നിരക്ക്. മാർക്കറ്റ് പങ്കാളികളുടെ വിതരണവും ഡിമാൻഡും അനുസരിച്ചാണ് വില പ്രധാനമായും നിർണ്ണയിക്കുന്നത്. ഓരോ ക്രിപ്റ്റോ എക്സ്ചേഞ്ചിലും Asgard ക്രിപ്‌റ്റോ കറൻസി വിനിമയ നിരക്ക് വ്യക്തിഗതമായി സജ്ജമാക്കിയിട്ടുണ്ടെന്ന് മനസിലാക്കാൻ എളുപ്പമാണ്. എല്ലാ ക്രിപ്റ്റോ എക്സ്ചേഞ്ചുകളുടെയും വിനിമയ നിരക്ക് വിശകലനം ചെയ്ത് ഏറ്റവും മികച്ചത് തിരഞ്ഞെടുത്ത് മികച്ച Asgard നിരക്ക് തേടണം. ഈ മികച്ച Asgard എക്സ്ചേഞ്ച് പേജ് എല്ലാ ക്രിപ്‌റ്റോ കറൻസി ട്രേഡിംഗ് പ്ലാറ്റ്‌ഫോമുകളിലെയും ഇടപാടുകളുടെ നിരക്ക് സ്‌കാൻ ചെയ്യുകയും Asgard ന്റെ ഏറ്റവും മികച്ച വിൽപ്പന, വാങ്ങൽ നിരക്കുകൾ പ്രദർശിപ്പിക്കുകയും ചെയ്യുന്നു.\nമികച്ച Asgard വാലറ്റ്\nഇന്ന് Asgard യുടെ മികച്ച വാങ്ങൽ നിരക്ക് എക്സ്ചേഞ്ച് മാർക്കറ്റിൽ ട്രേഡ് ജോഡി ഉപയോഗപ്പെടുത്തി $ ആണ്.\nഇന്ന് Asgard യുടെ മികച്ച വിൽപന നിരക്ക് എക്സ്ചേഞ്ച് മാർക്കറ്റിൽ ട്രേഡിംഗ് ജോടിയായ $ ആണ്.\nക്രിപ്‌റ്റോകറൻസി ഉടമകളുടെ ആത്മനിഷ്ഠമായ വിലയിരുത്തലാണ് മികച്ച Asgard വാലറ്റ്. ക്രിപ്‌റ്റോ കറൻസി സംഭരിക്കുന്ന സങ്കീർണ്ണമായ ഒരു പ്രോഗ്രാമാണ് ക്രിപ്‌റ്റോ വാലറ്റ്. പേയ്‌മെന്റുകൾക്കും ക്രിപ്‌റ്റോ നാണയങ്ങൾ കൈമാറുന്നതിനും വാലറ്റ് ഉപയോഗിക്കുന്നു. ഒരു ക്രിപ്‌റ്റോ വാലറ്റിന്റെ സവിശേഷത അത്തരം അടിസ്ഥാന പാരാമീറ്ററുകളാണ്: ലാളിത്യം, വിശ്വാസ്യത, സുരക്ഷ. മികച്ച Asgard വാലറ്റിന് മികച്ച വിശ്വാസ്യതയും സുരക്ഷാ ക്രമീകരണങ്ങളും ഉണ്ട്.\nമികച്ച Asgard വിൽപ്പനസ്ഥലത്ത്\nഅടുത്തിടെ ചില എക്സ്ചേഞ്ചുകളിൽ Asgard നായി ഏറ്റവും മികച്ച വാങ്ങൽ വിലയുണ്ടായിരുന്നുവെങ്കിൽ, മിക്കവാറും ഈ ക്രിപ്റ്റോ എക്സ്ചേഞ്ചിൽ മികച്ച വിനിമയ നിരക്ക് തേടേണ്ടതാണ്. ഇന്നത്തെ ഏറ്റവും മികച്ച വിൽപ്പനയും വാങ്ങലും Asgard ഇന്നത്തെ നിരക്കുകൾ 27/01/2021 ഞങ്ങൾ പേജിൽ ഒരു പ്രത്യേക സ്ഥലത്ത് സ്ഥാപിക്കുന്നു. Asgard ന്റെ മികച്ച നിരക്കുകളുടെ പട്ടികയിൽ നിങ്ങൾക്ക് Asgard ന്റെ വ്യത്യസ്ത വിലകൾ കാണാൻ കഴിയും. ഏതാണ് മികച്ചതെന്ന് നിങ്ങൾക്ക് തിരഞ്ഞെടുക്കാം, ഏത് എക്സ്ചേഞ്ചിൽ ഒരു ക്രിപ്റ്റോ കറൻസി എക്സ്ചേഞ്ച് കണ്ടെത്തുന്നതാണ് നല്ലത്. ഓൺ‌ലൈൻ ഡയറക്‌ടറി "മികച്ച Asgard ഇന്നത്തെ വില 27/01/2021" ഇൻറർ‌നെറ്റിലെ മികച്ച ക്രിപ്‌റ്റോ കറൻസി നിരക്കുകൾ സ്വപ്രേരിതമായി വിശകലനം ചെയ്യുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ Asgard എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nഇടപാട് ഏത് കറൻസിയിലാണെന്നത് പരിഗണിക്കാതെ മികച്ച വാങ്ങൽ നിരക്ക് Asgard ഡോളറിൽ പ്രദർശിപ്പിക്കും. മികച്ച Asgard വിനിമയ നിരക്കിന് അടുത്തുള്ള പേജിൽ, എക്സ്ചേഞ്ചിൽ മികച്ച വാങ്ങൽ വില നൽകുന്ന ആ ജോഡി കറൻസികൾ പ്രദർശിപ്പിക്കും. Asgard ഏറ്റവും മികച്ച വിൽപ്പന നിരക്ക് ഈ പേജിന്റെ മുകളിൽ ഡോളർ നിരക്കിനൊപ്പം സ്ഥിതിചെയ്യുന്നു. മികച്ച ക്രിപ്‌റ്റോകറൻസി വിൽപ്പന നിരക്കിന്റെ വലതുവശത്ത് എക്‌സ്‌ചേഞ്ചറിലേക്കുള്ള ഒരു ലിങ്ക് ഉണ്ട്. ഈ കൈമാറ്റത്തിലാണ് Asgard മികച്ച വിലയ്ക്ക് വിറ്റത്.\nമികച്ച നിരക്ക് ലഭിക്കുമ്പോൾ ഏത് ജോഡി കറൻസി Asgard ട്രേഡ് ചെയ്തുവെന്ന് അറിയേണ്ടത് പ്രധാനമാണ്. മികച്ച ക്രിപ്‌റ്റോകറൻസി നിരക്കിന്റെ വലതുവശത്ത് ഞങ്ങൾ ഈ വിവരങ്ങൾ പ്രദർശിപ്പിക്കുന്നു. Asgard വിൽക്കുന്നതിനോ വാങ്ങുന്നതിനോ ഉള്ള മികച്ച സ്റ്റോക്ക് എക്സ്ചേഞ്ചുകൾ ഇവിടെ പേജിൽ കാണിച്ചിരിക്കുന്നു. വ്യത്യസ്ത കറൻസികളുടെ ഫിൽട്ടർ നിങ്ങൾക്ക് ഉപയോഗിക്കാം. മികച്ച ക്രിപ്റ്റോ എക്സ്ചേഞ്ചുകളുടെ പട്ടികയ്ക്ക് മുകളിലാണ് ഇത് സ്ഥിതിചെയ്യുന്നത്. Asgard വാങ്ങുന്നതിനും വിൽക്കുന്നതിനുമുള്ള മികച്ച എക്സ്ചേഞ്ചുകളെക്കുറിച്ചുള്ള തത്സമയ വിവരങ്ങൾ ഞങ്ങൾ അപ്‌ഡേറ്റ് ചെയ്യുന്നു.


ബംഗാള് ജനത ബിജെപിയെ രക്ഷകരായി കാണുന്നു, അവര് വളര്‍ന്നത് വര്‍ഗീയത കൊണ്ടല്ല: മുന് പിസിസി അധ്യക്ഷന് - Samakalika Malayalam\nബംഗാള് ജനത ബിജെപിയെ രക്ഷകരായി കാണുന്നു, അവര് വളര്‍ന്നത് വര്‍ഗീയത കൊണ്ടല്ല: മുന് പിസിസി അധ്യക്ഷന്\nBy സമകാലിക മലയാളം ഡെസ്‌ക് | Published: 07th June 2019 10:24 AM |\nLast Updated: 07th June 2019 10:24 AM | A+A A- |\nഅധീര് രഞ്ജന് ചൗധരി-ഫയല് ചിത്രം\nന്യൂഡല്‍ഹി: പശ്ചിമ ബംഗാളില് ബിജെപിയുടെ നാടകീയ വളര്‍ച്ചയ്ക്കു പിന്നില് വര്‍ഗീയതയല്ലെന്ന് മുന് പിസിസി അധ്യക്ഷനും എംപിയുമായ അധീര് രഞ്ജന് ചൗധരി. തൃണമൂല് കോണ്‍ഗ്രസിന്റെ അക്രമ രാഷ്ട്രീയത്തിന് ബദല് എന്ന നിലയിലാണ് ജനങ്ങള് ബിജെപിയിലേക്ക് ചേക്കേറുന്നതെന്ന് അധീര് രഞ്ജന് ചൗധരി പറഞ്ഞു. ഇത്തരമൊരു ബദാലാവാന് കോണ്‍ഗ്രസിനോ സിപിഎമ്മിനോ ത്രാണിയില്ലെന്നും ദ ഹിന്ദുവുമായുള്ള അഭിമുഖത്തില് അദ്ദേഹം അഭിപ്രായപ്പെട്ടു.\nവടക്കേ ഇന്ത്യന് സംസ്ഥാനങ്ങളെപ്പോലെ ഹിന്ദുത്വമോ വര്‍ഗീയ രാഷ്ട്രീയമോ മാത്രമല്ല പശ്ചിമ ബംഗാളില് ബിജെപിയുടെ വളര്‍ച്ചയ്ക്കു കാരണമമെന്ന് അധീര് രഞ്ജന് ചൗധരി പറഞ്ഞു. തൃണമൂലിന്റെ അക്രമ രാഷ്ട്രീയത്തെ ചെറുക്കാന് കഴിയുന്ന ഏക പാര്‍ട്ടി ബിജെപിയാണെന്നാണ് ബംഗാളിലെ സാധാരണക്കാര് കരുതുന്നത്. തൃണമൂല് ഭരണത്തില് പീഡനം അനുഭവിക്കുന്ന അവര് ബിജെപിക്കൊപ്പം ചേര്‍ന്നിരിക്കുന്നു.\nസിപിഎമ്മിനോ കോണ്‍ഗ്രസിനോ നിലവില് തൃണമൂല് കോണ്‍ഗ്രസിനെ ചെറുക്കാനുള്ള ത്രാണിയില്ല. അതിനുള്ള വിഭവവും രാഷ്ട്രീയ നേതൃത്വവും ഇപ്പോള് ഈ രണ്ടു പാര്‍ട്ടികള്‍ക്കുമില്ല. അതുകൊണ്ടാണ് ജനങ്ങള് ബിജെപിയിലേക്ക് ഒഴുകുന്നത്. ബിജെപിയെ പ്രത്യയശാസ്ത്രത്തെ കടുത്ത രീതിയില് എതിര്‍ക്കുന്ന കമ്യൂണിസ്റ്റ് പാര്‍ട്ടി പ്രവര്‍ത്തകര് പോലും ബിജെപിക്കൊപ്പം ചേരുകയാണ്. ബിജെപിക്കു വര്‍ഗീയ നിറം ഇല്ലെന്നല്ല പറയുന്നത്. ബംഗാളില് അവരുടെ വളര്‍ച്ചയ്ക്കു കാരണം അതല്ലെന്നാണ്.\nകഴിഞ്ഞ പഞ്ചായത്ത് തെരഞ്ഞെടുപ്പില് ഒരു കോടി ആളുകള്‍ക്കാണ് വോട്ടു ചെയ്യാന് കഴിയാതിരുന്നത്. ഇരുപതിനായിരം സീറ്റുകളാണ് തൃണമൂല് എതിരില്ലാതെ ജയിച്ചത്. അക്രമത്തിലൂടെ മാത്രമായിരുന്നു ഇത്. ബിജെപിയാണ് ഇവിടെ രക്ഷകരായി വന്നത്. അതെല്ലാം കണ്ട് ആളുകള് അവരോടൊപ്പം പോയി.- ചൗധരി പറഞ്ഞു.\nബിജെപി ബംഗാള് തൃണമൂല് അധീര് രഞ്ജന് ചൗധരി


ഗുജറാത്തിലെ സ്‌കൂള് വിദ്യാർത്ഥിയുടെ കൊല: സ്‌കൂളിന് അവധിലഭിക്കാൻ വേണ്ടി\nവഡോദര: ഗുജറാത്തിലെ വഡോദരയിൽ ഒമ്പതാം ക്ലാസുകാരനെ കൊലപ്പെടുത്തിയത് പത്താം ക്ലാസ് വിദ്യാര്‍ത്ഥിയെന്ന്  പൊലീസ്. കുട്ടിയെ ടീച്ചര് ശാസിച്ചതിനെ...\nവഡോദര: ഗുജറാത്തിലെ വഡോദരയിൽ ഒമ്പതാം ക്ലാസുകാരനെ കൊലപ്പെടുത്തിയത് പത്താം ക്ലാസ് വിദ്യാര്‍ത്ഥിയെന്ന്  പൊലീസ്. കുട്ടിയെ ടീച്ചര് ശാസിച്ചതിനെ തുടര്‍ന്ന്\nസ്ക്കൂളിന് അവധി ലഭിക്കുവാൻ വേണ്ടിയാണ് ഒമ്പതാം ക്ലാസുകാരനെ കൊലപ്പെടുത്തിയതെന്നണ് സഹപാഠിയുടെ മൊഴി. ശ്രീ ഭാരതി വിദ്യാലയത്തിലെ ദേവ് തദ്വിയെയാണ് കഴിഞ്ഞ ദിവസം സ്കൂളിലെ ശുചിമുറിയിൽ കൊല്ലപ്പെട്ട നിലയിൽ കണ്ടെത്തിയത്.\nദേവിനെ കൊലപ്പെടുത്തിയ സഹപാഠിക്ക് മാനസിക പ്രശ്നങ്ങളുണ്ടെന്ന് പൊലിസ് സംശയിക്കുന്നുണ്ട്. അതേസമയം സ്ക്കൂളിന് സമീപത്തെ ക്ഷേത്ര പരിസരത്തുന്നിന്നും കിട്ടിയ സഹപാഠിയുടെ ബാഗിൽ നിന്നും ആയുധങ്ങളും രക്തംപുരണ്ട ഷർട്ടും പൊലിസ് കണ്ടെടുത്തു. കൊലപാതകത്തിന് ശേഷം വിദ്യാർഥി ബാഗ് വലിച്ചെറിഞ്ഞതാകാമെന്നാണ് പൊലിസ് നിഗമനം. കേസിലെ മുഖ്യതെളിവായി മാറിയത് ഇൗ ബാഗാണെന്നാണ് റിപ്പോർട്ട്.\nപത്ത് ദിവസം മുന്നെമാത്രം സ്‌ക്കൂളില് പ്രവേശനം നേടിയ ദേവ് തദ്‌വിയുമായി കുട്ടിക്ക് യാതൊരു വിരോധവുമുണ്ടായിരുന്നില്ല. അതേസമയം പത്താം ക്ലാസുകാരന് നിരവധി തവണ സ്വഭാവദൂഷ്യത്തിന്റെ പേരില് അധ്യാപകരില് നിന്നും ശാസനക്കിരയാതായും വഡോദര പൊലിസ് കമ്മീഷണര് മനോജ് ശശിധര് പറഞ്ഞു.\nകഴിഞ്ഞ വർഷം ഗുഡ്ഗാവിലെ സ്വകാര്യ സ്കൂളിൽ 11- വയസുകാരനും സമാനമായി കൊല്ലപ്പെട്ടിരുന്നു.


രാജ്യത്തെ സ്‌കൂളുകളും കോളേജുകളും ഓഗസ്റ്റ് 15-നുശേഷം തുറന്നേക്കും, സിബിഎസ്ഇ, ഐസിഎസ്ഇ പരീക്ഷകള് അടുത്ത മാസം നടത്തുമെന്ന് കേന്ദ്രമന്ത്രി - BIGNEWSLIVE | Latest Malayalam News\nരാജ്യത്തെ സ്‌കൂളുകളും കോളേജുകളും ഓഗസ്റ്റ് 15-നുശേഷം തുറന്നേക്കും, സിബിഎസ്ഇ, ഐസിഎസ്ഇ പരീക്ഷകള് അടുത്ത മാസം നടത്തുമെന്ന് കേന്ദ്രമന്ത്രി\nന്യൂഡല്‍ഹി: രാജ്യത്ത് വിദ്യാഭ്യാസ സ്ഥാപനങ്ങള് ഓഗസ്റ്റ് 15-നുശേഷം തുറന്നേക്കുമെന്ന് കേന്ദ്ര മാനവശേഷി മന്ത്രി രമേഷ് പൊഖ്രിയാല് പറഞ്ഞു. സാഹചര്യങ്ങള് അനുകൂലമാവുകയും കേന്ദ്ര ആഭ്യന്തര മന്ത്രാലയം അനുവദിക്കുകയുമാണെങ്കില് ഓഗസ്റ്റില് തന്നെ സ്‌കൂളുകള് തുറക്കാന് സാധിക്കുമെന്നാണ് മന്ത്രി വ്യക്തമാക്കിയത്.\nബി.ബി.സി.ക്ക് നല്‍കിയ അഭിമുഖത്തിലാണ് മന്ത്രി രമേഷ് പൊഖ്രിയാല് ഇക്കാര്യം അറിയിച്ചത്. കൊറോണ പടര്‍ന്നുപിടിച്ചതോടെ ലോക്ക് ഡൗണ് പ്രഖ്യാപിച്ച മാര്‍ച്ച് 23മുതല് സ്‌കൂളുകളും കോളേജുകളും അടച്ചിട്ടിരിക്കുകയാണ്. ഈ സാഹചര്യത്തിലാണ് ഓഗസ്റ്റ് 15-നുശേഷം വിദ്യാഭ്യാസ സ്ഥാപനങ്ങള് തുറന്നേക്കുമെന്ന് മന്ത്രിയുടെ പരാമര്‍ശം.\nഓഗസ്റ്റ് 15ന് മുമ്പുതന്നെ സിബിഎസ്ഇ പരീക്ഷകളുടെ പുറത്തുവരാനുള്ള ഫലങ്ങള് പ്രസിദ്ധീകരിക്കുമെന്നും മന്ത്രി സൂചിപ്പിച്ചു. ജൂലൈ ഒന്നുമുതല് 15 വരെ സിബിഎസ്ഇ പരീക്ഷകളും ഐസിഎസ്ഇ പരീക്ഷകള് ജൂലൈ ഒന്നുമുതല് 12 വരെയും നടക്കുമെന്നും അദ്ദേഹം അറിയിച്ചു.\nഅഞ്ചാംഘട്ട ലോക്ക് ഡൗണില് രാജ്യത്ത് മൂന്ന് ഘട്ടങ്ങളായുള്ള ഇളവുകള് ഇന്നുമുതല് നിലവില് വരും. രാജ്യത്തെ വിവിധ സംസ്ഥാനങ്ങളിലെ ഓഫീസുകള്, റസ്റ്റോറന്റുകള്, ഹോട്ടലുകള്, ആരാധനാലയങ്ങള് എന്നിവ ഇന്ന് മുതല് തുറന്നു പ്രവര്‍ത്തിക്കും.\nTags: augustcollege and schoolsIndia\nഓഫീസുകള്, റസ്റ്റോറന്റുകള്, ആരാധനാലയങ്ങള് എന്നിവ തുറക്കും; രാജ്യത്ത് ലോക്ക് ഡൗണ് ഇളവുകള് ഇന്നുമുതല്, ആശങ്ക\nജില്ലാ ആശുപത്രിയിലെ കൂടുതല് ജീവനക്കാര്‍ക്ക് കൊവിഡ്, പലര്‍ക്കും രോഗത്തിന്റെ ഉറവിടം വ്യക്തമല്ല, പാലക്കാട് അതീവ ജാഗ്രതയില്


ഒരല്പം മനുഷ്യത്വം അത് മാത്രം മതിയാവും! | Malayalam Tragedy Story | Aysha Nazarudeen\nഒരല്പം മനുഷ്യത്വം അത് മാത്രം മതിയാവും!\n2 mins 1902mins 190\nMalayalam Story : #377 Malayalam Story Tragedy : #23\nlife truth reality discrimination share racism inequality bekind georgefloyd allareequal\nആധിപത്യത്തിന്റെയും വിവേചനങ്ങളുടെയും ഇടയിൽ ജീർണിച്ചുകൊണ്ടിരിക്കുന്ന മനുഷ്യത്വവും, ഒരു സമൂഹവും ഇപ്പോഴും ഉണ്ടിവിടെ. എല്ലാത്തിനുമപരി ജാതിയും മതവും നിറവും പദവിയുമാണെന്ന് കരുതുന്നവർ ഇന്നും ഏറെയുണ്ട്. മനുഷ്യനെ മനുഷ്യനായി കാണാൻ കഴിയാത്ത, പണ്ടെങ്ങോ കുഴിച്ചിടേണ്ട അളവുകോൽ കൊണ്ട് കറുത്തവരെന്നും വെളുത്തവരെന്നും, താഴ്ന്നവരെന്നും മുന്തിയവരെന്നും, പണക്കാരെന്നും പാവപെട്ടവരെന്നുമൊക്കെ അളക്കുന്ന ഒരു കൂട്ടം സമൂഹത്തിനിടെയിലാണ് നാം ഇപ്പോഴും ജീവിച്ചിരിക്കുന്നത്. അതുകൊണ്ട് തന്നെ ഏറെ സൂക്ഷിക്കണം. ഇന്ന് മറ്റൊരുവന്റെ നേരെ തിരിഞ്ഞ സമൂഹം നാളെ നമ്മുടെ നേരെ തിരിഞ്ഞെന്നും വരാം.\nകാലമേറെ കഴിഞ്ഞിട്ടും, ചില സമ്പ്രദായങ്ങളും സംവിദാനങ്ങളുമൊക്കെ എന്നേ നിർത്തേണ്ടിയിരുന്നിട്ടും ഒരിറ്റു മനുഷ്യത്വം പോലുമില്ലാതെ ഇന്നും അക്രമങ്ങളും ക്രൂരതകളും ഏറുന്നു. അധികാരത്തിന്റെയും ആവേശത്തിന്റെയും ഉന്മാദാവസ്ഥയിൽ കാട്ടിക്കൂട്ടുന്ന ചില തോന്ന്യവാസങ്ങൾക്ക് കൊടുക്കേണ്ടി വരുന്ന വില പകരം വയ്കാനാവാത്തവയാണ്. അമേരിക്കയിൽ മിനിയപൊളിസിൽ കറുത്തവർഗക്കാരനായ ജോർജ് ഫ്ലോയിഡെന്ന യുവാവിനെ പൊലീസുകാരൻ കാൽമുട്ട് കൊണ്ട് കഴുത്ത് ഞെരിച്ച് കൊന്നതിന്റെ ദൃശ്യങ്ങൾ സമൂഹമാധ്യമങ്ങളിൽ ഏറെ ശ്രദ്ധ പിടിച്ചുപറ്റി, അതുപോലെ തന്നെ മനുഷ്യത്വം ഇനിയും ബാക്കിയുള്ള ചില ജനഹൃദയങ്ങളിലും. "എനിക്ക് ശ്വാസം മുട്ടുന്നു" എന്ന ഫ്ലോയിഡിന്റെ അപേക്ഷ പുതിയ മുദ്രാവാക്യമായി മാറിയിരിക്കുന്നു. വെറുമൊരു സംശയത്തിന്റെ പേരിലോ തെറ്റിദ്ധാരണയുടെ പേരിലോ നമ്മൾ സ്വന്തമായി ഉണ്ടാക്കിയെടുക്കുന്ന നിർണയങ്ങൾ പലപ്പോഴും തെറ്റിപ്പോവാറുണ്ട്. എന്നാൽ ആ ഒരു നിമിഷം ചെയ്തുകൂട്ടുന്ന പ്രവർത്തനങ്ങൾ തിരിച്ചുപിടിക്കാനാവില്ല, പൊലിഞ്ഞുപോകുന്ന ജീവന് പകരം വയ്കാനുമാവില്ല.\nഫ്‌ളോയിഡിന്റെ മരണത്തില് പ്രതിഷേധം ആളിക്കത്തുന്നതിനിടെയിൽ തന്നെ, അറ്റ്ലാന്റയിൽ കാറിൽ ഉറങ്ങിക്കിടക്കുകയായിരുന്ന റെയ്ഷാദ് ബ്രൂക്ക് എന്ന കറുത്തവര്‍ഗക്കാരനെ പോലീസ് വെടിവച്ചുകൊന്നു. വ്യക്തമായ കാരണങ്ങൾ പോലുമില്ലാതെ അക്രമാസക്തരാകുന്ന മേധാവികൾ ഇവിടെയുണ്ടെങ്കിൽ തീർച്ചയായും അത് ഓരോ ജനങ്ങളുടെയും ജീവന് വെല്ലുവിളിയാണ്. വർഗ്ഗീയ അടിസ്ഥാനത്തിൽ കശാപ്പു നടത്തുന്നവർ നേടാൻ ആഗ്രഹിക്കുന്നത് എന്ത് തന്നെയായാലും, പിടിച്ചു പറ്റേണ്ട ബഹുമാനത്തിനു പകരം ഓരോ മനുഷ്യനിലും ഭീതിയാണ് അവർ നേടിത്തരുന്നത്.\nതൊലിയുടെ നിറം കറുപ്പായതുകൊണ്ട് മാത്രം അക്രമിക്കപ്പെടേണ്ടവരും കൊല്ലപ്പെടേണ്ടവരുമായി ഈ ഭൂമിയിൽ ആരുമില്ല. പണത്തിന്റെ ഏറ്റക്കുറച്ചിലുകൾ കൊണ്ട് മുന്നിലേയ്‌ക്കോ പിന്നിലേയ്‌ക്കോ സ്ഥാനം മാറേണ്ട കാര്യവും ഇവിടെയില്ല. വലിയ കുടുംബത്തിൽ ജനിക്കാത്തതോ താഴ്ന്ന ജാതിയിൽ ജനിച്ചതോ ഒന്നും ഒരു തെറ്റല്ല. പോക്കറ്റിൽ ഒരുപാട് പണമില്ലാത്തതോ വലിയ മാളികയില്ലാത്തതോ കയറിനടക്കാൻ കാറുകളില്ലാത്തതോ ഒന്നും ക്രിമിനൽ കുറ്റമല്ല. എന്നാൽ, മറ്റൊരുവനെ അവനവനെ പോലെ കാണാൻ കഴിയാത്ത, സ്നേഹിക്കാൻ കഴിയാത്ത, സംരക്ഷിക്കാൻ പറ്റാത്ത, മനസ്സിലാക്കാൻ കഴിയാത്ത മനുഷ്യത്വം മരിച്ച മനസ്സുകളാണ് ഏറ്റവും വലിയ തെറ്റ്.\nതൊലിയുടെ നിറം കറുപ്പായതിന്‍റെ പേരില് വെളുത്ത നിറക്കാരുടെ ക്രൂരതയ്ക്കിരയായി കൊല്ലപ്പെടുന്ന ആദ്യത്തെയാളല്ല ജോര്‍ജ് ഫ്ലോയിഡ്. ലോകത്താകമാനം നിരവധിയാളുകളാണ് ഇങ്ങനെ മരണമടയുന്നത്. ഇത്തരത്തിൽ ഒരുപാട് വിവേചനങ്ങളും വ്യത്യാസങ്ങളും നമ്മുടെ സമൂഹത്തിൽ പല കാരണങ്ങളുടെ പേരിലും നേരിടേണ്ടി വരുന്നു. മാറിമാറി അണിയാൻ വസ്ത്രങ്ങളില്ലാത്തതിന്റെ പേരിലും, ആഡംബര വസ്തുക്കളില്ലാത്തതിന്റെ പേരിലും, തൊട്ടതിനും പിടിച്ചതിനുമൊക്കെ വിവേചനം അനുഭവിക്കേണ്ടി വരുന്ന ചില കൂട്ടർ. ചെറിയ ചെറിയ കാര്യങ്ങളിൽ പോലും കുറച്ചിലുകൾ കണ്ടെത്തുന്നത് ചിലർക്ക് നേരമ്പോക്കാണ്. എന്നാൽ അവർ തിരിച്ചറിയുന്നില്ല, ഒരാൾക്കുള്ളതെല്ലാം അവർ സ്വന്തം കഴിവിനാൽ നേടിയെടുത്തിട്ടുള്ളതല്ലെന്ന്; കുറെയൊക്കെ ഭാഗ്യവും അനുഗ്രഹവുമൊക്കെ ആവും. കുറച്ചു കൂടുതൽ ഉണ്ടെങ്കിൽ അഹങ്കരിക്കുന്നതിനു മുന്നേ ഇല്ലാത്തവരെ സഹായിക്കാൻ നോക്കുകയാണ് വേണ്ടത്.\nഅഗ്നതയുടെ അന്ധകാരത്തിൽ നിന്നും വിജ്ഞാനത്തിന്റെ വെള്ളിവെളിച്ചത്തേയ്ക്ക് നമ്മെ എത്തിയ്ക്കാൻ ഇന്ന് വിദ്യാഭ്യാസ സമ്പ്രദായങ്ങളും മറ്റു വകുപ്പുകളുമൊക്കെയുണ്ട്. എങ്കിലും മനുഷ്യന്റെ വിഭജന ബോധം ഒട്ടും പിന്നോട്ടല്ല. ആകാശത്തിനും ഭൂമിക്കുമിടയിലുള്ള ഓരോ വസ്തുവിനെയും, വ്യക്തിയെയും നമ്മൾ സ്നേഹിക്കാനും അംഗീകരിക്കാനും പഠിക്കണം. ഈ ലോകം നമുക്ക് മാത്രമുള്ളതല്ല. ലോകത്തിന്റെ, ഭൂമിയുടെ അവകാശികൾ വേറെയുമുണ്ട്; അവരും ജീവിക്കട്ടെ.\nഒടുവിൽ, ഞാനെന്നോ നീയെന്നോ വേർതിരിവില്ലാതെ എല്ലാരും അവസാനിക്കുന്നു. അതിനിടെയിൽ ജീവിക്കുന്ന കുറച്ചു കാലം നമുക്ക് ഒരു മനുഷ്യനെ മനുഷ്യനായി കാണാൻ ശ്രമിക്കാം. അവിടെ ആത്‌മീയതയും സ്നേഹവും ഉണ്ടാവും. മറ്റൊരാളെ കൊണ്ടും നമുക്കുള്ളിൽ വിവേകം അടിച്ചേൽപിക്കാൻ കഴയില്ല. അതുകൊണ്ട് തന്നെ, നേടാൻ ആഗ്രഹിക്കുന്ന ബഹുമാനവും സ്നേഹവും ചുറ്റുമുള്ളവർക്കും നൽകൂ. ചിലപ്പോൾ നമുക്കില്ലാതെ പോകുന്നതും അവർ നേടാൻ ആഗ്രഹിക്കുന്നതും ഒരല്പം മനുഷ്യത്വം, അത് മാത്രമായിരിക്കും!\nMore malayalam story from Aysha Nazarudeen\nSimilar malayalam story from Tragedy\n"എന്റെ ജീവിതത്തിൽ ഞാൻ വേണം എന്ന് വിചാരിച്ചത് ഒന്നേയുണ്ടായിരുന്നുള്ളൂ. രാമു, നിനക്ക് വേണ്ടി ഞാൻ അതും ... "എന്റെ ജീവിതത്തിൽ ഞാൻ വേണം എന്ന് വിചാരിച്ചത് ഒന്നേയുണ്ടായിരുന്നുള്ളൂ. രാമു, നിനക...\n"നാം ഒന്നായിരുന്നു.. നാം ഒന്നാണ്... ഒന്നായിരിക്കുകയും ചെയ്യും...!!!" "നാം ഒന്നായിരുന്നു.. നാം ഒന്നാണ്... ഒന്നായിരിക്കുകയും ചെയ്യും...!!!"\nആത്മാവ് പാടുമ്പോൾ - ഭാഗം ...\nമരണത്തിലും എന്റെ വാക്കുകളിൽ നിന്ന് നിനക്ക് മോചനമുണ്ടെന്ന് തോന്നുന്നില്ല, രവി. മരണത്തിലും എന്റെ വാക്കുകളിൽ നിന്ന് നിനക്ക് മോചനമുണ്ടെന്ന് തോന്നുന്നില്ല, രവി.\nആ ഒരു വാക്യം പൂർണമാക്കുവാൻ അവളെക്കൊണ്ട് പറ്റിയില്ല. അവന്റെ ആരാ? ആരാ? ആരാ? ആത്മാവിന്റെ ഏതോ ഒരു കോണിൽ ... ആ ഒരു വാക്യം പൂർണമാക്കുവാൻ അവളെക്കൊണ്ട് പറ്റിയില്ല. അവന്റെ ആരാ? ആരാ? ആരാ? ആത്മാവ...\n"എത്ര ദൂരേക്ക് പോയാലും,നാളെ ആകാശത്ത് ഒരു നക്ഷത്രമായി മാറിയാലും,നിന്റെ കണ്ണൊന്നു നിറഞ്ഞാൽ മഴയായി ഞാൻ ... "എത്ര ദൂരേക്ക് പോയാലും,നാളെ ആകാശത്ത് ഒരു നക്ഷത്രമായി മാറിയാലും,നിന്റെ കണ്ണൊന്നു ...\nപിന്നെ നോട്ടം ആ നെറുകയിൽ ചാർത്തിയ സിന്ദൂരത്തിലേക്ക് നീണ്ടു... അതിലൊരായിരം ചോദ്യങ്ങളുണ്ടായിരുന്നു. പിന്നെ നോട്ടം ആ നെറുകയിൽ ചാർത്തിയ സിന്ദൂരത്തിലേക്ക് നീണ്ടു... അതിലൊരായിരം ചോദ്യങ...\n"എന്താണ് ഡോക്ടർ... എന്താണെങ്കിലും പറയു..." സാവിത്രിക്ക് എല്ലാം കേട്ടപ്പോൾ ആകെ വല്ലാതായി... "ആ കുട്... "എന്താണ് ഡോക്ടർ... എന്താണെങ്കിലും പറയു..." സാവിത്രിക്ക് എല്ലാം കേട്ടപ്പോൾ ആകെ വ...\n" ഞാൻ ഇന്ന് ഒരു സ്വപ്നം കണ്ടു, ഏകദേശം4മണി ആയിക്കാണും. സ്വപ്നം കണ്ട് ഞെട്ടി ഉണർന്നപ്പോൾ 4:20 ആയിരുന... " ഞാൻ ഇന്ന് ഒരു സ്വപ്നം കണ്ടു, ഏകദേശം4മണി ആയിക്കാണും. സ്വപ്നം കണ്ട് ഞെട്ടി ഉണർ...\nഅപ്പോഴാണ്, സുരേന്ദ്രന്റെ കണ്ണുകളിലെ തിളക്കം കണ്ടത്. പ്രാഗത്ഭ്യം ഏറെയുള്ള കലാകാരന്മാരുടെ കണ്ണുകൾക്ക് ... അപ്പോഴാണ്, സുരേന്ദ്രന്റെ കണ്ണുകളിലെ തിളക്കം കണ്ടത്. പ്രാഗത്ഭ്യം ഏറെയുള്ള കലാകാരന...\nസന്യാസം ഒരു മരീചികയാണ്\nനഗരത്തിരക്കിൽ ഒരു നട്ടുച്ചയിൽ കണ്ട കുടുംബിനിയായ ഗായത്രീശർമയോട് ഹരികൃഷ്ണൻ പറഞ്ഞു... ----സന്യാസ... നഗരത്തിരക്കിൽ ഒരു നട്ടുച്ചയിൽ കണ്ട കുടുംബിനിയായ ഗായത്രീശർമയോട് ഹരികൃഷ്ണൻ പറഞ്ഞു....\nവൈഗയുടെ 30 ദിവസങ്ങൾ : പ്ര...\n"നീ എന്തു വിചാരിച്ചു, ഞാനങ്ങ് തകർന്നു പോകുമെന്നോ? എങ്ങനെ ഒഴിവാക്കും എന്ന് വിചാരിച്ചിരുന്നതാ... ഇനി അ... "നീ എന്തു വിചാരിച്ചു, ഞാനങ്ങ് തകർന്നു പോകുമെന്നോ? എങ്ങനെ ഒഴിവാക്കും എന്ന് വിചാരി...\nവൈഗയുടെ 30 ദിവസങ്ങൾ - യാത...\nതിരക്കുകൾക്കിടയിൽ ബന്ധങ്ങൾ മറന്നു. ബന്ധങ്ങൾ വേണമെന്ന് തോന്നിയപ്പോൾ വളരെയധികം വൈകി പോയി. ഇപ്പൊ തിരക്ക... തിരക്കുകൾക്കിടയിൽ ബന്ധങ്ങൾ മറന്നു. ബന്ധങ്ങൾ വേണമെന്ന് തോന്നിയപ്പോൾ വളരെയധികം വൈക...\nവൈഗയുടെ 30 ദിവസങ്ങൾ - ഫാദ...\n"ഏതാന്ന് വെച്ചാലെടുത്തോളൂ വൈഗ, ഒരോ നിമിഷവും വിലപിടിപ്പുള്ളതല്ലേ. ചെയ്യാനുള്ളതൊക്കെ വേഗം ചെയ്യണം." വ... "ഏതാന്ന് വെച്ചാലെടുത്തോളൂ വൈഗ, ഒരോ നിമിഷവും വിലപിടിപ്പുള്ളതല്ലേ. ചെയ്യാനുള്ളതൊക്...\nവൈഗയുടെ 30 ദിവസങ്ങൾ - ഈ ത...\n"ഡോക്ടർ നവീൻ എന്റെ നല്ലൊരു സുഹൃത്താണ്..." വൈഗയിൽ ഒരു ഞെട്ടലുണ്ടായി. "തന്റെ എല്ലാ കാര്യവും എന്നോട് പ... "ഡോക്ടർ നവീൻ എന്റെ നല്ലൊരു സുഹൃത്താണ്..." വൈഗയിൽ ഒരു ഞെട്ടലുണ്ടായി. "തന്റെ എല്ല...\nശുഷ്രൂഷ (ഭാഗം - 3)\nതലയാട്ടി സ്വീകാര്യതയോടെ വന്നു ഇന്ദ്രജന്റെ മറുപടി; “ഓഹ്... എനിക്കിപ്പോൾ ഒന്നും വേണ്ട! വിശപ്പില്ല... ... തലയാട്ടി സ്വീകാര്യതയോടെ വന്നു ഇന്ദ്രജന്റെ മറുപടി; “ഓഹ്... എനിക്കിപ്പോൾ ഒന്നും വ...\nശുഷ്രൂഷ (ഭാഗം - 6)\nഅപ്പോഴേക്കും മഹേഷിന് ഒരു അംഗീകാര ഭാവം വന്നു കഴിഞ്ഞിരുന്നു. അവൻ മെല്ലെ പറഞ്ഞു; “ഊം... എനിക്ക് മനസ്സി... അപ്പോഴേക്കും മഹേഷിന് ഒരു അംഗീകാര ഭാവം വന്നു കഴിഞ്ഞിരുന്നു. അവൻ മെല്ലെ പറഞ്ഞു; “...\nശുഷ്രൂഷ (ഭാഗം - 10)\n“... മോളേ, മഹേഷ്... അവൻ നിങ്ങളെ... നമ്മളെയെല്ലാം വിട്ടുപോയി...” “... മോളേ, മഹേഷ്... അവൻ നിങ്ങളെ... നമ്മളെയെല്ലാം വിട്ടുപോയി...”\nവൈഗ - ഭാഗം പത്ത്\n"എൻ്റെ ദേവീ... ഊട്ടിയ കൈകൊണ്ട് തന്നെ ..." ദീപയുടെ കൈ വിറച്ചു. ആ പൊടി ചായയിൽ ചേർത്തിളക്കി. ആ കപ്പുമാ... "എൻ്റെ ദേവീ... ഊട്ടിയ കൈകൊണ്ട് തന്നെ ..." ദീപയുടെ കൈ വിറച്ചു. ആ പൊടി ചായയിൽ ചേർ...\nവൈഗ - ഭാഗം പതിനെട്ട്\nമുൻവശത്തെ കതകു തുറന്നു, തിണ്ണയിലിറങ്ങിയ ഗീത ഒന്നു പേടിച്ചു. ആരോ ഒരാൾ തിണ്ണയിൽ കമിഴ്ന്നു കിടക്കുന്നു... മുൻവശത്തെ കതകു തുറന്നു, തിണ്ണയിലിറങ്ങിയ ഗീത ഒന്നു പേടിച്ചു. ആരോ ഒരാൾ തിണ്ണയിൽ ക...\n"എന്താണ് ശ്യാം ബാലഗോപാൽ ഒന്ന് ശ്രമിക്കുന്നോ ശ്യാമയാകാൻ?" "ഇല്ല... എനിക്ക് താല്പര്യമില്ല." ഞാൻ ശാന്... "എന്താണ് ശ്യാം ബാലഗോപാൽ ഒന്ന് ശ്രമിക്കുന്നോ ശ്യാമയാകാൻ?" "ഇല്ല... എനിക്ക് താല്പ...


പന്ത്രണ്ട് വര്‍ഷമായി അല്-ഖാദി തീവ്രവാദിയാണ്; ജീവിതത്തിലല്ല, അഭിനയത്തില്\n24 Feb 2017 1:28 PM GMT\nഅംറു അല്-ഖാദി തന്റെ പതിനാലാം വയസ്സില് ഹോളീവുഡ് സിനിമയില് അരങ്ങേറ്റം കുറിക്കുമ്പോള് സ്വപ്‌നതുല്യമെന്ന് തന്നെയാണ് അതിനെ വിശേഷിപ്പിച്ചത്. സ്റ്റീവന് സ്പില്‍ബര്‍ഗിന്റെ മ്യൂണിക് എന്ന ചിത്രത്തിലെ ആ വേഷമെന്നാല് ഇദ്ദേഹത്തെ സംബന്ധിച്ച് ഏറെ നിര്‍ണായകമാകുകയും ചെയ്തു.\nകഴിഞ്ഞ പന്ത്രണ്ട് വര്‍ഷമായി അല്-ഖാദി ഹോളീവുഡ് സിനിമയുടെ അവിഭാജ്യ ഘടകമാണ്. അതിന് കാരണവും മ്യൂണിക്കില് ഈ 26കാരന് ചെയ്ത വേഷം തന്നെ. ഒരു ഇസ്ലാമിക് ഭീകരന്റെ മകന്റെ വേഷമാണ് ചിത്രത്തില് അല്-ഖാദി അവതരിപ്പിച്ചത്. എന്നാല് അതിന് ശേഷം ഇന്നേവരെ ഇദ്ദേഹത്തെ തേടിയെത്തിയിരിക്കുന്ന വേഷങ്ങളെല്ലാം തന്നെ ഇസ്ലാമിക് ഭീകരന്റെ വേഷങ്ങള്. അറബ് വംശജനായ മുസ്ലിം ഭാവങ്ങളുള്ള നടന്മാരില്ലാത്തതിനാല് ഇസ്ലാമിക ഭീകരരെ അവതരിപ്പിക്കാന് പറ്റിയ നടന്മാരെ കിട്ടാതിരുന്ന ഹോളീവുഡ് സിനിമയ്ക്ക് അല്-ഖാദി അവിഭാജ്യ ഘടകമായതും ഇങ്ങനെയാണ്. ഇത്രയും കാലത്തിനിടെയില് 30 ചിത്രങ്ങളിലാണ് അല്-ഖാദിയെ തീവ്രവാദിയായി അഭിനയിക്കാന് ക്ഷണിച്ചത്. ഓസ്‌കാര് നേടിയ ലാ ലാ ലാന്‍ഡില് പോലും. എന്നാല് സ്റ്റീരിയോ ടൈപ്പ് ആകുന്നതിലെ മടിമൂലം പലതു ഉപേക്ഷിക്കുകയായിരുന്നു.\nഹോളീവുഡില് നായകനാകണമെന്ന ആഗ്രഹമൊക്കെ തനിക്കുമുണ്ടെങ്കിലും വംശീയമായ തന്റെ പ്രത്യേകതയെ പരമാവധി ഉപയോഗിക്കാന് തന്നെയാണ് തന്റെ തീരുമാനമെന്ന് അല്-ഖാദി പറയുന്നു. ഒന്നുകില് താടി വളര്‍ത്തിയ ഭീകരന് അല്ലെങ്കില് പര്‍ദ്ദയ്ക്കുള്ളില് ബോംബ് ഒളിപ്പിച്ച് വച്ചെത്തുന്ന വ്യക്തി ഇത്തരം വേഷങ്ങളാണ് എല്ലാക്കാവും ഇദ്ദേഹത്തെ തേടിയെത്തിയിരിക്കുന്നത്.\nസെപ്തംബര് 11 ആക്രമണത്തിന് ശേഷമാണ് അറബ് വംശജര്‍ക്ക് ഹോളീവുഡ് സിനിമയില് കൂടുതലായും അവസരങ്ങള് ലഭിച്ചതെന്നും ഇത് ഇസ്ലാമിക ഭീകരരെ ചിത്രീകരിക്കുന്നതിനായായിരുന്നെന്നും അദ്ദേഹം ചൂണ്ടിക്കാട്ടുന്നു.\nAmrouAlKadhi hollywood lalaland StevenSpillberg


പിണറായിയുടേത് നാണംകെട്ട സര്‍ക്കാരെന്ന് പി.സി. ജോര്‍ജ് | P C George | Pinarayi Vijayan\nആതിരപ്പിള്ളി പദ്ധതി നടപ്പാക്കാനും എല്ലാ ബാറും തുറക്കാനുമുള്ള തന്റേടം കാട്ടണം\nPublished: May 25, 2017, 11:11 AM IST\nതിരുവനന്തപുരം: താന് കണ്ടതില് ഏറ്റവും കഴിവുകെട്ട സര്‍ക്കാറാണ് ഇപ്പോള് കേരളം ഭരിക്കുന്നതെന്ന് പി.സി ജോര്‍ജ് എം.എല്.എ. ഒരു പ്രശ്നത്തിനും പരിഹാരമുണ്ടാക്കാനോ വികസന പ്രശ്നങ്ങളില് തന്റേടം കാട്ടാനോ കഴിവില്ലാത്ത നാണംകെട്ട സര്‍ക്കാറാണെന്നും പിണറായി വിജയനിലുണ്ടായിരുന്ന പ്രതീക്ഷ അസ്ഥാനത്തായെന്നും അദ്ദേഹം പ്രതികരിച്ചു. എല്.ഡി.എഫ് സര്‍ക്കാറിന്റെ ആദ്യവര്‍ഷത്തെ വിലയിരുത്തി മാതൃഭൂമി.കോമിനോട് സംസാരിക്കുകയായിരുന്നു അദ്ദേഹം. നിയമസഭയില് ഒരു മുന്നണിയിലും പെടാത്ത ഏക എം.എല്.എയാണ് പിസി.\nഉമ്മന്‍ചാണ്ടിയുടെ തുടര്‍ച്ചയായ ഭരണമല്ലാതെ ഒന്നും നടക്കാത്തതില് വലിയ ദുഖമുണ്ട്. ഉദ്യോഗസ്ഥരെപ്പോലും നിലയ്ക്കു നിര്‍ത്താനാകുന്നില്ല. ഭരിക്കുന്ന കക്ഷികള് തമ്മില് യോജിപ്പില്ല. വികസനകാര്യത്തില് ഏക പ്രതീക്ഷ തോമസ് ഐസക്ക് മാത്രമാണ്. കിഫ്ബി അലമ്പാണെന്ന് എല്ലാരും പറഞ്ഞാലും ഐസക്കത് പ്രാവര്‍ത്തികമാക്കുമാണെന്നാണ് തന്റെ പ്രതീക്ഷ. അദ്ദേഹത്തിന്റെ പ്രവര്‍ത്തനത്തെ പ്രോത്സാഹിപ്പിക്കുന്നെന്നും പി.സി പറഞ്ഞു.\nആരോഗ്യവകുപ്പാണ് ഏറ്റവും മോശമായി പ്രവര്‍ത്തിക്കുന്നത്. കേരളം മുഴുവന് പനിയാണ്. മരുന്നു കമ്പനികള് വൈറസുകളെ ഇവിടെക്കൊണ്ട് ഇന്‍ജെക്ട് ചെയ്യുന്നതാണോ എന്നും പോലും സംശയമുണ്ട്. ഇതൊന്നും പരിശോധിക്കാന് ഒരു മാര്‍ഗവുമില്ല.\nക്രമസമാധാന പാലനവും നിയന്ത്രണമില്ലാത്ത അവസ്ഥയിലാണ്. മുഖ്യമന്ത്രിയുടെ ജില്ലയില് പോലും രാഷ്ട്രീയ കൊലപാതകം നടക്കുന്നത് എത്രയോ അപമാനകരമാണ്. പിണറായി അറിയാതെയോ പാര്‍ട്ടി നേതാക്കളുടെ നിര്‍ദ്ദേശമില്ലാതെയോ കൊലപാതകം നടക്കുമെന്ന് താന് വിശ്വസിക്കില്ല.\nഒരു കൊല്ലമായിട്ടും മദ്യനയം പ്രഖ്യാപിച്ചിട്ടില്ല. നാടെങ്ങും പടരുന്ന മയക്കുമരുന്നുമാഫിയയുടെ പിടിയിലാണ്. ഇതിന് പരിഹാരമായി ബിവറേജസ് ഔട്ട്ലെറ്റുകള് പൂട്ടി മുഴുവന് ബാറും തുറന്നു കൊടുക്കണമെന്നാണ് തന്റെ അഭിപ്രായം. അതിലൂടെ മദ്യത്തില് നിന്ന് സമൂഹത്തെ മോചിപ്പിക്കാന് നമുക്കാകുമെന്നും അദ്ദേഹം പറഞ്ഞു.\nരാജ്യത്തെ ജനങ്ങളെ രക്ഷിക്കാന് നടപ്പാക്കേണ്ട പദ്ധതിയായ ആതിരപ്പിള്ളി ആരുടെ എതിര്‍പ്പും മറികടന്ന് ജനാഭിപ്രായം കണക്കിലെടുത്ത് നടപ്പാക്കേണ്ടതാണ്. മുഖ്യമന്ത്രി അക്കാര്യത്തില് തന്റേടം കാട്ടണം. ബോദ്ധ്യപ്പെടുത്തിയാല് കാനം രാജേന്ദ്രന് പോലും പദ്ധതിയ്ക്കൊപ്പം നില്‍ക്കും. ഒരു ചര്‍ച്ചയ്ക്കുള്ള വേദിയൊരുക്കേണ്ടതിന് പകരം ഇട്ടിട്ട് ഓടുന്ന സമീപനമാണ് സര്‍ക്കാര് സ്വീകരിച്ചത്.\nയു.ഡി.എഫ് സര്‍ക്കാര് രോഗികള്‍ക്ക് ധനസഹായം സമയത്ത് നല്‍കാന് ശ്രമിച്ചിരുന്നു. ഇപ്പോഴതു നടക്കുന്നില്ലെന്നതാണ് കഴിഞ്ഞ സര്‍ക്കാറുമായുള്ള വ്യത്യാസം. ഉമ്മന്‍ചാണ്ടിയുടെ പ്രവര്‍ത്തനത്തില് അല്‍പം കൂടി വേഗതയുണ്ടായിരുന്നു. ഇത് അനങ്ങാത്ത പോക്കാണ്.\nവ്യക്തിപരമായി പിണറായിയോട് തനിക്ക് സ്നേഹമുണ്ട്. സത്യസന്ധനും നീതിമാനുമാണ് അദ്ദേഹം. ഒരു വാക്കു പറഞ്ഞാല് ലോകം ഇടിഞ്ഞുവീണാലും അദ്ദേഹം മാറില്ല. ആ നന്മയുള്ള പിണറായിക്ക് എന്തു പറ്റിയെന്നാണ് അത്ഭുതപ്പെടുന്നത്. പാര്‍ട്ടിയില് നിന്ന് വേണ്ടത്ര സഹകരണം കിട്ടുന്നില്ലെന്നാണ് തോന്നുന്നത്.\nഇത്രയും ഭൂരിപക്ഷത്തോടെ വന്ന സര്‍ക്കാറിന്റെ പ്രവര്‍ത്തനം മാറാനുണ്ട്. ഇതുവരെ പരാജയമാണ്. വരുംകാല പ്രവര്‍ത്തനത്തിലും പ്രതീക്ഷയ്ക്ക് വകയില്ലെന്നാണ് തോന്നുന്നത് -പി.സി ജോര്‍ജ് പറഞ്ഞു.


'അസെന്‍ഡ് കേരള 2019' ലക്ഷ്യം നിക്ഷേപ സൗഹൃദം - Janayugom Online\n‘അസെന്‍ഡ് കേരള 2019’ ലക്ഷ്യം നിക്ഷേപ സൗഹൃദം\nBy: Web Desk | Monday 11 February 2019 10:57 PM IST\nകൊച്ചി: നിക്ഷേപ സൗഹൃദാന്തരീക്ഷം സൃഷ്ടിക്കാനുള്ള പ്രതിബദ്ധതയോടെ കേരളം മുന്നേറുന്നു. പുതിയ വ്യവസായ സംരംഭങ്ങള്‍ക്ക് ഭൂമി നല്‍കാന് കിഫ്ബി ഫണ്ടില് നിന്ന് 35,000 കോടി രൂപ ചെലവിട്ട് ഭൂമി ഏറ്റെടുക്കുമെന്ന് മുഖ്യമന്ത്രി പിണറായി വിജയന്.\nസംസ്ഥാന സര്‍ക്കാരിന്റെ നേതൃത്വത്തിലുള്ള നിക്ഷേപക സംഗമമായ ‘അസെന്‍ഡ് കേരള’യുടെ ഉദ്ഘാടനത്തോടനുബന്ധിച്ച് മുതിര്‍ന്ന മാധ്യമ പ്രവര്‍ത്തകരുമായുള്ള കൂടിക്കാഴ്ചയില് സംസാരിക്കുകയായിരുന്നു അദ്ദേഹം.\nനിക്ഷേപക സൗഹൃദാന്തരീക്ഷത്തിനുള്ള എല്ലാ ഘടകങ്ങളുമുണ്ടെങ്കിലും ഭൂമിയുടെ അപര്യാപ്തത വലിയൊരു തടസമാണ്. വ്യവസായ സംരംഭങ്ങളുമായി മുതല്‍മുടക്കാനെത്തുന്നവര്‍ക്ക് നല്‍കാന് വേണ്ടത്ര ഭൂമി സര്‍ക്കാരിന്റെ കയ്യിലില്ലെന്നതാണ് പ്രശ്‌നം. ഇതിനൊരു പരിഹാരമെന്ന നിലയിലാണ് കിഫ്ബിയില് നിന്ന് ഫണ്ട് കണ്ടെത്തി ഭൂമി ഏറ്റെടുക്കുന്നതെന്ന് മുഖ്യമന്ത്രി പറഞ്ഞു.\nവിനോദസഞ്ചാര മേഖലയ്ക്ക് മുന്തിയ പരിഗണന നല്‍കി ആ രംഗത്ത് സംരംഭകരെ പ്രോത്സാഹിപ്പിക്കും. ടൂറിസത്തെ നല്ലൊരു വരുമാനസ്രോതസായാണ് സര്‍ക്കാര് കാണുന്നത്. സ്വകാര്യപങ്കാളിത്തത്തോടെയുള്ള ‘സിയാല്’ മോഡല് സ്ഥാപനങ്ങളെ സര്‍ക്കാര് പ്രോത്സാഹിപ്പിക്കും. അത്തരം സ്ഥാപനങ്ങളുടെ നിയന്ത്രണം സര്‍ക്കാരില് നിക്ഷിപ്തമാക്കും. വാഗ്ദാനം ചെയ്ത പദ്ധതികളില് നിന്നു പോലും കേന്ദ്ര സര്‍ക്കാര് പിന്മാറുകയും വികസനത്തിനാവശ്യമായ വിഭവങ്ങള് സംസ്ഥാന സര്‍ക്കാരിന് വേണ്ടത്രയില്ലാത്തതുമായ സാഹചര്യത്തിലാണ് ഈ നയം സ്വീകരിക്കേണ്ടിവരുന്നതെന്ന് മുഖ്യമന്ത്രി പറഞ്ഞു. ദീര്‍ഘകാലമായി നാം ആവശ്യപ്പെടുന്ന ‘എയിംസി’നു നേരെ കേന്ദ്രം മുഖം തിരിച്ചതും നേരത്തെ വാഗ്ദാനം ചെയ്ത കോച്ച് ഫാക്ടറിയടക്കം കേന്ദ്രം ഉപേക്ഷിച്ചതും മുഖ്യമന്ത്രി ചൂണ്ടിക്കാട്ടി.\nരാജ്യത്തിന്റെ അഭിമാനമായ മൂന്നാറിന്റെ പൈതൃകവും പാരിസ്ഥിതിക സവിശേഷതകളും നിലനിര്‍ത്താന് പ്രത്യേക നിയമം കൊണ്ടുവരുമെന്ന് മുഖ്യമന്ത്രി പറഞ്ഞു. അവിടെയെത്തുന്ന സന്ദര്‍ശകരെയാകെ മൂന്നാറിന് ഉള്‍ക്കൊള്ളാന് കഴിയാത്ത സാഹചര്യമുള്ളതിനാല് സമീപ പ്രദേശങ്ങളെകൂടി അതിനായി ഒരുക്കിയെടുക്കും വിധമുള്ള പല പദ്ധതികളും ആലോചനയിലുണ്ട്.\nകോവളത്തു നിന്ന് ആരംഭിച്ച് ബേക്കലില് അവസാനിക്കുന്ന 600 കി.മീറ്റര് ദൈര്‍ഘ്യമുള്ള ജലപാത അടുത്തവര്‍ഷം പൂര്‍ത്തിയാക്കും. വിദേശികളും സ്വദേശികളുമായ വിനോദസഞ്ചാരികള്‍ക്കാകെ ഹരം പകരുന്ന ജലയാത്രയാണ് ടൂറിസം വകുപ്പ് ആസൂത്രണം ചെയ്യുന്നത്. യാത്രയില് 25 കി.മീറ്റര് ഇടവിട്ട് ഓരോ ടൂറിസം കേന്ദ്രങ്ങള് രൂപപ്പെടുത്തും. മലബാര് ക്രൂയിസും ഇതിനൊപ്പം വികസിപ്പിക്കുമെന്ന് മുഖ്യമന്ത്രി അറിയിച്ചു.\nഹര്‍ത്താല് പൂര്‍ണമായി നിരോധിക്കണമെന്ന അഭിപ്രായം സര്‍ക്കാരിനില്ലെന്ന് മുഖ്യമന്ത്രി. എന്നാല് സമൂഹമാകെ തിരസ്‌കരിക്കുന്ന ആവശ്യങ്ങളുന്നയിച്ച് ആരെങ്കിലും ഹര്‍ത്താല് നടത്തുന്നതിനോട് യോജിപ്പില്ല. ഹര്‍ത്താല് ഒടുവിലത്തെ പ്രതിഷേധ രൂപമെന്ന നിലയിലാണ് കാണേണ്ടത്. മുഖ്യമന്ത്രി പറഞ്ഞു.\nപുതിയ തൊഴിലവസരങ്ങള് സൃഷ്ടിക്കുമെന്ന വാഗ്ദാനം സര്‍ക്കാരിന്റെ കാലാവധിക്കകം പൂര്‍ണമായി നടപ്പിലാക്കും. വാഗ്ദാനം ചെയ്തതിന്റെ 50 ശതമാനം തൊഴിലവസരങ്ങള് ഇതിനകം സൃഷ്ടിക്കപ്പെട്ടിട്ടുണ്ടെന്നും മുഖ്യമന്ത്രി പറഞ്ഞു.\nവ്യവസായ വികസനത്തിന് ആവശ്യമായ പശ്ചാത്തല സൗകര്യങ്ങളെല്ലാം സംസ്ഥാന സര്‍ക്കാര് ഒരുക്കുമെന്നും കേരളത്തെ ലോകത്തിലെ തന്നെ മികച്ച നിക്ഷേപസൗഹൃദ സംസ്ഥാനമാക്കുകയാണ് ലക്ഷ്യമെന്നും അദ്ദേഹം പറഞ്ഞു.\nവ്യവസായ സംരംഭകരെ ലൈസന്‍സ് ഉള്‍പ്പെടെയുള്ള കാര്യങ്ങള്‍ക്കായി സര്‍ക്കാര് ഓഫീസുകള് തോറും കയറ്റിയിറക്കി ബുദ്ധിമുട്ടിക്കരുതെന്ന് മുഖ്യമന്ത്രി ഉദ്യോഗസ്ഥര്‍ക്ക് നിര്‍ദ്ദേശം നല്‍കി. അപേക്ഷ ലഭിച്ചാല് 30 ദിവസത്തിനകം തീരുമാനമെടുത്തിരിക്കണം. മാറ്റേണ്ട ശീലങ്ങള് ഉദ്യോഗസ്ഥരും ജനങ്ങളും മാറ്റിയെങ്കിലേ നവകേരള സൃഷ്ടി പൂര്‍ണതയിലെത്തുവെന്നും മുഖ്യമന്ത്രി ചൂണ്ടിക്കാട്ടി.\nസംസ്ഥാന സര്‍ക്കാരിന്റെ ഈ ദിശയിലുള്ള നടപടികളോട് വ്യവസായ സമൂഹത്തിനാകെ യോജിപ്പാണെന്നും പുതിയ വ്യവസായ സംരംഭങ്ങള് വരുന്നതില് സര്‍ക്കാരിന്റെ വിവിധ വകുപ്പുകള് വളരെ ഉദാരമായ സമീപനമാണ് കൈക്കൊള്ളുന്നതെന്നും മുഖ്യമന്ത്രി പറഞ്ഞു.\nവ്യവസായ മന്ത്രി ഇ പി ജയരാജന്, ചീഫ് സെക്രട്ടറി ടോം ജോസ്, വ്യവസായ പ്രിന്‍സിപ്പല് സെക്രട്ടറി ഡോ. കെ ഇളങ്കോവന് തുടങ്ങിയവരും കൂടിക്കാഴ്ചയില് പങ്കെടുത്തു.\nകൊച്ചിയില് നടന്ന അസെന്‍ഡ് കേരള 2019 നിക്ഷേപസംഗമം മുഖ്യമന്ത്രി\nപിണറായി വിജയന് ഉദ്ഘാടനം ചെയ്യുന്നു\nലോകവൈജ്ഞാനിക രംഗത്തെ മുന്നേറ്റങ്ങള് സ്വാംശീകരിക്കണം: മുഖ്യമന്ത്രി\nശബരിമല ആക്രമണത്തിനു പിന്നില് പ്രധാനമന്ത്രിയുടെ അനുയായികള്\nഗെയില് പൈപ്പ് ലൈന് സര്‍ക്കാരിന്‍റെ ആയിരം ദിനങ്ങള്‍ക്കുള്ളില് പൂര്‍ത്തീകരിക്കുമെന്ന് മുഖ്യമന്ത്രി\nകിഫ്ബി: അടിസ്ഥാന സൗകര്യ വികസന പദ്ധതികള്‍ക്കായി 41,325.91 കോടി\nസാമ്പത്തിക സംവരണം സ്വാഗതാർഹം: പിണറായി വിജയന്


ഖത്തറില് ഇന്ന് 200ലേറെ പേര്‍ക്ക് കോവിഡ്; രോഗമുക്തി 117 പേര്‍ക്കു മാത്രം |Over 200 Covid-19 cases reported in Qatar on Jan 4\nHome Gulf Qatar ഖത്തറില് ഇന്ന് 200ലേറെ പേര്‍ക്ക് കോവിഡ്; രോഗമുക്തി 117 പേര്‍ക്കു മാത്രം\nഖത്തറില് ഇന്ന് 200ലേറെ പേര്‍ക്ക് കോവിഡ്; രോഗമുക്തി 117 പേര്‍ക്കു മാത്രം\nJanuary 4, 2021, 2:44 pm\nദോഹ: ഖത്തറില് ഇന്ന് 64 യാത്രക്കാര്‍ക്കടക്കം 207 പേര്‍ക്ക് കോവിഡ് സ്ഥിരീകരിച്ചു. 143 പേര് സമ്പര്‍ക്കരോഗികളാണ്. 24 മണിക്കൂറിനിടെ 117 പേര്‍ക്ക് മാത്രമേ രോഗ മുക്തി റിപ്പോര്‍ട്ട് ചെയ്തുള്ളൂ. ഇതോടെ ചികില്‍സയിലുള്ള മൊത്തം രോഗികളുടെ എണ്ണം 2,474 ആയി ഉയര്‍ന്നു.\n28 പേരെ ഇന്ന് ആശുപത്രിയില് പ്രവേശിപ്പിച്ചു. 263 പേരാണ് നിലവില് ആശുപത്രിയിലുള്ളത്. അതില് 33 പേര് തീവ്ര പരിചരണ വിഭാഗത്തിലാണ്. ഇന്ന് മാത്രമായി തീവ്രപരിചരണ വിഭാഗത്തില് നാല് പേരെ പ്രവേശിപ്പിച്ചിട്ടുണ്ട്. രാജ്യത്ത് ഇതുവരെ 144,644 പേര്‍ക്ക് കോവിഡ് സ്ഥിരീകരിച്ചതില് 141,925 പേര് രോഗമുക്തി നേടി. ഇന്ന് മാത്രമായി 9,975 പേര് കോവിഡ് ടെസ്റ്റ് നടത്തി. കഴിഞ്ഞ 24 മണിക്കൂറിനുള്ളില് കോവിഡ് മരണങ്ങളൊന്നും റിപ്പോര്‍ട്ട് ചെയ്തിട്ടില്ല. 245 പേരാണ് ഖത്തറില് ഇതുവരെ കോവിഡ് മൂലം മരിച്ചത്.\nOver 200 Covid-19 cases reported in Qatar on Jan 4\nPrevious articleഏഴാംവട്ട ചര്‍ച്ചയും പരാജയം; കാര്‍ഷിക നിയമങ്ങള് പിന്‍വലിക്കില്ലെന്ന് വാശിപിടിച്ച് കേന്ദ്രം; സമരം ശക്തമാക്കും\nNext articleഖത്തര്-സൗദി കര അതിര്‍ത്തി തുറക്കുന്നതിനുള്ള ഒരുക്കങ്ങള് ആരംഭിച്ചതായി റിപോര്‍ട്ട്


Janmabhumi| മൂന്നുമാസം സൗജന്യ പയറും അഞ്ച് കിലോ അരിയും; കര്‍ഷകരുടെ അക്കൗണ്ടിലേക്ക് 2000 രൂപ; 1.70 ലക്ഷം കോടിയുടെ പാക്കേജ്; ആരും പട്ടിണി കിടക്കില്ലെന്ന് കേന്ദ്രം\nമൂന്നുമാസം സൗജന്യ പയറും അഞ്ച് കിലോ അരിയും; കര്‍ഷകരുടെ അക്കൗണ്ടിലേക്ക് 2000 രൂപ; 1.70 ലക്ഷം കോടിയുടെ പാക്കേജ്; ആരും പട്ടിണി കിടക്കില്ലെന്ന് കേന്ദ്രം\nMarch 26, 2020, 02:21 p.m.\nആരും പട്ടിണി കിടക്കേണ്ടി വരരുതെന്ന് ധനമന്ത്രി നിര്‍മല സീതാരാമന് പാക്കേജ് പ്രഖ്യാപിച്ചുകൊണ്ട് നടത്തിയ പത്രസമ്മേളനത്തില് പറഞ്ഞു. രാജ്യത്തെ 80 കോടി പാവങ്ങള്‍ക്ക് മൂന്ന് മാസത്തേക്ക് 10 കിലോ ഭക്ഷ്യ ധാന്യം സൗജന്യമായി നല്‍കും. 5കിലോ അരിയും ഗോതമ്പും ആണ് നല്‍കുക. കൊറോണ പ്രതിരോധമേഖലയില് പ്രവര്‍ത്തിക്കുന്ന ആരോഗ്യപ്രവര്‍ത്തകര്‍ക്ക് 50 ലക്ഷത്തിന്റെ ഇന്‍ഷുറന്‍സ് പദ്ധതി ഏര്‍പ്പെടുത്തി\nന്യൂദല്‍ഹി: കൊറോണ വൈറസ് രാജ്യത്ത് സൃഷ്ടിക്കുന്ന സാമ്പത്തിക പ്രതിസന്ധി മറികടക്കാന് സാമ്പത്തിക പാക്കേജുമായി കേന്ദ്ര സര്‍ക്കാര്. 1.70 ലക്ഷം കോടി രൂപയുടെ സാമ്പത്തിക പാക്കേജാണ് ധനമന്ത്രി നിര്‍മല സീതാരാമന് പ്രഖ്യാപിച്ചത്. പ്രധാനമന്ത്രി ഗരീബ് കല്യാണ് യോജന പ്രകാരമാണ് പുതിയ പാക്കേജ് പ്രഖ്യാപിച്ചത്. ആരും പട്ടിണി കിടക്കേണ്ടി വരരുതെന്ന് ധനമന്ത്രി നിര്‍മല സീതാരാമന് പാക്കേജ് പ്രഖ്യാപിച്ചുകൊണ്ട് നടത്തിയ പത്രസമ്മേളനത്തില് പറഞ്ഞു. രാജ്യത്തെ 80 കോടി പാവങ്ങള്‍ക്ക് മൂന്ന് മാസത്തേക്ക് 15 കിലോ ഭക്ഷ്യ ധാന്യം സൗജന്യമായി നല്‍കും. ഓരോ മാസവും 5കിലോ അരിയും ഗോതമ്പും ആണ് നല്‍കുക. കൊറോണ പ്രതിരോധമേഖലയില് പ്രവര്‍ത്തിക്കുന്ന ആരോഗ്യപ്രവര്‍ത്തകര്‍ക്ക് 50 ലക്ഷത്തിന്റെ ഇന്‍ഷുറന്‍സ് പദ്ധതി ഏര്‍പ്പെടുത്തി. നിലവില് നല്‍കുന്ന അഞ്ച് കിലോയ്ക്ക് പുറമെയായിരിക്കുമിത്. അഞ്ച് കിലോ അരിയോ ഗോതമ്പ് ഏതാണ് ആവശ്യമെങ്കില് അത് തിരഞ്ഞെടുക്കാം. അടുത്ത മൂന്നു മാസത്തേക്കാകും ഇത് ലഭിക്കുക. ഒരു കിലോ പയര് വര്‍ഗവും മൂന്നുമാസം സൗജന്യമായി നല്‍കും. ഒന്നിച്ചോ രണ്ട് തവണയായോ ഇത് വാങ്ങാം.\nരാജ്യത്തെ 8.69 കോടി കര്‍ഷര്‍ക്ക് അവരുടെ അക്കൗണ്ടിലേക്കു ഉടന് 2000 രൂപ നല്‍കും.\nഏപ്രില് ഒന്നിന് പണം അക്കൗണ്ടില് പണം എത്തും.\nതൊഴിയുറപ്പ് തൊഴിലാളികളുടെ വേതനം കൂട്ടും.\nവിധവകള്‍ക്ക് 1000 രൂപ നല്‍കും.\nപാവപ്പെട്ട മുതിര്‍ന്ന പൗരന്മാര്‍ക്കും 1000 രൂപ വീതം നല്‍കും.\n20 കോടി വനിതകള്‍ക്ക് മൂന്ന് മാസത്തേക്ക് ജന്‍ധന് അക്കൗണ്ടില് 500 രൂപ വീതം നല്‍കും.\nപാവപ്പെട്ടവര്‍ക്ക് മൂന്ന് മാസത്തേക്ക് സൗജന്യ ഗ്യാസ് സിലിണ്ടര് നല്‍കും.\nഅടുത്ത മൂന്നു മാസത്തേക്ക് ജീവനക്കാരുടെയും തൊഴില് ഉടമയുടെയും പിഎഫ് വിഹിതം കേന്ദ്ര സര്‍ക്കാര് അടയ്ക്കും.\n100 ജീവനക്കാര് ഉള്ളതും അതില് 90% ജീവനക്കാര് 15,000 രൂപയില് താഴെ വേതനം ഉള്ളവര്‍ക്കും മാത്രമാകും ആനുകൂല്യം\nപിഎഫില് നിന്ന് പണം പിന്‍വലിക്കാനുള്ള നടപടിക്രമങ്ങളും ലഘൂകരിച്ചു.\nമന്ത്രിമാരുടെയും എംഎല്‍എമാരുടെയും എംഎല്‍സിമാരുടെയും ശമ്പളവും അലവന്‍സും വെട്ടിക്കുറച്ചു; കേന്ദ്രമാതൃക പിന്‍തുടര്‍ന്ന് യെദിയൂരപ്പ സര്‍ക്കാര്\nനാല് കണ്‍ട്രോള് റൂമുകള്; ജോയിന്റ് സെക്രട്ടറിമാര്; രാജ്യം ഉറങ്ങുമ്പോഴും പ്രവര്‍ത്തനങ്ങള് വീക്ഷിച്ച് മന്ത്രിമാര്; ഇതാണ് മോദിയുടെ കൊറോണ വാര് റൂം\nപരിയാരത്ത് ഗുരുതരാവസ്ഥയിലുള്ള 81കാരന്‍റെ മൂന്ന് ബന്ധുക്കൾക്ക് കൂടി കൊവിഡ്, ഇവരില് ഒരാള് പതിനൊന്നുകാരൻ\nആശുപത്രിവിട്ട കനിക കപൂറിനെ ചോദ്യം ചെയ്യുമെന്ന് ലഖ്‌നൗ പോലീസ്; ആറുമാസം വരെ തടവും, പിഴ ഈടാക്കാനുമുള്ള കുറ്റമാണ് ചുമത്തിയിട്ടുള്ളത്


ലെനാര്‍ഡ് കോഹന് അന്തരിച്ചു | leonard cohen | Madhyamam\ndate_range 12 Nov 2016 12:24 AM GMT\nഓട്ടവ: കനേഡിയന് ഗായകനും ഗാനരചയിതാവുമായിരുന്ന ലെനാര്‍ഡ് കോഹന് അന്തരിച്ചു. 82 വയസ്സായിരുന്നു. ബ്ളെസിയുടെ പ്രണയം എന്ന സിനിമയില് കോഹന്‍െറ പാട്ട് ഉപയോഗിച്ചിട്ടുണ്ട്. നടന് മോഹന്‍ലാല് ആണ് ആ പാട്ട് പാടിയത്. കോഹന്‍െറ ഒൗദ്യോഗിക ഫേസ്ബുക് പേജിലൂടെയാണ് മരണവിവരം പുറത്തുവിട്ടത്. എന്നാല്, മരണകാരണം വ്യക്തമല്ല. അഗാധമായ ദുഖത്തോടുകൂടി വിഖ്യാത ഗായകനും ഗാനരചയിതാവുമായ ലെനാര്‍ഡ് കോഹന്‍െറ മരണവാര്‍ത്ത അറിയിക്കുന്നു എന്നാണ് ഫേസബുക് പോസ്റ്റ്.\nദിവസങ്ങള്‍ക്കകം ലോസ് ആഞ്ജലസില്‍വെച്ച അദ്ദേഹത്തിന്‍െറ ഓര്‍മ പുതുക്കുന്ന ചടങ്ങ് നടക്കുമെന്നും ഫേസ്ബുക് പോസ്റ്റ് പറയുന്നു. ഒരുതലമുറയിലെ ഏറ്റവും ആഘോഷിക്കപ്പെട്ട സംഗീതജ്ഞനായിരുന്നു. ഗാനരചനയുടെ രീതിയില് നൊബേല് സമ്മാനജേതാവ് ബോബ് ഡിലനോടായിരുന്നു താരതമ്യപ്പെടുത്തിയത്. കാനഡയിലെ മൊണ്‍ട്രിയാലിലാണ് കോഹന്‍െറ ജനനം. സൂസന്ന, ഐ ആം യുവര് മാന് എന്നിവ അദേഹത്തിന്‍െറ ഹിറ്റ് ആല്‍ബങ്ങള്. ഏറ്റവും പുതിയ ആല്‍ബം കഴിഞ്ഞ മാസമാണ് പുറത്തിറങ്ങിയത്. കാനഡയിലെ പ്രശസ്തരായ ഗായകരില് ഒരാളായ കോഹന് 2008ല് റോക് ആന്‍ഡ് റോള് ഹാള് ഓഫ് ഫെയിം ഫൗണ്ടേഷനിലത്തെി.\nജൂത കൂടുബത്തില് ജനിച്ച കോഹന് പിന്നീട് സെന് ബുദ്ധിസത്തില് ആകൃഷ്ടനാവുകയായിരുന്നു. 1994 മുതല് 1999 വരെയുള്ള കാലഘട്ടത്തില് പൂര്‍ണമായും സംഗീതത്തില്‍നിന്ന് വിട്ടുനിന്ന് ലോസ് ആഞ്ജലസിലെ സെന് സെന്‍ററിലായിരുന്നു കോഹന് താമസിച്ചത്. വര്‍ഷങ്ങള്‍ക്കു ശേഷമുള്ള സംഗീതത്തിലേക്കുള്ള മടങ്ങിവരവിനോട്, ജീവിതം ഒരുപാട് പ്രശ്നങ്ങളും തിരിച്ചടികളും നിറഞ്ഞതാണ്. ഇപ്പോള് ഞാന് കൂറെ അച്ചടക്കം പഠിച്ചു. ഇനി സംഗീതത്തിലേക്ക് മടങ്ങാം എന്നായിരുന്നു പ്രതികരണം.\nNews Summary - leonard cohen


ജാഗ്വർ F-ടൈപ്പ് EMI കാൽക്കുലേറ്റർ - F-ടൈപ്പ് മോഡലിന്റെ ലോൺ EMI കണക്കു കൂട്ടാം\nഹോം » കാറുകള് » ജാഗ്വർ » F-ടൈപ്പ് » EMI Calculator\nജാഗ്വർ F-ടൈപ്പ് EMI\nജാഗ്വർ F-ടൈപ്പ് മോഡലിന്റെ കാർ ലോൺ EMI ഓൺലൈനിൽ തിരയുകയാണോ? വിഷമിക്കേണ്ട, ഞങ്ങളുടെ കാർ ലോൺ EMI കാൽക്കുലേറ്റർ ഉപയോഗിച്ച് പ്രതിമാസ കാർ ലോൺ EMI എളുപ്പം കണക്കു കൂട്ടാം. കാർ വായ്പാ തുക (ഓൺറോഡ് വിലയുടെ 80 ശതമാനം), പലിശനിരക്ക് (10.5 %), വായ്പാ കാലാവധി (5 വർഷം) എന്നീ ക്രമത്തിലാണ് EMI കാൽക്കുലേറ്റർ പ്രവർത്തിക്കുന്നത്. സ്കെയിൽ അല്ലെങ്കിൽ ടെക്സ്റ്റ് ബോക്സ് മുഖേന കാർ വായ്പാ തുക, ബാങ്ക് പലിശനിരക്ക്, വായ്പാ കാലാവധി എന്നിവയിൽ മാറ്റങ്ങൾ വരുത്താം. EMI കണക്കുകൂട്ടാൻ ആദ്യം ബ്രാൻഡ് തിരഞ്ഞെടുക്കണം. ശേഷം മോഡൽ, വകഭേദം, നഗരം എന്നിവ ഡ്രോപ് ഡൗണ് മെനു ഉപയോഗിച്ച് തിരഞ്ഞെടുക്കാം. ഇന്ത്യയിലെ വാഹന വായ്പകളുമായി ബന്ധപ്പെട്ടുള്ള പതിവു സംശയങ്ങൾക്ക് കാർ ലോൺ FAQ പേജ് സന്ദർശിക്കാം.\nSelect Brand Aston Martin Audi Bentley Bmw Citroen Datsun Ferrari Ford Honda Hyundai Isuzu Jaguar Jeep Kia Lamborghini Land Rover Lexus Mahindra Maruti Suzuki Maserati Mclaren Mercedes Benz Mg Mini Nissan Porsche Renault Rolls Royce Skoda Tata Motors Toyota Volkswagen Volvo ജാഗ്വർ\nSelect Model F-Pace F-Type I-Pace XE XF F-ടൈപ്പ്\nസിറ്റി തെരഞ്ഞെടുക്കൂ Agra Ahmedabad Allahabad Ambala Ambikapur Amritsar Anantapur Aurangabad Bangalore Bareilly Bhilai Bhopal Bilaspur Chandigarh Chengalpattu Chennai Chidambaram Coimbatore Dehradun Delhi Dharamsala Dhule Durg Faridabad Ghaziabad Goa Guntur Gurgaon Haldwani Hosur Hyderabad Indore Jaipur Jalandhar Jalgaon Jammu Kadapa Kakinada Kalyan Kancheepuram Kanpur Karnal Kochi Kolhapur Kolkata Korba Krishnagiri Kurnool Lucknow Ludhiana Machilipatnam Madurai Mandi Mumbai Nagercoil Nagpur Navi Mumbai Nellore Noida Ongole Panchkula Panipat Panvel Patiala Pimpri Chinchwad Pondicherry Pune Raigarh Raipur Ratnagiri Salem Sangli Satara Shimla Solapur Srinagar Surat Thane Tirunelveli Tirupati Tiruvannamalai Trichy Udaipur Una Himachal Pradesh Vadodara Vapi Varanasi Vasai Vellore Vijaywada Virar Visakhapatnam New Delhi\nജാഗ്വർ F-ടൈപ്പ് 2.0 Coupe


» ബിഷപ്പിനെതിരായ സമരത്തിന് പിന്നില് ഗൂഢാലോചനയോ ബാഹ്യ ഇടപെടലോ ഇല്ലെന്ന് പീഡനത്തിനിരയായ കന്യാസ്ത്രീയുടെ സഹപ്രവര്‍ത്തക\nബിഷപ്പിനെതിരായ സമരത്തിന് പിന്നില് ഗൂഢാലോചനയോ ബാഹ്യ ഇടപെടലോ ഇല്ലെന്ന് പീഡനത്തിനിരയായ കന്യാസ്ത്രീയുടെ സഹപ്രവര്‍ത്തക\nകൊച്ചി: ജലന്ധര് ബിഷപ്പിനെതിരായ സമരത്തിന് പിന്നില് ഗൂഢാലോചനയോ ബാഹ്യ ഇടപെടലോ ഇല്ലെന്ന് പീഡനത്തിനിരയായ കന്യാസ്ത്രീയുടെ സഹപ്രവര്‍ത്തക സിസ്റ്റര് അനുപമ. സഭയില് നീതി ലഭിക്കാത്തതിനാലാണു സമരത്തിനിറങ്ങിയത്. നീതി ലഭിക്കും വരെ പോരാട്ടം തുടരുമെന്നും സിസ്റ്റര് അനുപമ പറഞ്ഞു.\nബിഷപ്പിനെതിരെയുള്ള പ്രതിഷേധം ബാഹ്യശക്തികളുടെ പ്രേരണ മൂലമെന്നാണ് മിഷനറീസ് ഓഫ് ജീസസ് സന്യാസിനിസഭയുടെ ആരോപണം. കന്യാസ്ത്രീകളുടെ സമരത്തിനു ചെലവഴിക്കുന്ന പണത്തിന്റെ ഉറവിടം അന്വേഷിക്കണമെന്നാണ് മറ്റൊരു ആവശ്യം. കന്യാസ്ത്രീകള് താമസിക്കുന്ന മഠത്തിലെത്തുന്നവരെ നിരീക്ഷിക്കാനും നിര്‍ദേശമുണ്ട്. സമരം ചെയ്യുന്നവര്‍ക്കെതിരെ അന്വേഷണത്തിനും സന്യാസിനിസഭ ഉത്തരവിട്ടിട്ടുണ്ട്.\nഅതേസമയം കന്യസ്ത്രീയെ പീഡിപ്പിച്ചു എന്ന ആരോപണത്തിൽ ബിഷപ്പ് ഫ്രാങ്കോ മുളയ്ക്കലിനെതിരായ കേസിന്റെ അന്വേഷണത്തില് സംതൃപ്തി രേഖപ്പെടുത്തി ഹൈക്കോടതി. അസാധാരണമായ സാഹചര്യം ഇപ്പോഴില്ലെന്നും കോടതി ചൂണ്ടിക്കാട്ടി. കുറ്റസമ്മതം മാത്രം പോര, അറസ്റ്റിന് തെളിവ് കൂടി വേണം. അന്വേഷണം നല്ല രീതിയിലാണ് നടക്കുന്നത്. അറസ്റ്റ് വേണോയെന്ന് പൊലീസാണ് തീരുമാനിക്കേണ്ടതെന്നും കോടതി വ്യക്തമാക്കി.\nപഴയ കേസാകുമ്പോള് തെളിവുകള് ശേഖരിക്കാന് താമസമുണ്ടാകുമെന്ന് ചീഫ് ജസ്റ്റിസ് പറഞ്ഞു. അറസ്റ്റ് ആവശ്യപ്പെടുന്നവര് കുറച്ചുകൂടി ക്ഷമ കാണിക്കണം. പരാതിക്കാരിക്കോ സാക്ഷികള്‍ക്കോ ഭീഷണിയുണ്ടായാല് കോടതിയെ സമീപിക്കാം. പ്രതിയുടെ അറസ്റ്റിനേക്കാള് വലുതല്ലേ ശിക്ഷയെന്നും കോടതി ചോദിച്ചു.\nപൊലീസിന് മേല് സമ്മര്‍ദമുണ്ടായാല് ശരിയായ അന്വേഷണത്തിന് തടസമുണ്ടാകും. മൊഴികളിലെ വൈരുദ്ധ്യങ്ങള് പരിശോധിച്ച ശേഷം മാത്രമേ അറസ്റ്റ് സാധ്യമാകൂ എന്ന് പൊലീസ് കോടതിയില് അറിയിച്ചു.സിബിഐ അന്വേഷണം വേണമെന്ന ആവശ്യം ഇപ്പോള് പരിഗണിക്കേണ്ടതില്ലെന്നും കോടതി വിലയിരുത്തി. ഫ്രാങ്കോ മുളയ്ക്കല് 19ന് ഹാജരായ ശേഷം കേസ് വീണ്ടും പരിഗണിക്കും.\nഅതേസമയം പൊലീസ് അന്വേഷണവുമായി സഹകരിക്കുമെന്ന് ആവര്‍ത്തിച്ച് ജലന്ധര് ബിഷപ്പ് ഫ്രാങ്കോ മുളയ്ക്കല്. അടുത്ത ബുധനാഴ്ചയ്ക്ക് മുന്‍പായി കേരളത്തിലെത്തും. ചോദ്യം ചെയ്യലിനായി ബുധനാഴ്ച ഹാജരാകുമെന്നും ബിഷപ്പ് അറിയിച്ചു.19ന് ഹാജരാകാന് ആവശ്യപ്പെട്ടാണ് പൊലീസ് നോട്ടീസ് നല്‍കിയിരിക്കുന്നത്. ജലന്ധര് ബിഷപ്പ് ഫ്രാങ്കോ മുളയ്ക്കലിന് നോട്ടീസ് അയച്ചതായി ഐജി വിജയ് സാക്കറെയാണ് അറിയിച്ചത്. വൈക്കം ഡിവൈഎസ്പിയുടെ നേതൃത്വത്തിലാണ് ബിഷപ്പിനെ ചോദ്യം ചെയ്യുക.


ലിഫ്റ്റ് സ്ഥാപിക്കാനെടുത്ത കുഴിയില് വീണ് നാല് വയസുകാരന് മരിച്ചു - Pravasishabdam\nHome News Kerala ലിഫ്റ്റ് സ്ഥാപിക്കാനെടുത്ത കുഴിയില് വീണ് നാല് വയസുകാരന് മരിച്ചു\nലിഫ്റ്റ് നിര്‍മ്മിക്കാനെടുത്ത കുഴിയിലെ വെള്ളക്കെട്ടില് വീണ നാലരവയസുകാരന് ദാരുണാന്ത്യം. കണ്ണൂര് സെന്റ് മൈക്കിള്‍സ് ആംഗ്ലോ ഇന്ത്യന് സ്‌കൂള് ഹയര് സെക്കന്‍ഡറി വിഭാഗം അദ്ധ്യാപകനായ കുപ്പം സ്വദേശി പി.വി. രഘുനാഥിന്റെയും കണ്ണൂര് യൂണിവേഴ്‌സിറ്റി ജേര്‍ണലിസം വിഭാഗം അസിസ്റ്റന്റ് സെക്‌ഷന് ഓഫീസര് തളിപ്പറമ്ബ് രാജരാജേശ്വര ക്ഷേത്രത്തിന് സമീപം സ്‌മിതയുടെയും മകന് ദര്‍ശാണ് മരിച്ചത്. ഇന്നലെ ഉച്ചയ്‌ക്ക് കണ്ണൂര് യൂണിവേഴ്‌സിറ്റിയുടെ മങ്ങാട്ടുംപറമ്ബിലെ കാമ്ബസിലായിരുന്നു അപകടം.\nസ്കൂള് അവധിയായതിനാല് സ്മിത ദര്‍ശിനേയും കൂട്ടിയാണ് ഓഫീസിലെത്തിയത്. പുറത്ത് കളിക്കാന് പോയ കുട്ടി അബദ്ധത്തില് കുഴിയില് വീണതാകാമെന്നാണ് കരുതുന്നത്. ഉച്ചകഴിഞ്ഞ് രണ്ടോടെയാണ് കമിഴ്ന്നു കിടക്കുന്ന നിലയില് കുട്ടിയെ കണ്ടെത്തിയത്. ഉടന് ലൂര്‍ദ്ദ് ആശുപത്രിയിലെത്തിച്ചെങ്കിലും മരിച്ചു.\nകണ്ണൂര് സെന്റ് മൈക്കിള്‍സ് ആംഗ്ലോ ഇന്ത്യന് സ്‌കൂള് യു.കെ.ജി വിദ്യാര്‍ത്ഥിയാണ്. സഹോദരി കണ്ണൂര് ഉര്‍സുലൈന് സ്‌കൂള് അഞ്ചാം ക്ലാസ് വിദ്യാര്‍ത്ഥിനി ദിയ. കണ്ണപുരം പൊലീസ് ഇന്‍ക്വസ്റ്റ് നടത്തിയ മൃതദേഹം കണ്ണൂര് ഗവ. മെഡിക്കല് കോളേജ് മോര്‍ച്ചറിയില്.\nPrevious articleഡല്‍ഹിയില് തീപിടുത്തം: ഫാക്ടറികെട്ടിടത്തില് നിന്ന് വീടുകളിലേക്ക് തീപടര്‍ന്നു, 32 മരണം\nNext articleത്രിപുരയില് പീഡിപ്പിച്ചശേഷം കാമുകനും അമ്മയും തീകൊളുത്തിയ 17 കാരി മരിച്ചു


മെയ് ഒന്നുമുതല് 18 വയസ് കഴിഞ്ഞവര്‍ക്കും കൊവിഡ് വാക്‌സിന് നല്‍കും; പ്രഖ്യാപനവുമായി യോഗി ആദിത്യനാഥ് - BIGNEWSLIVE | Latest Malayalam News\nമെയ് ഒന്നുമുതല് 18 വയസ് കഴിഞ്ഞവര്‍ക്കും കൊവിഡ് വാക്‌സിന് നല്‍കും; പ്രഖ്യാപനവുമായി യോഗി ആദിത്യനാഥ്\nലഖ്നൗ: മെയ് ഒന്നു മുതല് പതിനെട്ട് വയസ്സു കഴിഞ്ഞവര്‍ക്കും കൊവിഡ് വാക്സിന് നല്‍കുമെന്ന് ഉത്തര്‍പ്രദേശ് മുഖ്യമന്ത്രി യോഗി ആദ്യനാഥിന്റെ പ്രഖ്യാപനം. ചൊവ്വാഴ്ച രാത്രി ചേര്‍ന്ന മന്ത്രിസഭാ യോഗത്തിലാണ് പുതിയ തീരുമാനം. പതിനെട്ട് വയസ്സ് കഴിഞ്ഞ എല്ലാവര്‍ക്കും വാക്സിന് സൗജന്യമായി നല്‍കുമെന്നും യോഗി ആദിത്യനാഥ് അറിയിച്ചു.\nപതിനെട്ട് വയസ്സ് പൂര്‍ത്തിയായ എല്ലാവര്‍ക്കും കൊവിഡ് വാക്സിന് സൗജന്യമായി നല്‍കാന് മന്ത്രിസഭായോഗം തീരുമാനിച്ചു. കൊറോണ ഇല്ലാതാക്കും. രാജ്യം വിജയിക്കും’, യോഗി ട്വിറ്ററില് കുറിച്ചു. അതേസമയം യുപിയില് കൊവിഡ് അതി വേഗത്തില് പടര്‍ന്നുകൊണ്ടിരിക്കുകയാണ്.\n24 മണിക്കൂറിലുള്ളില് 30000ലധികം കേസുകളാണ് യുപിയില് റിപ്പോര്‍ട്ട് ചെയ്തത്. ഇതേത്തുടര്‍ന്ന് സംസ്ഥാനത്ത് ലോക്ഡൗണ് പ്രഖ്യാപിക്കണമെന്ന് അലഹബാദ് ഹൈക്കോടതി നിര്‍ദ്ദേശിച്ചിരുന്നു. എന്നാല് അലഹബാദ് ഹൈക്കോടതി വിധി സുപ്രീം കോടതി സ്റ്റേ ചെയ്യുകയായിരുന്നു. എസ്എ ബോബ്‌ഡെയുടെ നേതൃത്വത്തിലുള്ള ബെഞ്ചാണ് യുപി സര്‍ക്കാരിന് അനുകൂലമായി വിധി പറഞ്ഞത്.\nTags: Corona Will LoseFor All Above 18Vaccine Freeyogi adityanath


തുളസിയിലെങ്ങനെ സൗന്ദര്യം കാക്കാം | Amazing Ways To Use Tulsi For Skin Care Problems - Malayalam BoldSky\n| Published: Thursday, September 21, 2017, 19:30 [IST]\nസൗന്ദര്യസംരക്ഷണത്തിന് പ്രകൃതിദത്ത മാര്‍ഗ്ഗങ്ങള്‍ക്ക് പ്രാധാന്യം നല്‍കുന്നവരാണ് ഇന്നത്തെ തലമുറ. എന്നാല് പലപ്പോഴും പെട്ടെന്ന് ഫലം ലഭിക്കാത്തത് പലരേയും നിരാശരാക്കാറുണ്ട്. അതുകൊണ്ട് തന്നെ പലരും കൃത്രിമ മാര്‍ഗ്ഗങ്ങളിലേക്ക് ആകൃഷ്ടരാവുന്നതും. അത് പലപ്പോഴും പാര്‍ശ്വഫലങ്ങള് ഉണ്ടാക്കുന്നു.\nഎന്നാല് ഉപയോഗിക്കുന്നതിലൂടെ തന്നെ പെട്ടെന്ന് പരിഹാരം കാണാന് സഹായിക്കുന്ന ചില മാര്‍ഗ്ഗങ്ങള് ഉണ്ട്. ഇത്തരം മാര്‍ഗ്ഗങ്ങളില് പെട്ടെന്ന് പരിഹാരം കാണാന് സഹായിക്കുന്ന ഒന്നാണ് തുളസി. തുളസി ഇത്തരത്തില്‍സ ൗന്ദര്യത്തിന് പരിഹാരം കാണാന് സഹായിക്കുന്നു. എന്തൊക്കെ പ്രശ്‌നങ്ങള്‍ക്കാണ് പരിഹാരം കാണാന് തുളസി സഹായിക്കുന്നത് എന്ന് നോക്കാം.\nചര്‍മ്മത്തിന് നിറം എന്നതിലുപരി ചര്‍മ്മത്തിന് തിളക്കം നല്‍കാന് സഹായിക്കുന്ന ഒന്നാണ് തുളസി. നല്ലതു പോലെ അരച്ച തുളസി മുഖത്ത് തേച്ച് പിടിപ്പിക്കാം. ഇത് 20 മിനിട്ടിനു ശേഷം കഴുകിക്കളയാം. മുഖത്തിന് തിളക്കം വര്‍ദ്ധിപ്പിക്കാന് ഇത് സഹായിക്കുന്നു.\nമുഖക്കുരു കൊണ്ട് വലയുന്നവര്‍ക്ക് നല്ലൊരു ആശ്വാസമാണ് തുളസി. തുളസി നീര് മുഖക്കുരു ഉള്ള ഭാഗത്ത് തേച്ച് പിടിപ്പിച്ചാല് മതി ഇത് മുഖക്കുരുവിനെ ഇല്ലാതാക്കുന്നു.\nമുഖക്കുരു പാട് മാറാന് സഹായിക്കുന്ന ഒന്നാണ് തുളസി. തുളസിയില് അല്‍പം ഓറഞ്ച് തോല് പൊടിച്ചത് മിക്‌സ് ചെയ്ത് മുഖത്ത് തേച്ച് പിടിപ്പിക്കാം. ഇത് മുഖക്കുരു പാട് അകറ്റാന് സഹായിക്കുന്നു.\nമുഖത്തെ ചുളിവിന് പരിഹാരം കാണാന് സഹായിക്കുന്ന ഒന്നാണ് തുളസി. തുളസി അരച്ച് അതില് അല്‍പം തേന് മിക്‌സ് ചെയ്ത് ഇത് മുഖത്ത് തേച്ച് പിടിപ്പിക്കാം. മുഖത്തെ ചുളിവിന് പരിഹാരം കാണാന് സഹായിക്കുന്ന ഒന്നാണ് ഇതെന്ന കാര്യത്തില് സംശയം വേണ്ട.\nചിലര്‍ക്ക് ചര്‍മ്മത്തില് ഉണ്ടാവുന്ന ചൊറിച്ചിലിനെ ഇല്ലാതാക്കാന് സഹായിക്കുന്ന ഒന്നാണ് തുളസി. തുളസി അരച്ച് അല്‍പം പാലില് മിക്‌സ് ചെയ്ത് മുഖത്ത് തേച്ച് പിടിപ്പിക്കാം. ഇത് ചര്‍മ്മത്തിലെ ചൊറിച്ചിലിനെ ഇല്ലാതാക്കുന്നു.\nമുടി നരക്കുന്നതിന് പരിഹാരം കാണാന് ഏറ്റവും ഫലപ്രദമായ മാര്‍ഗ്ഗമാണ് തുളസി. തുളസി പൗഡര് രൂപത്തിലാക്കി അതിലല്‍പ്പം നെല്ലിക്കപ്പൊടി മിക്‌സ് ചെയ്ത് തേച്ച് പിടിപ്പിക്കാം. രണ്ടോ മൂന്നോ മണിക്കൂറിന് ശേഷം ഇത് കഴുകിക്കളയാവുന്നതാണ്. ഇത് മുടിയുടെ നര മാറ്റി മുടിക്ക് നിറം നല്‍കുന്നു.\nഅകാല വാര്‍ദ്ധക്യം കൊണ്ടുണ്ടാകുന്ന സൗന്ദര്യ പ്രശ്‌നങ്ങള്‍ക്കും പരിഹാരം കാണാന് തുളസിക്ക് കഴിയും.തുളസി നാരങ്ങ നീരില് മിക്‌സ് ചെയ്ത് മുഖത്ത് തേച്ച് പിടിപ്പിക്കുക. ഇത് ബ്ലാക്ക്‌ഹെഡ്‌സ് പോലുള്ള പ്രശ്‌നങ്ങള്‍ക്ക് പരിഹാരം കാണുന്നു.\nRead more about: tulsi skin care body care hair മുടി മുടിസംരക്ഷണം സൗന്ദര്യം\nAmazing Ways To Use Tulsi For Skin Care Problems\nTulsi is great for the skin when used externally and when consumed.


സിഎജി റിപ്പോര്‍ട്ട്; ഐസക്കിനെതിരേ പ്രതിപക്ഷം അവകാശലംഘന നോട്ടീസ് നല്‍കി - Keralabhooshanam Daily സിഎജി റിപ്പോര്‍ട്ട്; ഐസക്കിനെതിരേ പ്രതിപക്ഷം അവകാശലംഘന നോട്ടീസ് നല്‍കി\nHome/NEWS/KERALA/സിഎജി റിപ്പോര്‍ട്ട്; ഐസക്കിനെതിരേ പ്രതിപക്ഷം അവകാശലംഘന നോട്ടീസ് നല്‍കി\nസിഎജി റിപ്പോര്‍ട്ട്; ഐസക്കിനെതിരേ പ്രതിപക്ഷം അവകാശലംഘന നോട്ടീസ് നല്‍കി\nതിരുവന്തപുരം: സിഎജി റിപ്പോര്‍ട്ട് ചോര്‍ത്തിയെന്നാരോപിച്ച് പ്രതിപക്ഷം ധനമന്ത്രി തോമസ് ഐസക്കിനെതിരേ അവകാശ ലംഘന നോട്ടീസ് നല്‍കി. വി.ഡി.സതീശനാണ് നിയമസഭാ സ്പീക്കര്‍ക്ക് നോട്ടീസ് നല്‍കിയത്.\nഅതീവ രഹസ്യമായി സൂക്ഷിക്കേണ്ട റിപ്പോര്‍ട്ട് ധനമന്ത്രി ചോര്‍ത്തി മാധ്യമങ്ങള്‍ക്ക് നല്‍കി. ഇതുമായി ബന്ധപ്പെട്ട് മാധ്യമങ്ങളില് നടന്ന ചര്‍ച്ചയില് പങ്കെടുക്കുകയും ചെയ്തു. ഇത് ഗുരുതരമായ ചട്ടലംഘനവും നിയമസഭയുടെ പ്രത്യേക അവകാശങ്ങളിന്‍മേലുള്ള കടന്നുകയറ്റവുമാണെന്നാണ് പ്രതിപക്ഷം ആരോപിക്കുന്നത്.\nഅതീവ രഹസ്യമായി സൂക്ഷിക്കേണ്ടതാണ് സിഎജി റിപ്പോര്‍ട്ട്. അത് ഗവര്‍ണര്‍ക്ക് സമര്‍പ്പിക്കുകയും ഗവര്‍ണറുടെ അംഗീകാരത്തോടുകൂടി ധനമന്ത്രി സഭയില് വെക്കുകയുമാണ് വേണ്ടത്. ഇതൊന്നുമുണ്ടായില്ല. സഭയില് എത്തുന്നത് വരെ റിപ്പോര്‍ട്ടിന്റെ രഹസ്യാത്മകത കാത്തുസൂക്ഷിക്കാന് മന്ത്രി ബാധ്യസ്ഥനുമായിരുന്നുവെന്നും നോട്ടീസില് പ്രതിപക്ഷം ചൂണ്ടിക്കാട്ടുന്നു.\nധനസെക്രട്ടറിക്ക് ലഭിച്ച കരട് റിപ്പോര്‍ട്ടിലെ വിശദാംശങ്ങള് ചൂണ്ടിക്കാട്ടിയാണ് തോമസ് ഐസക് കഴിഞ്ഞ ദിവസം പത്രസമ്മേളനം നടത്തിയിരുന്നത്. കിഫ്ബിക്കെതിരായി റിപ്പോര്‍ട്ടില് പരാമര്‍ശിച്ച കാര്യങ്ങളിലായിരുന്നു അദ്ദേഹത്തിന്റെ പ്രതികരണം.\nCAGREPORT kifb thomas issac\nവീട്ടില്‍നിന്നിറങ്ങിയത് കോളേജിലേക്കെന്ന് പറഞ്ഞ്; വിവാഹത്തില് വേര്‍പിരിയുമെന്ന സങ്കടത്തില് മരണത്തില് അവര് ഒന്നായി\nസംസ്ഥാനത്ത് ഇന്ന് 2,710 പേര്‍ക്ക് കോവിഡ്\n70 ന്റെ നിറവില് മലയാളത്തിന്റെ മെഗാസ്റ്റാര്


നിങ്ങളുടെ വൈവാഹിക ജീവിതത്തിൽ ഉണ്ടാകേണ്ട സ്നേഹത്തിൻ്റെ മൂന്നു പ്രത്യേകതകൾ- WFTW 19 ജൂൺ 2022 | Jeevamozhikal\n1.സ്നേഹം അഭിനന്ദനം പ്രകടിപ്പിക്കുന്നു\nവിവാഹ ജീവിതത്തിലെ സ്നേഹത്തെ കുറിച്ചുള്ള ഒരു മുഴുവിവരണ പുസ്തകം, വേദപുസ്തകത്തിൽ ദൈവം ഉൾപ്പെടുത്തിയിരിക്കുന്നു – ശലോമോൻ്റെ ഉത്തമ ഗീതം. ഉത്തമഗീതത്തിൽ, ഇവിടെ ഭർത്താവ് ഭാര്യയോടു പറയുന്നതെന്താണെന്നു നോക്കുക (മെസേജ് ബൈബിളിൽ ഉള്ള വിവിധ വാക്യങ്ങളിൽ നിന്ന്): “എൻ്റെ പ്രിയേ, നീ സർവ്വാംഗ സുന്ദരിയാണ് – താരതമ്യം ചെയ്യാൻ കഴിയുന്നതിനപ്പുറം സൗന്ദര്യമുള്ളവളും ഊനമില്ലാത്തവളുമാണ്. എൻ്റെ പരമാനന്ദത്തിൻ്റെ വശ്യമായ കാഴ്ചകൾ പോലെ നീ മനോഹരിയാണ്. നിൻ്റെ സ്വരം സാന്ത്വനിപ്പിക്കുന്നതും നിൻ്റെ മുഖം മനോഹരവുമാണ്. എൻ്റെ പ്രിയ സഖീ നിൻ്റെ ആന്തരികവും ബാഹ്യവുമായ സൗന്ദര്യം സമ്പൂർണ്ണമാണ്. നീ ഒരു പറുദീസ ആണ്”. “നീ എൻ്റെ ഹൃദയം കവർന്നിരിക്കുന്നു. നീ എന്നെ നോക്കുകയും ഞാൻ പ്രണയത്തിലാകുകയും ചെയ്തു. എൻ്റെ വഴി ഒന്നു നോക്കൂ- പ്രതീക്ഷയ്ക്ക് വകയില്ലാത്ത വിധം ഞാൻ പ്രണയത്തിലായിരുന്നു! എൻ്റെ ഹൃദയം ആനന്ദ പാരവശ്യത്തിലായി. നിന്നെ കാണുമ്പോൾ എനിക്കുണ്ടാകുന്ന അനുഭൂതികളും ആവേശജനകമായ ആഗ്രഹങ്ങളും ഓ എത്ര മാത്രമാണ്. ഞാൻ വേറെ ആർക്കും കൊള്ളാത്തവനായിരിക്കുന്നു”. “നിന്നെ പോലെ വേറെ ആരും ഈ ഭൂമിയിലില്ല, ഇതുവരെ ഉണ്ടായിട്ടില്ല, ഇനി ഉണ്ടാവുകയുമില്ല. നീ നിരുപമയായ ഒരു സ്ത്രീ ആണ്”. ഇനി കാന്ത എന്താണു പറയുന്നത് എന്നു ശ്രദ്ധിക്കുക. ഇതാണ് അവളുടെ പ്രതികരണം: “എൻ്റെ പ്രിയാ നീ അതിസുന്ദരൻ തന്നെ! നീ പതിനായിരങ്ങളിൽ ഒരുവൻ. നിന്നെ പോലെ മറ്റാരുമില്ല! നീ സ്വർണ്ണ നിറമുള്ളവനാണ്- പരുക്കൻ പർവ്വതം പോലെ ഉറപ്പുള്ള ഒരു പുരുഷനാണ്. നിൻ്റെ വാക്കുകൾ ഊഷ്മളമായതും വീണ്ടും ഉറപ്പു തരുന്നതുമാണ്. നിൻ്റെ വചസ്സുകൾ ചുംബനം പോലെയാണ്. നിൻ്റെ ചുംബനങ്ങൾ എല്ലാം വാചാലവുമാണ്. നിന്നെ കുറിച്ചുള്ള ഓരോ കാര്യങ്ങളും എന്നെ സന്തോഷിപ്പിക്കുന്നു. നീ എന്നെ ആസകലം കോൾമയിർ കൊള്ളിക്കുന്നു! ഞാൻ നിനക്കു വേണ്ടി തീക്ഷ്ണമായി ആഗ്രഹിക്കുന്നു. മറ്റൊരു നിർവ്വാഹവുമില്ലാത്ത വിധത്തിൽ എനിക്ക് നിന്നെ ആവശ്യമുണ്ട്. നിൻ്റെ അസാന്നിധ്യം എനിക്കു വേദനാജനകമാണ്. ഞാൻ നിന്നെ കാണുമ്പോൾ, എൻ്റെ കരങ്ങൾ കൊണ്ട് നിന്നെ ചുറ്റി മുറുക്കി പിടിക്കും. ഞാൻ നിന്നെ പോകാൻ അനുവദിക്കുകയുമില്ല. ഞാൻ നിൻ്റേതു മാത്രമാണ്. നീ എൻ്റെ മാത്രം പ്രാണപ്രിയനുമാണ് തന്നെയുമല്ല നീയാണ് എൻ്റെ ഏക പുരുഷൻ”\n2.സ്നേഹം വളരെ വേഗം ക്ഷമിക്കുന്നു\nസ്നേഹം കുറ്റപ്പെടുത്തുന്നതിൽ സാവധാനതയുള്ളതാണ് എന്നാൽ ക്ഷമിക്കുന്നതിന് വേഗതയുള്ളതാണ്. വിവാഹജീവിതത്തിൽ ഭാര്യയ്ക്കും ഭർത്താവിനും ഇടയിൽ പ്രശ്നങ്ങൾ ഉണ്ടാകും. എന്നാൽ നിങ്ങൾ ആ പ്രശ്നങ്ങളെ പുറകിലത്തെ ബർണറിൽ വെച്ചാൽ, അവ തിളച്ചുപൊങ്ങും എന്ന കാര്യം തീർച്ചയാണ് (അതായത്, ആ പ്രശ്നങ്ങൾ പറഞ്ഞു തീർക്കുന്നതിനു പകരം അവയ്ക്ക് അത്ര പ്രാധാന്യം കൊടുക്കാതെ പിന്നിലേക്ക് മാറ്റി വെച്ചാൽ, അപ്പോൾ ആ പ്രശ്നങ്ങൾ വഷളാകും). അതു കൊണ്ട് ക്ഷമിക്കാനും ക്ഷമ ചോദിക്കാനും വേഗതയുള്ളവരായിരിക്കുക. വൈകുന്നേരം വരെ അതിനു വേണ്ടി കാത്തിരിക്കരുത്. രാവിലെ നിങ്ങളുടെ പാദത്തിൽ ഒരു മുള്ളു കയറിയാൽ, നിങ്ങൾ ഉടനേ തന്നെ അതു പുറത്തെടുക്കും. വൈകുന്നേരം വരെ നിങ്ങൾ കാത്തിരിക്കുകയില്ല. നിങ്ങളുടെ ജീവിത പങ്കാളിയെ നിങ്ങൾ വേദനിപ്പിച്ചാൽ, അവനെ/അവളെ ഒരു മുള്ളു കൊണ്ടു കുത്തിയെങ്കിൽ – ഉടനേ തന്നെ ക്ഷമ ചോദിക്കുകയും, പെട്ടെന്നു തന്നെ ക്ഷമിക്കുകയും ചെയ്യുക.\n3.തൻ്റെ പങ്കാളിക്കൊപ്പം നിന്നുകൊണ്ട് കാര്യങ്ങൾ ചെയ്യുന്നതിന് അത്യുത്സാഹമുള്ളതാണ് സ്നേഹം – കാര്യങ്ങൾ തനിയെ ചെയ്യുന്നതിനല്ല\nഏദൻ തോട്ടത്തിൽ വച്ച് ഹവ്വയെ പ്രലോഭിപ്പിക്കാൻ പിശാച് കടന്നു വന്നപ്പോൾ, “ഞാൻ ഒരു തീരുമാനം എടുക്കുന്നതിനു മുമ്പ് എൻ്റെ ഭർത്താവിനോട് ആലോചിക്കട്ടെ” എന്നു മാത്രം പറഞ്ഞിരുന്നെങ്കിൽ മനുഷ്യ ചരിത്രം എത്ര വ്യത്യസ്തമാകുമായിരുന്നു. ഓ, അപ്പോൾ കഥ എത്ര വ്യത്യസ്തമാകുമായിരുന്നു! ലോകത്തിലുള്ള സകല പ്രശ്നങ്ങളും ഉയർന്നു വന്നതിൻ്റെ കാരണം, ഒരു സ്ത്രീ അവളുടെ സ്വന്തമായി ഒരു തീരുമാനം എടുത്തതാണ്, ആ തീരുമാനം എടുക്കുന്നതിനു മുമ്പ് അവൾക്ക് അതേ കുറിച്ച് ആലോചിക്കാൻ ഒരു തുണയെ ദൈവം നൽകിയിരിക്കെ. യഥാർത്ഥ സ്നേഹം ഒരുമിച്ചു നിന്ന് കാര്യങ്ങൾ ചെയ്യുന്നു. ഒരുവനെക്കാൾ ഇരുവർ ആണ് എപ്പോഴും നല്ലത്.\n← ബൈബിളിലൂടെ : യോശുവ\nബൈബിളിലൂടെ : ന്യായാധിപന്മാര് →


യൂറോപ്യന് രാജ്യങ്ങളില് കൊവിഡ് പ്രതിരോധ വാക്‌സിന് കുത്തിവയ്പ്പിന് തുടക്കം\nWed Apr 14 2021 13:24:39 GMT+0530 (India Standard Time)\nഐക്യത്തിന്റെ ഹൃദയസ്പര്‍ശിയായ നിമിഷമാണ് യൂറോപ്യന് യൂനിയന്റെ വാക്‌സിനേഷന് ദിവസങ്ങള്. മഹാമാരിയില്‍നിന്ന് രക്ഷപ്പെടാനുളള ഏകമാര്‍ഗം പ്രതിരോധ കുത്തിവയ്പ്പാണ്- ട്വീറ്റില് യൂറോപ്യന് യൂനിയന് കമ്മീഷന് വ്യക്തമാക്കി.\nNSH27 Dec 2020 4:17 PM GMT\nബ്രസല്‍സ്: കൊവിഡ് പ്രതിരോധവാക്‌സിന് കുത്തിവയ്പ്പിന് തുടക്കംകുറിച്ച് യൂറോപ്യന് യൂനിയന്. ഫൈസര്- ബയോണ്‍ടെക്ക് കൊവിഡ് വാക്‌സിന് വിതരണമാണ് ഞായറാഴ്ച യൂറോപ്യന് യൂനിയന് ആരംഭിച്ചത്. ഫ്രാന്‍സിലെ നഴ്‌സിങ് ഹോമുകള് മുതല് പോളണ്ടിലെ ആശുപത്രികള് വരെ ഞായറാഴ്ച വാക്‌സിന് സ്വീകരിച്ചു. ജര്‍മനിയില് കിഴക്കന് സംസ്ഥാനമായ സാക്‌സോണി- അന്‍ഹാള്‍ട്ടിലെ ഒരു നഴ്‌സിങ് ഹോമില് 101 വയസുകാരിക്കും നിരവധി ജീവനക്കാര്‍ക്കുമാണ് വാക്‌സിന് നല്‍കിയത്. ഡോസുകള് എത്തി മണിക്കൂറുകള്‍ക്കകം ഹംഗറിയിലും സ്ലൊവാക്യയിലും കുത്തിവയ്പ്പ് നടത്തി.\nകുത്തിവയ്പ്പുകളുടെ ഭാഗമായി ജര്‍മന് തലസ്ഥാനത്തുടനീളമുള്ള നഴ്‌സിങ് ഹോമുകളിലേക്ക് ഫൈസര്- ബയോടെക് വാക്‌സിന് എത്തിക്കുന്നതിന് ഡോസ് മൈനസ് 70 ഡിഗ്രിയില്‍നിന്ന് ഉയരുന്നത് തടയാനായി ഐസ് നിറച്ച കൂളറുകളുമായി ഡസന് കണക്കിന് മിനിവാനുകളാണ് സജ്ജമാക്കിയത്. ഐക്യത്തിന്റെ ഹൃദയസ്പര്‍ശിയായ നിമിഷമാണ് യൂറോപ്യന് യൂനിയന്റെ വാക്‌സിനേഷന് ദിവസങ്ങള്. മഹാമാരിയില്‍നിന്ന് രക്ഷപ്പെടാനുളള ഏകമാര്‍ഗം പ്രതിരോധ കുത്തിവയ്പ്പാണ്- ട്വീറ്റില് യൂറോപ്യന് യൂനിയന് കമ്മീഷന് വ്യക്തമാക്കി. ശനിയാഴ്ചയാണ് യൂറോപ്യന് യൂനിയന് രാജ്യങ്ങളില് കൊവിഡ് 19 പ്രതിരോധ വാക്‌സിനെത്തിയത്.\nകൊവിഡ് 19 വാക്‌സിന് എല്ലാ യൂറോപ്യന് യൂനിയന് രാജ്യങ്ങള്‍ക്കും നല്‍കിയിട്ടുണ്ട്- യൂറോപ്യന് കമ്മീഷന് പ്രസിഡന്റ് ഉര്‍സുല വണ് ഡെര് ലെയെന് ട്വീറ്റ് ചെയ്തു. 27 അംഗരാജ്യങ്ങള്‍ക്കും വാക്‌സിന് നല്‍കുമെന്നും അവര് പറഞ്ഞു. 200 മില്യന് ഡോസുകളുടെ വിതരണം സപ്തംബര് 2021ഓടെ പൂര്‍ത്തിയാക്കാനാവുമെന്നാണ് കരുതുന്നതെന്നും യൂറോപ്യന് കമ്മീഷന് വ്യക്തമാക്കി.\nവിവിധ മരുന്നുകമ്പനികളുമായി രണ്ടു ബില്യന് വാക്‌സിന് ഡോസിന്റെ കരാറിലാണ് യുറോപ്യന് കമ്മീഷന് ഏര്‍പ്പെട്ടിരിക്കുന്നത്. ക്രിസ്മസിന് പലരാജ്യങ്ങളും ലോക്ക് ഡൗണില് ഇളവുകള് നല്‍കിയെങ്കിലും വൈറസ് വ്യാപനം തടയുന്നതിനായി വീണ്ടും കടുത്ത നിയന്ത്രണങ്ങളിലേക്ക് മടങ്ങിയെത്തി. ക്രിസ്മസിന് മുമ്പുള്ള ആഴ്ചയില് ജര്‍മനിയില് പ്രതിദിനം ആയിരത്തോളം മരണങ്ങളാണ് രേഖപ്പെടുത്തിയത്. യൂറോപ്യന് യൂനിയനില് ഉള്‍പ്പെടുന്ന 27 രാജ്യങ്ങളിലെ 3,50,000ത്തിലധികം ആളുകള് കൊവിഡ് ബാധിച്ച് മരിച്ചതായാണ് കണക്കുകള്.\nE.U.’s Mass Vaccination Campaign Starts With Nursing Homes Focus


‘ഇറാന്റെ 52 കേന്ദ്രങ്ങള് ആക്രമിക്കും; ഭീഷണിയുമായി ട്രംപ്\nഇറാനെതിരെ ഭീഷണിയുമായി ഡോണള്‍ഡ് ട്രംപ് വീണ്ടും രംഗത്തെത്തി. അമേരിക്കക്കെതിരെ ഏതെങ്കിലും തരത്തിലുള്ള നീക്കമുണ്ടായാല് ശക്തമായ തിരിച്ചടിയുണ്ടാകുമെന്ന് ട്രംപ് ട്വീറ്റ് ചെയ്തു.\n05 Jan, 2020 at 05:25 AM\nസമാധാന ശ്രമങ്ങള് പുരോഗമിക്കുമ്പോഴും ഗള്‍ഫ് മേഖലയില് സംഘര്‍ഷം മുറുകുന്നു. ഡ്രോണ് ആക്രമണത്തില് കൊല്ലപ്പെട്ട സൈനിക കമാന്‍ഡര്‍മാരുടെ മൃതദേഹം വഹിച്ചുള്ള വിലാപയാത്രക്കിടെ ഇറാഖില് അമേരിക്കന് സാന്നിധ്യമുള്ള മൂന്നിടങ്ങളില് റോക്കറ്റ് ആക്രമണം നടന്നു. അതിനിടെ ഇറാനെതിരെ ഭീഷണിയുമായി ഡോണള്‍ഡ് ട്രംപ് വീണ്ടും രംഗത്തെത്തി. അമേരിക്കക്കെതിരെ ഏതെങ്കിലും തരത്തിലുള്ള നീക്കമുണ്ടായാല് ശക്തമായ തിരിച്ചടിയുണ്ടാകുമെന്ന് ട്രംപ് ട്വീറ്റ് ചെയ്തു.\nഅമേരിക്കയെ അക്രമിച്ചാല് ഇറാന്റെ അധീനതയിലുള്ള 52 സ്ഥലങ്ങള് ആക്രമിക്കുമെന്നാണ് ട്രംപ് ട്വീറ്റ് ചെയ്യുന്നത്. 1979ല് ഇറാന് ബന്ദികളാക്കിയ യു.എസ് പൗരന്മാരുടെ എണ്ണം 52 ആണെന്നതാണ് ഈ അക്കത്തിന്റെ പ്രാധാന്യമെന്നും ട്രംപ് ട്വിറ്ററില് വ്യക്തമാക്കുന്നു. മേഖലയിലെ സംഘര്‍ഷത്തിന് അയവുണ്ടാവില്ലെന്ന സൂചനയാണ് ട്രംപ് നല്‍കുന്നത്. ഇറാന്റെ 52 സ്ഥലങ്ങള് അമേരിക്ക ലക്ഷ്യമിട്ടിട്ടുണ്ട്, അതില് പലതും ഇറാനെ സംബന്ധിച്ചും ഇറാനിയന് സംസ്‌കാരത്തെയും സംബന്ധിച്ചും പ്രാധാന്യം അര്‍ഹിക്കുന്നതാണ്, അമേരിക്കയേയോ അമേരിക്കയുടെ സ്വത്തുക്കളേയൊ ഇറാന് ആക്രമിച്ചാല് ശക്തമായ തിരിച്ചടി നല്‍കുമെന്ന് ട്രംപ് ട്വിറ്ററിലൂടെ ഭീഷണി മുഴക്കുന്നു.\nഡ്രോണ് ആക്രമണത്തില് കൊല്ലപ്പെട്ട സൈനിക കമാന്‍ഡര് ഖാസിം സുലൈമാനിയുടെ മൃതദേഹം വഹിച്ചുള്ള വിലാപയാത്രക്കിടെ ഇറാഖില് അമേരിക്കന് സാന്നിധ്യമുള്ള മൂന്നിടങ്ങളില് റോക്കറ്റ് ആക്രമണം നടന്നതിന് പിന്നാലെയാണ് ട്രംപിന്റെ ഭീഷണി. ഖാസിം സുലൈമാനിയുടെ ചോരക്ക് പകരം ചോദിക്കുമെന്ന പ്രഖ്യാപനത്തില് നിന്ന് ഇറാന് പിന്‍മാറിയിട്ടില്ല. ബഗ്‍ദാദിലെ അമേരിക്കന് എംബസി പരിസരത്തും, തലസ്ഥാനത്തിന് 80 കിലോമീറ്റര് അകലെ അല്‍ബലദ് എയര്‍ബേസിലുമാണ് രാത്രി റോക്കറ്റാക്രമണമുണ്ടായത്.\nഅമേരിക്കന് സേന തമ്പടിച്ചിരുന്ന ബേസായിരുന്നു ഇത്. ആക്രമണത്തില് ആര്‍ക്കും പരിക്കേറ്റതായി റിപ്പോര്‍ട്ടില്ല. ഓപ്പറേഷന്റെ ഉത്തരവാദിത്തം ആരും ഏറ്റെടുത്തിട്ടുമില്ല.\nഗള്‍ഫ് മേഖലയില് സംഘര്‍ഷം മുറുകുന്നു; ഇറാഖിലെ മൂന്നിടങ്ങളില് റോക്കറ്റ് ആക്രമണം\nDonald TrumpIran USA tensions\nപൗരത്വ നിയമ ഭേദഗതിക്കെതിരെ സൈക്കിള് പര്യടനം\n‘പിന്‍നിരയില് നിന്നും മുന്‍നിരയിലേക്ക്’; ടോവിനോ തോമസ് എന്ന താരം പിറന്നത് ഇവിടെ നിന്ന്!\nഅന്തര്‍ധാര വ്യക്തമായി, സഭയില് നടന്നത് നാടകം: ചെന്നിത്തല\nഅര്‍ണബിനെ കളിയാക്കിയ കുനാല് കമ്രക്ക് യാത്രാ നിരോധനമേര്‍പ്പെടുത്തി എയര്‍ഇന്ത്യയും ഇന്‍ഡിഗോയും\nട്രംപിന്റെ പശ്ചിമേഷ്യന് പദ്ധതി തള്ളി ഫലസ്തീനും അറബ് ലോകവും\nഇസ്രായേലിനെ ഏകപക്ഷീയമായി പിന്തുണച്ച് ട്രംപിന്റെ പശ്ചിമേഷ്യന് പദ്ധതി\nകൊറോണ: ചൈനയില് 25 മലയാളികളടക്കം 86 ഇന്ത്യന് വിദ്യാര്‍ഥികള് പട്ടിണി ഭീതിയില്\nകൊറോണ വൈറസ് കൂടുതല് രാജ്യങ്ങളില്; ചൈനയില് മരണസംഖ്യ 106 ആയി, ലോകം അതീവജാഗ്രതയില്


Thursday 27 August 2015 10:26 pm IST\nന്യൂദല്‍ഹി: തൊഴിലാളി സംഘടനകള് മുന്നോട്ടുവെച്ച പന്ത്രണ്ട് ആവശ്യങ്ങളില് പത്തും കേന്ദ്രസര്‍ക്കാര് അംഗീകരിച്ചു. മിനിമം വേതനം, കരാര് തൊഴില് എന്നിവ ഉള്‍പ്പെടെ പ്രധാന എല്ലാ ആവശ്യങ്ങളും അംഗീകരിക്കപ്പെട്ടതോടെ സപ്തംബര് 2ന് പ്രഖ്യാപിച്ചിരിക്കുന്ന പൊതുപണിമുടക്ക് തൊഴിലാളി സംഘടനകള് പിന്‍വലിച്ചേക്കും. ഇതുസംബന്ധിച്ച ചര്‍ച്ചയ്ക്കായി ഇന്ന്3മണിക്ക് ഐഎന്‍ടിയുസി ആസ്ഥാനത്ത് തൊഴിലാളി സംഘടനകള് യോഗം ചേരും. കേന്ദ്രധനമന്ത്രി, തൊഴില്‍മന്ത്രി എന്നിവരുടെ നേതൃത്വത്തില് നടന്ന ചര്‍ച്ചയില് രാജ്യത്തെ തൊഴിലാളികള്‍ക്ക് അനുകൂലമായ നിലപാടുകളാണ് സ്വീകരിച്ചത്. മിനിമം വേതനം സംബന്ധിച്ച് സംസ്ഥാനങ്ങള് അവിടുത്തെ ജനങ്ങളുടെ സാമ്പത്തിക നിലവാരം അനുസരിച്ച് മൂന്നായി തിരിച്ച് മിനിമം വേതനം നടപ്പാക്കാന് കര്‍ശനമായ നിര്‍ദ്ദേശം കേന്ദ്രതൊഴില് മന്ത്രാലയം പുറപ്പെടുവിക്കാന് യോഗത്തില് തീരുമാനിച്ചു. കരാര് തൊഴില്‍രീതി ഉല്‍പ്പാദന-നിര്‍മ്മാണ മേഖലകളില് നിന്നും പൂര്‍ണ്ണമായും ഇല്ലാതാക്കുമെന്നും രാജ്യത്തെ എല്ലാ തൊഴിലാളികള്‍ക്കും സാമൂഹ്യസുരക്ഷാ പദ്ധതികളില് അംഗത്വം നല്‍കുമെന്നും കേന്ദ്രസര്‍ക്കാര് അറിയിച്ചു. അംഗന്‍വാടി-ആശാ വര്‍ക്കര്‍മാര് ഉള്‍പ്പെടെയുള്ള തൊഴിലാളി സമൂഹത്തിനായി 8 കേന്ദ്രപദ്ധതികള് ഉപയോഗപ്പെടുത്തും. ജന്‍ധന് യോജന, ജീവന് ഭീമ, ജീവന് സുരക്ഷ, അടല് പെന്‍ഷന് യോജന, യുവിന് കാര്‍ഡ്, മിനിമം പെന്‍ഷന്, മുദ്രബാങ്ക്, സുകന്യ സമൃദ്ധി എന്നീ പദ്ധതികളാണ് തൊഴിലാളി സമൂഹത്തിനായി നടപ്പാക്കുന്നത്. ട്രേഡ് യൂണിയനുകളുടെ രജിസ്‌ട്രേഷന് സംബന്ധിച്ച് നിലവില് 1-2 വര്‍ഷം കാലതാമസമെടുത്തിരുന്നത് 45 ദിവസമാക്കി നിജപ്പെടുത്തി. 45 ദിവസത്തിനുള്ളില് രജിസ്‌ട്രേഷന് ലഭ്യമാകുന്നില്ലെങ്കില് സ്വാഭാവികമായും ട്രേഡ് യൂണിയന് രജിസ്റ്റര് ചെയ്തതായി കണക്കാക്കപ്പെടും. 21000 രൂപ വരെ ശമ്പളമുള്ള തൊഴിലാളികള്‍ക്ക് ബോണസ് ലഭ്യമാക്കും. രാജ്യത്തെ തൊഴില് നിയമങ്ങള് കര്‍ശനമായി പാലിക്കണമെന്ന് നിര്‍ദ്ദേശിച്ചുകൊണ്ട് സംസ്ഥാനങ്ങള്‍ക്ക് കേന്ദ്രസര്‍ക്കാര് കത്തെഴുതും. തൊഴില് നിയമ ഭേദഗതി ത്രികക്ഷി സംവിധാനത്തില് ചര്‍ച്ച ചെയ്ത് തീരുമാനിച്ച ശേഷം മാത്രമേ പാര്‍ലമെന്റില് അവതരിപ്പിക്കൂ തുടങ്ങിയ കാര്യങ്ങളും യോഗത്തില് തീരുമാനിച്ചു. കുറഞ്ഞ പെന്‍ഷന് 3000 ആക്കണമെന്ന ആവശ്യം അംഗീകരിക്കപ്പെട്ടില്ല. കേന്ദ്രസര്‍ക്കാര് നിലവില് വരുമ്പോള് 15 രൂപ വരെ മാസ പെന്‍ഷന് ഉണ്ടായിരുന്നെന്നും അതാണ് ആയിരമായി നിജപ്പെടുത്തിയിരിക്കുന്നതെന്നുമുള്ള വിശദീകരണം തൊഴിലാളി സംഘടനകള് അംഗീകരിച്ചു. വിലക്കയറ്റം, തൊഴിലില്ലായ്മ തുടങ്ങിയ വിഷയങ്ങളിലും കേന്ദ്രസര്‍ക്കാര് വിശദീകരണം നല്‍കി. ധാന്യങ്ങള്‍ക്കൊഴികെ മറ്റെല്ലാ സാധനങ്ങള്‍ക്കും വിലനിയന്ത്രണം ബാധകമാക്കിയെന്നും ധാന്യങ്ങളുടെ വിലയും നിയന്ത്രണവിധേയമാക്കുമെന്നും സര്‍ക്കാര് വ്യക്തമാക്കി. തൊഴിലില്ലായ്മ പരിഹരിക്കുന്നതിനാവശ്യമായ സ്‌കില് വികസനം, ഡിജിറ്റല് ഇന്ത്യ, മേയ്ക്ക് ഇന് ഇന്ത്യ തുടങ്ങിയ പദ്ധതികളുമായി സര്‍ക്കാര് മുന്നോട്ട് പോകുകയാണെന്നും ട്രേഡ് യൂണിയനുകളെ കേന്ദ്രസര്‍ക്കാര് അറിയിച്ചു. ഇതേ തുടര്‍ന്ന് സപ്തംബര് 2ന് പ്രഖ്യാപിച്ചിരിക്കുന്ന പൊതുപണിമുടക്കില് നിന്നും ട്രേഡ് യൂണിയനുകള് പിന്തിരിയണമെന്ന കേന്ദ്രസര്‍ക്കാരിന്റെ അഭ്യര്‍ത്ഥനയോട് വിവിധ ട്രേഡ് യൂണിയനുകള് അനുഭാവം പ്രകടിപ്പിച്ചിട്ടുണ്ട്. എന്നാല് കേന്ദ്രസര്‍ക്കാരുമായുള്ള ചര്‍ച്ചയുടെ ആദ്യ ദിനം തന്നെ സമരവുമായി മുന്നോട്ടെന്ന നിലപാടാണ് സിഐടിയു എടുത്തിരിക്കുന്നത്. എങ്കിലും മറ്റു യൂണിയനുകളുടെ നിലപാട് സിഐടിയുവിനെയും പണിമുടക്കില് നിന്നും പിന്തിരിയാന് നിര്‍ബന്ധിതമാക്കിയേക്കും. കേന്ദ്രസര്‍ക്കാരിന്റെ പ്രഖ്യാപനങ്ങളില് ബിഎംഎസ് സമ്പൂര്‍ണ്ണ തൃപ്തി പ്രകടിപ്പിച്ചിട്ടുണ്ട്.\nപൊതുപണിമുടക്ക് അനാവശ്യം: ബിഎംഎസ് പിന്മാറി\nസപ്തംബര് 2ലെ പൊതുപണിമുടക്ക് പിന്‍വലിക്കാന് സാധ്യത\nസംയുക്തട്രേഡ് യൂണിയനുകളുടെ തൊഴിലാളി മാര്‍ച്ച് 12ന്


അമേരിക്കയിൽ ഇതുവരെ കൊവിഡ് ബാധിച്ചത് 10 ലക്ഷത്തിലധികം കുട്ടികൾക്കെന്ന് ശിശുരോഗ വിദഗ്‌ദ്ധർ | Over 1 million US children have been diagnosed with Covid 19 pediatricians say\nUSA, First Published 19, Nov 2020, 11:16 AM\nമുതിര്‍ന്നവരെ അപേക്ഷിച്ച് കുട്ടികളിലെ കൊവിഡിന്റെ ലക്ഷണങ്ങള്‍ക്ക് ചെറിയ വ്യത്യാസമുണ്ടാകും. പലപ്പോഴും കുട്ടികളില് വൈകിയാണ് കൊവിഡിന്റെ ലക്ഷണങ്ങള് പ്രകടമാകുക.\nഅമേരിക്കയിൽ ഇതുവരെ കൊവിഡ് ബാധിച്ചത് 10 ലക്ഷത്തിലധികം കുട്ടികൾക്കെന്ന് ശിശുരോഗ വിദഗ്‌ദ്ധർ. 18 വയസ്സിന് താഴെയുള്ള 10 ലക്ഷത്തിലധികം കുട്ടികൾക്ക് കൊവിഡ് 19 രോഗം കണ്ടെത്തിയതായി അമേരിക്കൻ അക്കാദമി ഓഫ് പീഡിയാട്രിക്സും ചിൽഡ്രൻസ് ഹോസ്പിറ്റൽ അസോസിയേഷനും വ്യക്തമാക്കി.\nപകർച്ചവ്യാധി ആരംഭിച്ചതുമുതൽ മൊത്തം 1,039,464 കുട്ടികൾക്ക് കൊവിഡ് -19 പോസിറ്റീവ് ടെസ്റ്റിന് വിധേയമാക്കി. നവംബർ 12 വരെ നടത്തിയ ടെസ്റ്റിൽ കുട്ടികളിൽ തന്നെ 111,946 പുതിയ കേസുകൾ റിപ്പോർട്ട് ചെയ്തിട്ടുണ്ട്. ഈ സംഖ്യ അമ്പരപ്പിക്കുന്നതാണെന്ന് അമേരിക്കൻ അക്കാദമി ഓഫ് പീഡിയാട്രിക്സ് പ്രസിഡന്റ് ഡോ. സാലി ഗോസ പറഞ്ഞു.\nശക്തി കുറഞ്ഞ നീണ്ടുനില്‍ക്കുന്ന പനി, ആലസ്യവും ക്ഷീണവും, തലവേദന, ചില കുട്ടികളില് മണവും രൂചിയും നഷ്ടപ്പെടുക എന്നിവയാണ് കുട്ടികളിലെ പൊതുവായ കൊവിഡ് ലക്ഷണങ്ങള്. ചില കുട്ടികളില് തൊലിപ്പുറത്ത് തടിപ്പും പുകച്ചിലും അനുഭവപ്പെടുന്നുണ്ടെന്നും ഡോ. സാലി പറഞ്ഞു.


കറ്റാര് വാഴ സോപ്പുപയോഗിച്ച് കുളിക്കൂ ദിവസവും | Beauty benefits of using aloe vera soap - Malayalam BoldSky\n| Published: Friday, July 27, 2018, 13:47 [IST]\nആരോഗ്യത്തിനും സൗന്ദര്യത്തിനും പല വിധത്തില് പ്രതിസന്ധികള് നമ്മള് നേരിടാറുണ്ട്. മഴക്കാലത്താണെങ്കിലും വേനല്‍ക്കാലത്താണെങ്കിലും ഇതുണ്ടാക്കുന്ന ബുദ്ധിമുട്ടുകള് ചില്ലറയല്ല. കാലാവസ്ഥ മാറുന്നതിനനുസരിച്ച് ചര്‍മ്മത്തിന്റെ കാര്യത്തിലും മാറ്റങ്ങള് ഉണ്ടാവുന്നു. ഇത് പല വിധത്തില് സൗന്ദര്യത്തിന് വില്ലനായി മാറുന്ന അവസ്ഥയാണ് ഉണ്ടാക്കുന്നത്. പലപ്പോഴും ഇത്തരം കാര്യങ്ങളില് അല്‍പം ശ്രദ്ധ കൊടുത്തില്ലെങ്കില് അത് ചര്‍മ്മത്തിന് പല വിധത്തിലുള്ള പ്രശ്‌നങ്ങളാണ് ഉണ്ടാക്കുന്നത്. സൗന്ദര്യത്തിന്റെ കാര്യത്തില് പല വിധത്തിലുള്ള പ്രതിസന്ധികള് നമ്മള് അനുഭവിക്കുന്നുണ്ട്. ഇതിനെല്ലാം പരിഹാരം കാണുന്നതിന് സഹായിക്കുന്ന മാര്‍ഗ്ഗങ്ങള് നിരവധിയാണ്. എന്നാലും സൗന്ദര്യത്തിന് വില്ലനാവുന്ന പല പ്രതിസന്ധികള്‍ക്കും എന്നും നല്ലത് പ്രകൃതിദത്ത മാര്‍ഗ്ഗങ്ങള് തന്നെയാണ്.\nകറ്റാര്‍വാഴ ഇത്തരത്തില് പലപ്പോഴും സൗന്ദര്യത്തിന്റെ കാര്യത്തില് അവസാന വാക്ക് നല്‍കുന്ന ഒന്നാണ്. അതുകൊണ്ട് തന്നെ ഇത്തരം പ്രതിസന്ധികളെ ഇല്ലാതാക്കാന് ശ്രദ്ധിക്കേണ്ടത് അത്യാവശ്യമാണ്. കറ്റാര് വാഴ പല തരത്തില് സൗന്ദര്യത്തിന് ഉപയോഗിക്കാം. ഇത് പല വിധത്തിലാണ് ചര്‍മ്മത്തിന് വില്ലനാവുന്ന പ്രതിസന്ധികളെ പൂര്‍ണമായും ഇല്ലാതാക്കുന്നത്. സൗന്ദര്യസംരക്ഷണത്തിന് കറ്റാര് വാഴ സോപ്പ് നമുക്ക് ഉപയോഗിക്കാവുന്നതാണ്.\nവെള്ളപ്പാണ്ടിന്റെ ലക്ഷണമോ, പരിഹരിക്കാന് മാര്‍ഗ്ഗം\nഎന്നാല് അതിന് സഹായിക്കുന്ന ഒന്നാണ് കറ്റാര്‍വാഴ സോപ്പ്. കറ്റാര് വാഴ സോപ്പ് കൊണ്ട് നമുക്ക് ഇത്തരം പ്രതിസന്ധികളെ ഇല്ലാതാക്കാവുന്നതാണ്. ഇത് ഏത് വിധത്തിലും ചര്‍മ്മത്തിന് ഉണ്ടാക്കുന്ന പ്രശ്‌നങ്ങളെയെല്ലാം ഇല്ലാതാക്കാന് സഹായിക്കുന്നു. എന്തൊക്കെ സൗന്ദര്യ ഗുണങ്ങളാണ് ചര്‍മസംരക്ഷണത്തിന് കറ്റാര് വാഴ സോപ്പ് നല്‍കുന്നത് എന്ന് നോക്കാം. വീട്ടില് തന്നെ നമുക്ക് കറ്റാര് വാഴ സോപ്പ് തയ്യാറാക്കാവുന്നതാണ്.\nകറ്റാര് വാഴ നീര്, അല്‍പം വെളിച്ചെണ്ണ, ഒലീവ് ഓയില്, കടുകെണ്ണ, സൂര്യകാന്തി എണ്ണ എന്നിവ എടുത്ത് ഒരു പാത്രത്തില് മിക്‌സ് ചെയ്യുക. ഇത് ഓവനില് വെച്ച് ചെറുതായി ചൂടാക്കുക. ഇത് തണുത്ത ശേഷം ഇതിലേക്ക് അല്‍പം അയിര് ഇട്ട് ഇളക്കുക. ഇത് അലിഞ്ഞ് ചേര്‍ന്ന ശേഷം ഇത് കട്ടിയായി മാറുന്നു. നന്നായി ഇളക്കുകയാണ് ശ്രദ്ധിക്കേണ്ട കാര്യം. സോപ്പ് അച്ചിലേക്ക് ഈ മിശ്രിതം ഒഴിക്കുക. പിന്നീട് ഇതിനെ ഒരു ടവ്വല് കൊണ്ട് മൂടി വെക്കുക. സോപ്പ് തയ്യാറായിക്കഴിഞ്ഞു. പക്ഷേ 24 മണിക്കൂറിനു ശേഷമേ ഇത് ഇളക്കാന് പാടുകയുള്ളൂ. ഇത് നല്ലതു പോലെ ഉറച്ച ശേഷം, അച്ചില് നിന്ന് മാറ്റി വെയിലത്ത് വെച്ച നല്ലതു പോലെ ഉണക്കിയെടുക്കുക.\nചര്‍മ്മത്തില് ഉണ്ടാവുന്ന ചൊറിച്ചിലും മറ്റ് അസ്വസ്ഥതകളും ഇല്ലാതാക്കുന്നതിന് സഹായിക്കുന്നു കറ്റാര് വാഴ സോപ്പ്. ഇത് ചര്‍മ്മത്തിലുണ്ടാവുന്ന പല പ്രതിസന്ധികളേയും വളരെ പെട്ടെന്ന് തന്നെ ഇല്ലാതാക്കുന്നതിന് സഹായിക്കുന്നു. മാത്രമല്ല ഇതിലുള്ള ആന്റി ബാക്ടിരീയല് ഗുണങ്ങളാണ് ആരോഗ്യത്തിന് വളരെയധികം സഹായിക്കുന്നത്. ഇത് പൊള്ളല് പോലുള്ള പ്രശ്‌നങ്ങളും സൂര്യാഘാതം മൂലമുണ്ടാകുന്ന പ്രശ്‌നങ്ങള്‍ക്കും പരിഹാരം നല്‍കുന്നു.\nപലപ്പോഴും പൊള്ളല് ചര്‍മ്മത്തില് ഏല്‍പ്പിക്കുന്ന ആഘാതം ചെറുതല്ല. എന്നാല് അതിന് ഫലപ്രദമായ രീതിയില് പരിഹാരം കാണാന് സഹായിക്കുന്നു കറ്റാര് വാഴ. കറ്റാര് വാഴ കൊണ്ട് പല വിധത്തിലുള്ള പ്രതിസന്ധികള് നമുക്ക് പെട്ടെന്ന് തന്നെ ഇല്ലാതാക്കാന് സഹായിക്കുന്നു. ചര്‍മ്മത്തിന്റെ ഇറിറ്റേഷന് ഇല്ലാതാക്കുന്ന കാര്യത്തിന് വളരെയധികം സഹായിക്കുന്നു ഇത്.\nമുറിവുണങ്ങുന്നതിന് പരിഹാരം കാണുന്ന ഒന്നാണ് കറ്റാര് വാഴ. കറ്റാര് വാഴ കൊണ്ട് ഇത്തരം പ്രതിസന്ധികളെയെല്ലാം ഇല്ലാതാക്കാന് സഹായിക്കുന്നു കറ്റാര് വാഴ സോപ്പ്. മുറിവിന്റെ പാടുകളും ഇല്ലാതാക്കുന്നു കറ്റാര് വാഴ സോപ്പ്. കറ്റാര് വാഴ സോപ്പിന്റെ ഉപയോഗം വളരെയധികം ശ്രദ്ധിച്ചാല് തന്നെ നമുക്ക് മാറ്റങ്ങള് മനസ്സിലാക്കാന് സാധിക്കുന്നു.\nപലരിലും അകാല വാര്‍ദ്ധക്യം എന്ന പ്രശ്‌നം പല വിധത്തിലാണ് ബാധിക്കുന്നത്. ഇത് പല വിധത്തില് ചര്‍മ്മത്തിന് വില്ലനാവുന്നുണ്ട്. അതിനെല്ലാം പരിഹാരം കാണാന് സഹായിക്കുന്ന ഒന്നാണ് കറ്റാര് വാഴ സോപ്പ്. കറ്റാര് വാഴ സോപ്പ് ഉപയോഗിച്ച് ഇത്തരത്തിലുള്ള പ്രതിസന്ധിയെ നമുക്ക് പരിഹരിക്കാവുന്നതാണ്. കറ്റാര് വാഴ സോപ്പ് ചര്‍മ്മത്തില് കാണിക്കുന്ന മാജിക് ചില്ലറയല്ല. ഇത് സൗന്ദര്യത്തിന് വളരെയധികം സഹായിക്കുന്നു.\nകറ്റാര് വാഴയില് ഉള്ള ആന്റി ഇന്‍ഫ്‌ളമേറ്ററി ഘടകങ്ങള് വളരെയധികം ചര്‍മ്മത്തിന് സഹായിക്കുന്നു. ആരോഗ്യത്തിനും സൗന്ദര്യത്തിനും വളരെ വലിയ പ്രതിസന്ധികള് സൃഷ്ടിക്കുന്ന പല പ്രശ്‌നങ്ങള്‍ക്കും പെട്ടെന്ന് പരിഹാരം കാണാന് സഹായിക്കുന്ന മാര്‍ഗ്ഗങ്ങളില് പ്രധാനപ്പെട്ടതാണ് ഇത്. വീട്ടില് തന്നെ തയ്യാറാക്കുന്നത് കൊണ്ട് യാതൊരു വിധത്തിലുള്ള പ്രശ്‌നങ്ങളും ഉണ്ടാവില്ല.\nമുഖക്കുരു പോലുള്ള പ്രശ്‌നങ്ങള് കൊണ്ടും വലയുന്നവര്‍ക്കും നല്ലൊരു പരിഹാരമാണ് കറ്റാര് വാഴ സോപ്പ്. ഇത് തേച്ച് കുളിക്കുന്നത് കൊണ്ട് പല വിധത്തിലുള്ള പ്രശ്‌നങ്ങളേയും നമുക്ക് പരിഹരിക്കാവുന്നതാണ്. മുഖക്കുരു എത്രയൊക്കെ പ്രശ്‌നം സൃഷ്ടിക്കുന്നതാണെങ്കിലും അതിനെ ഇല്ലാതാക്കാന് സഹായിക്കുന്നു കറ്റാര്‍വാഴ.\nവരണ്ട ചര്‍മത്തിന് പരിഹാരം കാണുന്നതിന് സഹായിക്കുന്നു കറ്റാര് വാഴ. കറ്റാര് വാഴ കൊണ്ട് ഇത്തരത്തിലുള്ള പ്രശ്‌നത്തിന് നമുക്ക് പരിഹാരം കാണാം. ചര്‍മ്മത്തിലെ മൃതകോശങ്ങളെ ഇല്ലാതാക്കി ചര്‍മ്മത്തിന്റെ വരള്‍ച്ച മാറ്റുന്നതിന് സഹായിക്കുന്നു. പല പ്രതിസന്ധികള്‍ക്കും ഇത് പരിഹാരം കാണുന്നുണ്ട്.\nചര്‍മ്മം സോഫ്റ്റ് ആവുന്നു\nപലരേയും പ്രശ്‌നത്തിലാക്കുന്ന ഒന്നാണ് ചര്‍മ്മത്തിന്റെ കാഠിന്യം. എന്നാല് അതിന് പരിഹാരം കാണാന് സഹായിക്കുന്ന ഒന്നാണ് കറ്റാര് വാഴ. ഈ സോപ്പ് തേച്ച് കുളിക്കുന്നത് ചര്‍മ്മം സോഫ്റ്റ് ആവുന്നതിന് സഹായിക്കുന്നു. പല വിധത്തില് ഇത്തരത്തിലുള്ള പ്രതിസന്ധികളെ നമുക്ക് സോപ്പിലൂടെ ഇല്ലാതാക്കാവുന്നതാണ്.\nRead more about: skin care beauty care സൗന്ദര്യസംരക്ഷണം ചര്‍മസംരക്ഷണം\nBeauty benefits of using aloe vera soap\nWe have listed some beauty benefits of using aloe vera soap, read on.\nStory first published: Friday, July 27, 2018, 13:47 [IST]


ഉല്‍സവം കൂടാന് സണ്ണി സ്‌പെഷല് എഡിഷന് - FUTURE KERALA - Daily on Business Economy and Society\nഎക്‌സ് ഷോറൂം വില 8.48 ലക്ഷം രൂപ\nന്യൂഡെല്‍ഹി : ഉത്സവ സീസണ് പ്രമാണിച്ച് നിസാന് സണ്ണി ലിമിറ്റഡ് എഡിഷന് പുറത്തിറക്കി. 8.48 ലക്ഷം രൂപയാണ് എക്‌സ് ഷോറൂം വില. കറുത്ത റൂഫ് റാപ്പ്, പുതിയ ബോഡി ഡീകാളുകള്, ബ്ലാക്ക്ഡ്-ഔട്ട് വീല് കവറുകള് എന്നിവ ലിമിറ്റഡ് എഡിഷനില് കാണാം. പുതിയ റിയര് സ്‌പോയ്‌ലറും ലഭിച്ചിരിക്കുന്നു.\nചുവപ്പിലും കറുപ്പിലും തീര്‍ത്ത പ്രീമിയം സീറ്റ് കവറുകള്,2ടോണ് കളര് സ്‌കീം എന്നിവയാണ് സണ്ണി സ്‌പെഷല് എഡിഷന്റെ അകത്തെ വിശേഷങ്ങള്. സ്മാര്‍ട്ട്‌ഫോണ് മിറര് ചെയ്യാന് സാധിക്കുന്ന 6.2 ഇഞ്ച് ടച്ച്‌സ്‌ക്രീന് ഇന്‍ഫൊടെയ്ന്‍മെന്റ് സിസ്റ്റം പാക്കേജിന്റെ ഭാഗമാണ്. അമ്പതിലധികം ഫീച്ചറുകളോടെ ഇന്റഗ്രേറ്റഡ് കണക്റ്റഡ് കാര് സാങ്കേതികവിദ്യയായ നിസാന്‍കണക്റ്റും സണ്ണിയില് നല്‍കിയിരിക്കുന്നു.\nജിയോ-ഫെന്‍സിംഗ്, സ്പീഡ് അലര്‍ട്ട്, കര്‍ഫ്യൂ അലര്‍ട്ട്, അടുത്തുള്ള പിറ്റ്-സ്റ്റോപ്പുകള്, ലൊക്കേറ്റ് മൈ കാര്, ഷെയര് മൈ കാര് ലൊക്കേഷന് എന്നിവ ഫീച്ചറുകളില് ചിലതാണ്. കാറിനെയും ഉടമയെയും സംബന്ധിച്ച സുരക്ഷാ ആശങ്കകള് ദൂരീകരിക്കാന് ഈ ഫീച്ചറുകള് സഹായിക്കും. കീലെസ് എന്‍ട്രി, ഇന്റലിജന്റ് കീ മുഖേന പുഷ് സ്റ്റോപ്പ്-സ്റ്റാര്‍ട്ട്, ലീഡ് മീ ടു കാര് എന്നിവയാണ് മറ്റ് ഫീച്ചറുകള്. ഇരട്ട എയര് ബാഗുകള്, സ്പീഡ് സെന്‍സിംഗ് ഡോര് ലോക്ക്, ഡ്രൈവര് സീറ്റ് ബെല്‍റ്റ് റിമൈന്‍ഡര് എന്നിവ എല്ലാ വേരിയന്റുകളിലും സ്റ്റാന്‍ഡേഡാണ്.\nരണ്ട് പവര്‍ട്രെയ്ന് ഓപ്ഷനുകളില് സണ്ണി സ്‌പെഷല് എഡിഷന് ലഭിക്കും. 99 എച്ച്പി കരുത്ത് ഉല്‍പ്പാദിപ്പിക്കുന്ന, 1.5 ലിറ്റര് പെട്രോള്, 86 എച്ച്പി കരുത്തേകുന്ന 1.5 ലിറ്റര് കെ9കെ ഡീസല് എന്നിവയാണ് എന്‍ജിന് ഓപ്ഷനുകള്. രണ്ട് എന്‍ജിനുകള്‍ക്കും5സ്പീഡ് മാന്വല് എന്ന ഓപ്ഷന് മാത്രമാണുള്ളത്. എന്നാല് പെട്രോള് വേരിയന്റിന് സിവിടി ഗിയര്‍ബോക്‌സ് ലഭിക്കും.\nഫിയറ്റ് ലീനിയ, ഹ്യുണ്ടായ് വെര്‍ണയുടെ താഴ്ന്ന സ്‌പെക് വേരിയന്റുകള്, ഹോണ്ട സിറ്റി, ഫോക്‌സ്‌വാഗണ് വെന്റോ, സ്‌കോഡ റാപ്പിഡ് എന്നിവയാണ് സണ്ണിയുടെ എതിരാളികള്.\nTags:\tSunny special edition\nഡെല്‍ഹി റെയില്‍വേ സ്‌റ്റേഷനുകളില് ചാര്‍ജിംഗ് പോയന്റുകള് സ്ഥാപിക്കും\nബിഎംഡബ്ല്യു 630ഐ ലക്ഷ്വറി ലൈന് അവതരിപ്പിച്ചു\nനിറഞ്ഞുകളിക്കാന് ടാറ്റ; അടുത്തത് ‘ബ്ലാക്ക്‌ബേര്‍ഡ്’ എസ്‌യുവി\nറോള്‍സ് റോയ്‌സ് ഇലക്ട്രിക് ഫാന്റം നിര്‍മ്മിക്കും\nമോഡലുകളെല്ലാം ബിഎസ്-4 അനുസൃതമെന്ന് സുസുകി മോട്ടോര്‍സൈക്കിള്‍സ്\nശ്രദ്ധാകേന്ദ്രമായി ഫോക്‌സ്‌വാഗണ് ഐ.ഡി. ബഗ്ഗി കണ്‍സെപ്റ്റ്


Nithya Das and Jayasurya together in Tamil - Malayalam Filmibeat\n51 min ago ജീവിക്കാന് കരുത്തായത് ആ വാക്കുകള്! വെളിപ്പെടുത്തി താരസുന്ദരി\nനിത്യയും ജയയും ഒന്നിച്ച് തമിഴ് ചിത്രത്തില്\nസുനിലും ഭാവനയും മലയാളത്തില് ഒന്നിച്ച് അഭിനയിച്ചിട്ടില്ല. എന്നാല് ചിത്തിരം പേശുതടി എന്ന തമിഴ് ചിത്രത്തില് ഇരുവരും നായികാനായകന്‍മാരായി. ഇരുവരുടെയും കന്നി തമിഴ് ചിത്രമായിരുന്നു ചിത്തിരം പേശുതടി. ചിത്രം സൂപ്പര്‍ഹിറ്റായതോടെ സുനിലും ഭാവനയും തമിഴ് പ്രേക്ഷകരുടെ പ്രിയതാരങ്ങളായി.\nപൃഥ്വിരാജും ഗോപികയും മലയാളത്തില് ഇതുവരെ ഒരു ചിത്രത്തില് ഒന്നിച്ചിട്ടില്ല. കനാ കണ്ടേന് എന്ന തമിഴ് ചിത്രമാണ് ഇരുവരെയും സ്ക്രീനില് ആദ്യമായി ഒന്നിപ്പിച്ചത്. ഗോപിക നായികയും പൃഥ്വിരാജ് വില്ലനും. ആ ചിത്രത്തോടെ ഇരുവരും തമിഴില് തിരക്കേറിയ താരങ്ങളായി.\nഇതേ വഴിയിലാണ് ഇപ്പോള് നിത്യാദാസും ജയസൂര്യയും. മലയാളത്തില് ഒന്നിച്ച് അഭിനയിക്കാന് അവസരം ലഭിച്ചില്ലെങ്കിലും തമിഴ് ചിത്രത്തില് ഇരുവരും കണ്ടുമുട്ടുന്നു. നിത്യാദാസ് നായികയാവുന്ന മാനദ്ദൊഡു മഴൈക്കാലം എന്ന ചിത്രത്തില് ജയസൂര്യ ഒരു പ്രധാന കഥാപാത്രത്തെ അവതരിപ്പിക്കുന്നു.\nശ്യാമാണ് ഈ ചിത്രത്തിലെ നായകന്. ഗ്ലാമര് പ്രദര്‍ശനത്തിനായി സമീക്ഷ എന്ന നടിയെയാണ് നിയോഗിച്ചിരിക്കുന്നത്. കോളജ് പശ്ചാത്തലത്തില് നടക്കുന്ന കഥ പറയുന്ന ചിത്രത്തിന്റെ ഷൂട്ടിംഗ് ഇരിങ്ങാലക്കുട ക്രൈസ്റ് കോളജിലായിരിക്കും നടക്കുക.


യന്ത്രം നോക്കുകുത്തിയായി എരുമേലിയില് പ്ലാസ്റ്റിക്ക് മാലിന്യ സംസ്‌ക്കരണം തുടങ്ങിയില്ല :: Janmabhumi Daily\nഎരുമേലി: ശബരിമല തീര്‍ത്ഥാടനത്തിന്റെ ഭാഗമായി ഉണ്ടാകുന്ന ടണ് കണക്കിന് പ്ലാസ്റ്റിക് മാലിന്യങ്ങള് സംസ്‌ക്കരിക്കാനുള്ള ഗ്രാമപഞ്ചായത്തിന്റെ പദ്ധതി ഇതുവരെ നടപ്പായില്ല. ഇതിനുവേണ്ടി കൊണ്ടുവന്ന ‘ഷ്രഡിംഗ് മെഷീന്’ പ്ലാസ്റ്റിക്ക് കവറില് തന്നെ സൂക്ഷിച്ചിരിക്കുകയാണ്.\nതീര്‍ത്ഥാടനകാലത്ത് എരുമേലിയില് പ്ലാസ്റ്റിക്ക് ഉള്‍പ്പെടെ ടണ് കണക്കിന് മാലിന്യങ്ങളാണ് ദിനംപ്രതി ഉണ്ടാകുന്നത്. ഇവയെല്ലാം സംസ്‌ക്കരിക്കാന് രണ്ടു സ്ഥലങ്ങളിലായി വിവിധ ഘട്ടങ്ങളിലായി ലക്ഷക്കണക്കിനു രൂപ ചെലവഴിച്ചുവെങ്കിലും ഒന്നും ഫലം കണ്ടില്ല.\nമാലിന്യങ്ങള് തുറസ്സായ സ്ഥലത്ത് കത്തിക്കുന്നതിനെതിരെ ഉയര്‍ന്ന പരാതികളെ തുടര്‍ന്നാണ് പ്ലാസ്റ്റിക്ക് മാലിന്യം വേര്‍തിരിച്ച് സംസ്‌ക്കരിക്കുന്നതിനായി ‘ഷ്രഡിംഗ് മെഷീന്’ വന്‍തുക മുടക്കി വാങ്ങിയത്. പദ്ധതി പ്രകാരം റീ സൈക്ലിങ്ങിലൂടെ കഴുകി വൃത്തിയാക്കിയ പ്ലാസ്റ്റിക് പൊടിച്ചെടുക്കുകയാണ് ലക്ഷ്യം. മെഷീനിന്റെ പ്രവര്‍ത്തനത്തിനായി വൈദ്യുതി പ്ലാന്റില് എത്തിച്ചതായി അധിക്യതര് പറഞ്ഞിരുന്നു. എന്നാല് മണ്ഡലകാല തീര്‍ത്ഥാടനം സമാപിക്കാന് ദിവസങ്ങള് മാത്രം അവശേഷിക്കുമ്പോഴും പ്ലാന്റ് പ്രവര്‍ത്തിപ്പിക്കുവാനുള്ള നടപടികള് മാത്രം ഉണ്ടാകുന്നില്ല.\nശബരിമല തീര്‍ത്ഥാടനം ആരംഭിക്കുന്നതിന് മുമ്പ് ഇത്തരത്തിലുള്ള ജോലികള് ചെയ്തു തീര്‍ക്കുമെന്നാണ് അവലോകന യോഗങ്ങളില് ബന്ധപ്പെട്ടവര് പറഞ്ഞിരുന്നത്. അധികൃതരുടെ അനാസ്ഥ എരുമേലി നിവാസികളെ കാത്തിരിക്കുന്നത് വലിയ വിപത്തുതന്നെയാണ്.\nതീര്‍ത്ഥാടനകാലം കഴിയുന്നതോടെ ടണ് കണക്കണക്കിന് മാലിന്യങ്ങളാകും സംസ്‌ക്കരിക്കാതെ കിടക്കുക. ഇത് പകര്‍ച്ചവ്യാധികള് പിടിപെടാനുള്ള സാധ്യതകളിലേക്ക് എത്തിക്കും. മെഷീന് പ്രവര്‍ത്തിപ്പിക്കാന് ഈ ആഴ്ച തന്നെ പീസ് മെഷീന് വരുമെന്ന് പഞ്ചായത്തംഗം കെ.ആര്.അജേഷ് പറഞ്ഞു.\nമാലിന്യ സംസ്‌ക്കരണം: ചെറുകിട ഹോട്ടലുകളെ ഒഴിവാക്കണം


'പക' ട്രൈലെർ പുറത്തിറക്കി ടൊറന്‍റോ ചലച്ചിത്രോത്സവ സംഘാടകര്\nജല്ലിക്കട്ട്, മൂത്തോന് എന്നീ ചിത്രങ്ങള്‍ക്ക് ശേഷം ടൊറന്‍റോ അന്തര്‍ദേശീയ ചലച്ചിത്രോത്സവത്തില് പ്രീമിയര് പ്രദര്‍ശനം നടത്തുന്ന മലയാള ചിത്രമാണ് പക\nടൊറന്‍റോ അന്തര്‍ദേശീയ ചലച്ചിത്രോത്സവത്തിലേക്ക് ഒഫിഷ്യല് സെലക്ഷന് ലഭിച്ച മലയാള ചിത്രം 'പക'യുടെ ട്രൈലെർ പുറത്തിറങ്ങി. പ്രമുഖ സൗണ്ട് ഡിസൈനറും പൂനെ ഫിലിം ഇന്‍സ്റ്റിറ്റ‍്യൂട്ട് പൂര്‍വ്വ വിദ്യാര്‍ഥിയുമായ നിതിന് ലൂക്കോസ് ആദ്യമായി സംവിധാനം ചെയ്‍ത ചിത്രമാണ് 'പക'. ടൊറന്‍റോ ചലച്ചിത്രോത്സവ സംഘാടകര് തന്നെയാണ് ട്രൈലെർ പുറത്തിറക്കിയത്.\nജല്ലിക്കട്ട്, മൂത്തോന് എന്നീ ചിത്രങ്ങള്‍ക്ക് ശേഷം ടൊറന്‍റോ അന്തര്‍ദേശീയ ചലച്ചിത്രോത്സവത്തില് പ്രീമിയര് പ്രദര്‍ശനം നടത്തുന്ന മലയാള ചിത്രമാണ് പക. വയനാടിന്‍റെ കുടിയേറ്റ ചരിത്രവും കാലങ്ങൾ പഴക്കമുള്ള പകയെക്കുറിച്ചും പറയുന്ന റിവഞ്ച് ഡ്രാമയാണ് ചിത്രത്തിന്റെ ഉള്ളടക്കം. ആദ്യ ലോക്ക്ഡൗണിന് മുന്‍പ് വയനാട്ടില് ഷൂട്ടിംഗ് പൂര്‍ത്തിയാക്കിയ ചിത്രത്തിന്‍റെ പോസ്റ്റ് പ്രൊഡക്ഷന് കോവിഡ് സാഹചര്യത്തില് നീണ്ടുപോവുകയായിരുന്നു. വയനാട്ടിലെ ഉള്‍നാടന് ഗ്രാമമായ ഒരപ്പ് ആയിരുന്നു പ്രധാന ലൊക്കേഷന്. ഹോളിവുഡിൽ അടക്കം 25ല് കൂടുതൽ ചിത്രങ്ങളുടെ ശബ്‍ദ സംവിധാനം നിർവ്വഹിച്ച ആളാണ് നിതിന് ലൂക്കോസ്.\nബേസിൽ പൗലോസിനൊപ്പം നിതിൻ ജോർജ്, വിനീതാ കോശി, അഭിലാഷ് നായര്, ജോസ് കിഴക്കൻ, അതുൽ ജോൺ, മറിയക്കുട്ടി തുടങ്ങിയവരും ചിത്രത്തില് മുഖ്യ വേഷങ്ങളിൽ എത്തുന്നു. ശ്രീകാന്ത് കബോത്തുവാണ് ഛായാഗ്രഹണം. സംഗീത സംവിധാനം ഫൈസൽ അഹമ്മദ്.


കർണാടകയിൽ ഇന്ന് രോഗം സ്ഥിരീകരിച്ചത് 1781 പേർക്ക്; 2181 പേർക്ക് രോഗം ഭേദമായി, പരിശോധനകള് 121612 - News Bengaluru\nബെംഗളുരു: കര്‍ണാടകയില് ഇന്ന് രോഗം സ്ഥിരീകരിച്ചത് 1781 പേർക്ക്, 2181 പേർക്ക് രോഗം ഭേദമായി. കോവിഡ് ബാധിച്ച് വിവിധ ജില്ലകളിലായി ചികിത്സയിലുള്ളവരുടെ എണ്ണം 24752 ആയി. 121612 പരിശോധനകളാണ് ഇന്ന് നടത്തിയത്. സംസ്ഥാനത്ത് ഇതുവരെ കോവിഡ് ബാധിച്ചവരുടെ എണ്ണം 869561 ആണ്. കോവിഡ് രോഗമുക്തി നേടിയവരുടെ ആകെ എണ്ണം 833169.\nസംസ്ഥാനത്ത് കഴിഞ്ഞ 24 മണിക്കൂറിനുള്ളിലെ പോസിറ്റിവിറ്റി റേറ്റ് 1.46 ശതമാനമാണ്. മരണ നിരക്ക് 10.95 ശതമാനവും. വിവിധ ജില്ലകളിലായി പ്രാഥമിക സമ്പർക്കത്തിൽ 150802 പേരും ദ്വിതീയ സമ്പർക്കത്തിൽ 165462 പേരുമാണ് നിരീക്ഷണത്തിലുള്ളത്.\nബെംഗളൂരു അര്‍ബനില് ഇന്ന് 1067 പേര്‍ക്കു കൂടി കോവിഡ് സ്ഥിരീകരിച്ചു. 1254 പേര് ജില്ലയില് രോഗമുക്തി നേടി. പുതിയ റിപ്പോര്‍ട്ടുകള് പ്രകാരം ബെംഗളൂരു അര്‍ബനില് ഇതുവരെ രോഗം ബാധിച്ചവരുടെ എണ്ണം 361654 ആണ്. ചികിത്സയിലുള്ളവര് 17663. ഇന്ന് 06 പേര് കൂടി മരണപ്പെട്ടതോടെ ജില്ലയില് കോവിഡ് ബാധിച്ച് മരിച്ചവരുടെ എണ്ണം 4048 ആയി.\nകോവിഡ് ബാധിച്ച് ചികിത്സയിലായിരുന്ന 17 പേര് ഇന്ന് മരിച്ചു. ഇതോടെ സംസ്ഥാനത്ത് കോവിഡ് രോഗം ബാധിച്ചു മരിച്ചവരുടെ എണ്ണം 11621 ആയി. സംസ്ഥാനത്ത് ചികിത്സയിലുള്ള 24752 പേരില് 539 പേര് തീവ്ര പരിചരണ വിഭാഗത്തില് ആണ്.


Kerala News Live Updates: വൈദികന് മർദ്ദനം; ഇന്ന് ഓർത്തഡോക്സ് സഭയുടെ പ്രതിഷേധ ദിനം-Kerala News Live Updates, Kerala News Today in Malayalam Live Updates\nKerala News Live, Kerala Weather, Traffic News: തമിഴ്‍നാട്ടില് നിന്നാണ് ജമാലിനെ പൊലീസ് പിടികൂടുന്നത്\nSeptember 8, 2019 9:15:07 am\nLatest Kerala News Live Updates: കൊച്ചി: ചാവക്കാട് പുന്നയിൽ കോൺഗ്രസ് നേതാവ് നൗഷാദിനെ കൊലപ്പെടുത്തിയ കേസിലെ മുഖ്യപ്രതി ജമാല് പിടിയില്. എസ്‍ഡിപിഐ ചാവക്കാട് ഏരിയ സെക്രട്ടറിയാണ് പിടിയിലായ പുന്ന സ്വദേശി അറയ്ക്കല് ജമാല്. തമിഴ്‍നാട്ടില് നിന്നാണ് ജമാലിനെ പൊലീസ് പിടികൂടുന്നത്\nഇതോടെ നൗഷാദ് വധത്തില് അറസ്റ്റിലായവരുടെ എണ്ണം ആറായി.കേസില് ആകെ 20 പ്രതികളാണുളളത്. ജൂലൈ 31നാണ് കോൺഗ്രസ് പ്രവർത്തകനായ നൗഷാദിനെ ചാവക്കാട്ട് വച്ച് ബൈക്കിലെത്തിയ സംഘം വെട്ടി കൊലപ്പെടുത്തിയത്.\nമരടിലെ ഫ്ലാറ്റുകൾ പൊളിച്ചുനീക്കാനുളള ഉത്തരവിൽ സർക്കാർ നടപടി തുടങ്ങി. സുപ്രീം കോടതി ഉത്തരവ് അടിയന്തരമായി നടപ്പിലാക്കണമെന്ന് ആവശ്യപ്പെട്ട് ജില്ലാ കലക്ടർക്കും മരട് നഗരസഭയ്ക്കും കത്ത് നൽകി. ഫ്ലാറ്റിലെ താമസക്കാരെ ഉടൻ ഒഴിപ്പിക്കണമെന്നും കത്തിൽ ആവശ്യപ്പെട്ടിട്ടുണ്ട്.\nഎറണാകുളം കണ്ടനാട് സെന്‍റ് മേരീസ് പള്ളിയിൽ ഓർത്തഡോക്സ് വിഭാഗം വൈദികനെ യാക്കോബായ വിഭാഗം മർദ്ദിച്ചതിനെതിരായി ഇന്ന് പ്രതിഷേധ ദിനം ആചരിക്കാൻ ഓർത്തഡോക്സ് സഭ അധ്യക്ഷൻ ബസേലിയോസ് മാർത്തോമ്മ പൗലോസ് ദ്വിതീയൻ കാതോലിക ബാവ ആഹ്വാനം ചെയ്തു. സുപ്രീംകോടതി വിധി മറികടന്ന് യാക്കോബായ വിഭാഗത്തിന് പള്ളിയിൽ കയറാൻ അധികാരികൾ മൗനാനുവാദം നൽകിയെന്ന് ഓർത്തഡോക്സ് സഭ ആരോപിച്ചു.\nപള്ളിയിൽ പ്രാർത്ഥനയ്ക്കായെത്തിയ യാക്കോബായ വിഭാഗത്തെ കഴിഞ്ഞ ദിവസം ഓർത്തഡോക്സ് വിഭാഗം തടഞ്ഞിരുന്നു. ഇതോടെയാണ് പ്രശ്‌നങ്ങൾക്ക് തുടക്കമായത്. വൈദികന്റെ നേതൃത്വത്തിൽ ഓർത്തഡോക്‌സ് വിഭാഗം പള്ളിയുടെ അകത്ത് നിലയുറപ്പിച്ചു. വാതിലിന്റെ പൂട്ട് തകർത്ത് പള്ളിയുടെ അകത്ത് പ്രവേശിച്ച യാക്കോബായ വിഭാഗം ഓർത്തഡോക്‌സ് വൈദികനായ ഐസക് മറ്റമ്മലിനെ ബലം പ്രയോഗിച്ച് പുറത്താക്കുകയായിരുന്നു. തർക്കത്തിനിടെ പരിക്കേറ്റ ഇദ്ദേഹത്തെ പിന്നീട് ആശുപത്രിയിൽ പ്രവേശിപ്പിച്ചു.\n21:24 (IST)08 Sep 2019\nചാവക്കാട് നൗഷാദ് വധം; മുഖ്യപ്രതിയായ എസ്‍ഡിപിഐ നേതാവ് പിടിയില്\nചാവക്കാട് പുന്നയിൽ കോൺഗ്രസ് നേതാവ് നൗഷാദിനെ കൊലപ്പെടുത്തിയ കേസിലെ മുഖ്യപ്രതി ജമാല് പിടിയില്. എസ്‍ഡിപിഐ ചാവക്കാട് ഏരിയ സെക്രട്ടറിയാണ് പിടിയിലായ പുന്ന സ്വദേശി അറയ്ക്കല് ജമാല്. തമിഴ്‍നാട്ടില് നിന്നാണ് ജമാലിനെ പൊലീസ് പിടികൂടുന്നത്\n17:37 (IST)08 Sep 2019\nമരടിലെ ഫ്ലാറ്റുകൾ പൊളിച്ചുനീക്കാനുളള ഉത്തരവിൽ സർക്കാർ നടപടി തുടങ്ങി\n12:12 (IST)08 Sep 2019\nശബരിമല നേട്ടമാകാഞ്ഞത് പ്രചാരണത്തിലെ വീഴ്ചയെന്ന് ശ്രീധരൻപിള്ള\nലോക്സഭാ തിരഞ്ഞെടുപ്പിൽ ശബരിമല വിഷയം ബിജെപിക്ക് നേട്ടമാകാത്തത് പ്രചാരണ മേഖലയിലെ പ്രശ്നമെന്ന് ശ്രീധരൻപിള്ള ഏഷ്യാനെറ്റ് ന്യൂസിനോട് പറഞ്ഞു. സംസ്ഥാനത്തെ പ്രചരണ മാധ്യമങ്ങൾ ബിജെപിക്ക് അനുകൂലമാകട്ടെയെന്ന് പ്രാർത്ഥിക്കുന്നു. കേന്ദ്രത്തിന് നിയമം കൊണ്ടുവരാമെന്ന വാദം വിഡ്ഢിത്തമാണെന്നും ശ്രീധരൻപിള്ള പറഞ്ഞു. ഏഷ്യാനെറ്റിന് നൽകിയ അഭിമുഖത്തിലാണ് ശ്രീധരൻ പിള്ള ഇക്കാര്യം വ്യക്തമാക്കിയത്.\n12:11 (IST)08 Sep 2019\nകൊച്ചി മെട്രോ: യാത്രക്കാരുടെ എണ്ണത്തിൽ വൻ വർധന\nമെട്രോയിലെ യാത്രക്കാരുടെ എണ്ണത്തിൽ വൻ വർധന. ഇന്നലെ മാത്രം 95,285 പേരാണ് മെട്രോയിൽ യാത്ര ചെയ്തത്. ഈ മാസം മൂന്ന് വരെ 39,936 യാത്രക്കാർ മാത്രമേ മെട്രോയിൽ യാത്ര ചെയ്തിരുന്നുള്ളൂ. മഹാരാജാസ് മുതൽ തൈക്കൂടം വരെ സർവീസ് ദീർഘിപ്പിച്ചതും നിരക്കിൽ ഇളവ് വരുത്തിയതുമാണ് യാത്രക്കാരുടെ എണ്ണം കൂടാൻ കാരണം.\n11:02 (IST)08 Sep 2019\nനെടുമ്പാശേരിയിൽ വീണ്ടും സ്വർണവേട്ട\nകൊച്ചി: നെടുമ്പാശേരി വിമാനത്താവളത്തിൽ വീണ്ടും സ്വർണം പിടിച്ചു. ഷാർജയിൽനിന്ന് എത്തിയ യാത്രക്കാരനിൽനിന്നാണു സ്വർണം പിടിച്ചത്. പേസ്റ്റ് രൂപത്തിലുള്ള സ്വർണം കാലിൽ കെട്ടിവച്ചു കടത്താനായിരുന്നു ശ്രമം. സംഭവവുമായി ബന്ധപ്പെട്ടു കോഴിക്കോട് കൊടുവള്ളി സ്വദേശിയെ എയർ കസ്റ്റംസ് ഇന്‍റലിജൻസ് അറസ്റ്റ് ചെയ്തു. 1.4 കിലോ സ്വർണമാണ് ഇയാൾ കടത്താൻ ശ്രമിച്ചത്. ഇതിന് അന്താരാഷ്ട്ര വിപണിയിൽ 36 ലക്ഷം രൂപ വിലമതിക്കും.\n09:18 (IST)08 Sep 2019\nകേരളാ കോൺഗ്രസിലെ ജോസഫ് വിഭാഗവും ജോസ് വിഭാഗവും തമ്മിലുള്ള തർക്കത്തിൽ കർശന ഇടപെടലുമായി കോൺഗ്രസ്. പരസ്യ പ്രസ്താവനകൾക്ക് ജോസ് കെ മാണി പക്ഷത്തിന് വിലക്കേർപ്പെടുത്തി. വിവാദത്തിൽ ചാനൽ ചർച്ചകളിൽ പങ്കെടുക്കരുതെന്ന് ജോസ് കെ മാണിക്കും നേതാക്കൾക്ക് നിർദേശം നൽകിയിട്ടുണ്ട്. പി ജെ ജോസഫിനെ പരിഹസിച്ച് പ്രതിച്ഛായയിൽ ലേഖനം എഴുതിയതിൽ കെപിസിസി പ്രസിഡന്റ് മുല്ലപ്പള്ളി രാമചന്ദ്രൻ ജോസ് കെ മാണിയെ അതൃപ്തി അറിയിച്ചിരുന്നു. പ്രചാരണത്തിൽ നിന്ന് വിട്ടുനിൽക്കുമെന്ന നിലപാടിൽ പിജെ ജോസഫിനെയും കോൺഗ്രസ് അമർഷം അറിയിച്ചിരുന്നു. Read More\n09:17 (IST)08 Sep 2019\nപൗര്‍ണമി RN-408 ഭാഗ്യക്കുറിയുടെ നറുക്കെടുപ്പ് ഇന്ന്\nകേരള സംസ്ഥാന ഭാഗ്യക്കുറി വകുപ്പിന്റെ പൗര്‍ണമി RN-407 ലോട്ടറിയുടെ നറുക്കെടുപ്പ് ഇന്ന്. ഉച്ച കഴിഞ്ഞാണ് നറുക്കെടുപ്പ് ആരംഭിക്കുക. മൂന്ന് മണി മുതൽ ഫലം ലൈവാകും. നാല് മണി മുതൽ ഭാഗ്യക്കുറിയുടെ ഫലം കേരള സംസ്ഥാന ഭാഗ്യക്കുറി വകുപ്പിന്റെ ഔദ്യോഗിക വെബ്സൈറ്റിൽ ലഭ്യമാകും. പൗര്‍ണമി ലോട്ടറിയുടെ ടിക്കറ്റ് വില 30 രൂപയാണ്. 70 ലക്ഷമാണ് ഒന്നാം സമ്മാനം. അഞ്ച് ലക്ഷമാണ് രണ്ടാം സമ്മാനം. രണ്ട് ലക്ഷമാണ് മൂന്നാം സമ്മാനം. സമാശ്വാസ സമ്മാനമായി 8,000 രൂപ ലഭിക്കും.\nKerala News Live Updates: എറണാകുളത്തെ റോഡുകളില് പൊതുവേ എല്ലായിടത്തും പ്രശ്‌നങ്ങളുണ്ടെന്ന് പറയുന്നത് ശരിയല്ലെന്ന് പൊതുമരാമത്ത് മന്ത്രി ജി.സുധാകരന്. കുണ്ടന്നൂര് റോഡ് സന്ദര്‍ശിച്ച ശേഷം സംസാരിക്കുകയായിരുന്നു അദ്ദേഹം. പൊതുവേ എല്ലായിടത്തും പ്രശ്‌നങ്ങളുണ്ടെന്നത് മാധ്യമ സൃഷ്ടിയാണ്. ചിലയിടത്ത് മാത്രമേ പ്രശ്‌നങ്ങളുള്ളൂ. അത് പരിഹരിക്കുമെന്നും മന്ത്രി പറഞ്ഞു. മാധ്യമപ്രവര്‍ത്തകരുടെ ചോദ്യങ്ങള്‍ക്ക് മറുപടി പറയുകയായിരുന്നു അദ്ദേഹം.\nWeb Title: Kerala news today malayalam live updates 2019 september 08 weather crime traffic train airport


മൂന്ന് വര്‍ഷം മുമ്പ് ബൈക്ക് റാലിക്കിടെ അപകടത്തില് മരിച്ചെന്നു കരുതിയ മലയാളി റൈഡറിന്റേത് കൊലപാതകം, പിന്നില് ഭാര്യയടക്കം അഞ്ച് സുഹൃത്തുക്കള്, രണ്ട് പേര് അറസ്റ്റില് - Mangalam News Online\nPosted On: September 30, 2021 8:55 am IST\nബംഗളൂരു: മൂന്ന് വര്‍ഷം മുമ്ബ് രാജസ്ഥാനിലെ ജയ്‌സാല്‍മറില് നടന്ന ബൈക്ക് റാലിക്കിടെ മരണമടഞ്ഞ മലയാളി റൈഡര് അസ്ബാക്ക് മോന്റെ മരണം കൊലപാതകമെന്ന് തെളിഞ്ഞു. അസ്ബാക്ക് മോന്റെ ഭാര്യ സുമേറ പര്‍വേസും അഞ്ച് സുഹൃത്തുക്കളും ചേര്‍ന്നാണ് കൊലപാതകം ആസൂത്രണം ചെയ്തതെന്ന് പൊലീസ് കണ്ടെത്തി. സുമേറയെ കൂടാതെ സുഹൃത്തുക്കളായ സഞ്ജയ് കുമാര്, വിശ്വാസ് എസ് ഡി, നീരജ്, സബിക്, സന്തോഷ് എന്നിവര്‍ക്കെതിരെ പൊലീസ് കേസ് രജിസ്റ്റര് ചെയ്തിട്ടുണ്ട്. ഇതില് സഞ്ജയ് കുമാറിനേയും, വിശ്വാസിനേയും ബംഗളൂരുവിലെ വീട്ടില് നിന്നും അറസ്റ്റ് ചെയ്തു. ബാക്കിയുള്ളവര് എല്ലാം ഒളിവിലാണ്. മുന് വൈരാഗ്യവും വസ്തു തര്‍ക്കവുമടക്കം നിരവധി കാരണങ്ങള് കൊലപാതകത്തിനു പിന്നിലുണ്ടെന്ന് കരുതുന്നതായി പൊലീസ് പറഞ്ഞു.\n2018ല് ജയ്‌സാല്‍മറില് വച്ച് നടന്ന ഇന്ത്യ ബജാ റാലിക്കിടെയാണ് കണ്ണൂര് സ്വദേശിയായ അസ്ബാക്ക് മോന് മരണമടയുന്നത്. പരിശീലനത്തിനിടെ മരുഭൂമിയില് വച്ച് വഴിതെറ്റി വിശപ്പും നിര്‍ജലീകരണവും കാരണം അസ്ബാക്ക് മരണമടഞ്ഞുവെന്നാണ് ഇത്രയും നാള് കരുതിയിരുന്നത്. അസ്ബാക്കിന്റെ മരണത്തെ തുടര്‍ന്ന് ഭാര്യ സുമേറ രാജസ്ഥാന് പൊലീസിനു നല്‍കിയ മൊഴിയില് പരിശീലനത്തിനിടെ ഭര്‍ത്താവിനെ കാണാതായെന്ന സംഘാടകരുടെ അറിയിപ്പ് ലഭിച്ചതിനെ തുടര്‍ന്നാണ് താന് ബംഗളൂരുവില് നിന്ന് രാജസ്ഥാനില് എത്തിയതെന്ന് പറയുന്നു. അവിടെ വച്ച് നിര്‍ജലീകരണവും വിശപ്പും കാരണം അസ്ബാക്ക് മോനെ മരണമടഞ്ഞ അവസ്ഥയില് കണ്ടെത്തുകയായിരുന്നുവെന്നും സുമേറ മൊഴി നല്‍കി. ഭര്‍ത്താവിന്റെ മരണത്തില് ആരെയും സംശയമില്ലെന്ന സുമേറയുടെ മൊഴിയുടെ അടിസ്ഥാനത്തില് രാജസ്ഥാന് പൊലീസ് തുടര് അന്വേഷണം ഒന്നും നടത്തിയില്ല.\nഎന്നാല് അസ്ബാക്ക് മോന്റെ ബന്ധുക്കളുടെ പരാതിയില് അന്വേഷണം നടത്തിയ പൊലീസ് കഴുത്ത് ഒടിഞ്ഞതാണ് മരണകാരണമെന്ന് കണ്ടെത്തിയിരുന്നു. ഇതിനു പുറമേ മരണമടയുമ്‌ബോള് അസ്ബാക്കിന്റെ വയറില് പകുതി ദഹിച്ച അവസ്ഥയില് ഭക്ഷണം ഉണ്ടായിരുന്നുവെന്നും അത്തരം അവസ്ഥയില് നിര്‍ജലീകരണം സംഭവിക്കില്ലെന്നും പൊലീസ് കണ്ടെത്തി. ഇതിനെതുടര്‍ന്ന് നടത്തിയ അന്വേഷണത്തിലാണ് സുമേറയുടേയും സുഹൃത്തുക്കളുടേയും പങ്ക് വ്യക്തമാകുന്നത്.\nഭര്‍ത്താവിന്റെ മരണശേഷം മാത്രമാണ് രാജസ്ഥാനില് എത്തിയതെന്ന സുമേറയുടെ മൊഴി വ്യാജമാണെന്നും അസ്ബാക്കിനെ കാണാതാകുന്നതിന്റെ തലേന്ന് സുമേറയും സുഹൃത്തുക്കളും പരിശീലനം നടക്കുന്ന സ്ഥലം സന്ദര്‍ശിച്ചിരുന്നതായി പൊലീസിന് വിവരം ലഭിച്ചിട്ടുണ്ട്. ഇവര് സ്ഥലം സന്ദര്‍ശിച്ചതിന്റെ പിറ്റേ ദിവസമാണ് അസ്ബാക്ക് മരണമടയുന്നത്.\nഅസ്ബാക്കിന്റെ മരണത്തില് സഞ്ജയുടെ പങ്കിനെകുറിച്ച് തുടക്കം മുതല് സംശയം ഉണ്ടായിരുന്നതായി അന്വേഷണ ഉദ്യോഗസ്ഥനായ ജയ്‌സാല്‍മീര് എസ് പി അജയ് സിംഗ് പറഞ്ഞു. കൊലപാതകം നടന്ന ദിവസം അസ്ബാക്കിന്റെ പക്കല് നിന്നും മൊബൈല് ഫോണും മറ്റ് സാധനങ്ങളും നീക്കിയത് സഞ്ജയ് ആണെന്നും പൊലീസ് അന്വേഷണത്തില് കണ്ടെത്തിയിട്ടുണ്ട്.


Haritha to build Houes for Nidha Fathima | ഷെഹ്‌ല ഷെറിന് നീതി ലഭിക്കാൻ ശബ്ദിച്ച നിദ ഫാത്തിമയ്ക്കായി വീടുയരും; നിദയുടെ വീടു സന്ദർശിച്ച് ദയനീയ അവസ്ഥയെന്ന് പറഞ്ഞ് എം കെ മുനീറിന്റെ ഫേസ്‌ബുക്ക് ലൈവ്; വീട് നിർമ്മിക്കാൻ സഹായിക്കണമെന്ന അഭ്യർത്ഥന ഏറ്റെടുത്ത് വീട് പണിയാൻ തയ്യാറാണെന്ന് അറിയിച്ച് ഹരിത; ചെറുത്തുനിൽപ്പിന്റെ പ്രതീകമായി മാറിയ നിദ ഫാത്തിമയുടെ വീട് നിർമ്മാണം ഹരിത സംസ്ഥാന കമ്മിറ്റി ഏറ്റെടുത്ത വിവരം അറിയിച്ചത് എംഎസ്എഫ് നേതാവ് ഫാത്തിമ തെഹ്ലിയ - MarunadanMalayalee.com\nNovember 24, 201904:31 PM IST Permalink\nസുൽത്താൻ ബത്തേരി: ക്ലാസ് മുറിയിൽ പാമ്പു കടിയേറ്റ് മരിച്ച സുഹൃത്തിനായി ശബ്ദിച്ച് ചെറുത്തു നിൽപ്പിന്റെ പ്രതീകമായി മാറിയത നിദ ഫാത്തിമയ്ക്ക് വീടുയരും. വീട് സന്ദർശിച്ച് ആ കുടുംബത്തിന്റെ ദുരവസ്ഥ ലോകത്തെ അറിയിച്ചത് ലീഗ് നേതാവ് എം കെ മുനീർ എംഎൽഎയാണ്. നിദയുടെ വീട് നിർമ്മാണം പൂർത്തിയായിട്ടില്ലെന്നും വീട് ഉയരേണ്ടത് ആവശ്യമാണെന്നും മുനീര്ഡ പറയുകയുണ്ടായി. എംകെ മുനീറിന്റെ അഭ്യർത്ഥനയെ തുടർന്ന് നിദക്ക് വീടു വെച്ചു നൽകുമെന്ന് ഹരിത സംസ്ഥാനകമ്മറ്റി അറിയിച്ചു.\nനിദ ഫാത്തിമയേയും കൂട്ടുകാരികളേയും ദയ കുവൈത്ത് ആദരിച്ചു\nഷെഹലക്ക് നീതി ലഭിക്കാൻ ശബ്ദമുയർത്തിയത് നിദ ഫാത്തിമ മാത്രമല്ല; സധൈര്യം മാധ്യമങ്ങൾക്ക് മുന്നിലെത്തിയവരിൽ കീർത്തിയും കീർത്തനയും വിസ്മയയും; നിദ ഫാത്തിമയുടെ വീട് നിർമ്മാണം ഹരിത സംസ്ഥാന കമ്മിറ്റി ഏറ്റെടുത്തതിന് പിന്നാലെ കീർത്തിക്കും കീർത്തനക്കും മുസ്ലിം ലീഗ് ബൈത്തുറഹ്മ പദ്ധതിയിൽ വീടു നിർമ്മിച്ചു നൽകും; നിദയ്ക്ക് വീടൊരുക്കാൻ സഹായം അഭ്യർത്ഥിച്ച എം കെ മുനീർ തന്നെ മറ്റ് കുഞ്ഞുങ്ങൾക്കും വീടൊരുക്കാൻ മുൻകൈയെടുക്കും\nമുനീർ ഫേസ്‌ബുക്ക് ലൈവിൽ പറഞ്ഞത് ഇങ്ങനെയായിരുന്നു: ''പുറംലോകം ഷെഹ്‌ലയുടെ മരണത്തെക്കുറിച്ച് കൂടുതലറിയുന്നത് നിദ ഫാത്തിമയുടെ ചാനൽ ചർച്ചയിലൂടെയാണ്. ഇന്നലെ ഞങ്ങൾ നിദയുടെ വീട് സന്ദർശിച്ചു. വളരെ ദയനീയമായ അവസ്ഥയാണ്. നന്നായി പഠിക്കുന്ന കുട്ടികളാണ്. പഠിക്കാൻ സൗകര്യമില്ലാത്ത ആ വീട്ടിൽ ജീവിക്കുന്നു, എന്നിട്ടും അവർ സംതൃപ്തരാണ്. മൂന്നര ലക്ഷം രൂപ മുൻസിപ്പാലിറ്റിക്കാർ കൊടുക്കാമെന്ന് പറഞ്ഞിട്ടുണ്ട്. പക്ഷേ അതെവിടെയുമെത്തില്ല. ദയാദാക്ഷിണ്യമുള്ള, ഉദാരമായി ഇത്തരം കാര്യങ്ങളെ കാണുന്ന ധാരാളം ജനങ്ങൾ നമുക്കു ചുറ്റുമുണ്ട്. നമുക്കൊന്നിച്ച് ആ ഉദ്യമത്തിനായി പരിശ്രമിക്കാം''.\nമുനീറിന്റെ ഫേസ്‌ബുക്ക് ലൈവിനു പിന്നാലെ നിദ ഫാത്തിമയുടെ വീട് നിർമ്മാണം ഹരിത സംസ്ഥാന കമ്മിറ്റി ഏറ്റെടുത്തുവെന്ന് എംഎസ്എഫ് ദേശീയ വൈസ് പ്രസിഡന്റും ഹരിത മുൻ സംസ്ഥാന പ്രസിഡന്റുമായ അഡ്വ. ഫാത്തിമ തഹ്‌ലിയ ഫേസ്‌ബുക്കിലൂടെ അറിയിച്ചു.\nനിദയ്ക്ക് വീടു പണിതു നൽകും എന്നറിയിച്ച് ഫാത്തിമ തഹ്ലിയ ഫേസ്‌ബുക്കിൽ കുറിച്ചത് ഇങ്ങനെ: ''ക്ലാസ് റൂമിൽ പാമ്പ് കടിയേറ്റ് മരിച്ച ശഹലക്ക് നീതി ലഭിക്കാൻ വേണ്ടി പോരാടുന്ന നിദ ഫാത്തിമയുടെ ഒപ്പം എന്നും ഹരിതയുണ്ടാകും. നിദ ഫാത്തിമയുടെ വീട് നിർമ്മാണം ഹരിത സംസ്ഥാന കമ്മിറ്റി ഏറ്റെടുത്ത വിവരം സന്തോഷപൂർവം അറിയിക്കുന്നു''.\nനിദയിലൂടെയാണ് ബത്തേരി സർവ്വജന സ്‌കൂളിലെ ശോചനീയാവസ്ഥയെക്കുറിച്ചും അദ്ധ്യാപകരുടെ നിസംഗതയെക്കുറിച്ചും കേരളമറിഞ്ഞത്. പാമ്പുകടിയേറ്റെന്ന് ഷഹ്?ല പറഞ്ഞിട്ടും അദ്ധ്യാപകർ ആശുപത്രിയിൽ കൊണ്ടുപോകാൻ തയ്യാറായില്ലെന്ന നിദയുടെയും സഹപാഠികളുടെയും വെളിപ്പെടുത്തലാണ് സ്‌കൂൾ അധികൃതർക്കെതിരെ നടപടി ഉണ്ടാകാൻ കാരണം. ഒരു ഐപിഎസുകാരിയാകണമെന്നാണ് ബത്തേരി കൈപ്പഞ്ചേരി സ്വദേശിയായ നിദയുടെ ആഗ്രഹം. നിദയുടെ ധീരതക്ക് അംഗീകാരമായി 'യങ് ഇന്ത്' പുരസ്‌കാരം സമ്മാനിക്കുമെന്ന് മഹാത്മാഗാന്ധി നാഷണൽ ഫൗണ്ടേഷൻ അറിയിച്ചിരുന്നു.\nഷെഹല കേരളത്തിന്റെ വിങ്ങലായി മാറിയപ്പോൾ അവൾക്കായി ഓരോ മലയാളിയും കണ്ണീർ പൊഴിക്കുമ്പോഴും അവൾക്ക് നീതി നേടിക്കൊടുക്കാൻ, തനിക്കറിയാവുന്നതെല്ലാം മാധ്യമങ്ങൾക്ക് മുന്നിൽ നിന്ന് വീറോടെ വിളിച്ചു പറയുന്ന മറ്റൊരു പെൺകുട്ടിയും ശ്രദ്ധ നേടിയിരുന്നു. ഷെഹലയുടെ ശബ്ദമായ നിദാ ഫാത്തിമയാണ് സോഷ്യൽ മീഡിയ തിരയുന്ന ആ ഉശിരുള്ള പെൺകുട്ടി. ഷെഹലയുടെ സ്‌കൂളിലെ തന്നെ ഏഴാം ക്ലാസ് വിദ്യാർത്ഥിനി. നാളെയുടെ പ്രതീക്ഷയാണിതെന്നാണ് സമൂഹമാധ്യമങ്ങൾ ഒന്നടങ്കം ഇവളെ വിശേഷിപ്പിക്കുന്നത്. ഉറച്ച മനസും ചങ്കൂറ്റവുമാണ് നിദയെ വേറിട്ടു നിർത്തുന്നത്.\nഅദ്ധ്യാപകരുടെ അനീതിയും അനാസ്ഥയും പുറത്തുകൊണ്ടുവരുന്നതിൽ നിർണായകമായത് നിദയുടെ ഉറച്ച വെളിപ്പെടുത്തലുകാളായിരുന്നു. സഹപാഠിയുടെ നീതിക്കായി അവൾ സത്യങ്ങൾ ഉറക്കെ വിളിച്ചു പറഞ്ഞു. ഒരുമടിയും പേടിയുമില്ലാതെ. അതേസമയം ഇപ്പോൾ സോഷ്യൽ മീഡിയയിൽ വൈറലാകുന്നത് കൈ ചുരുട്ടി മുദ്രാവാക്യം വിളിക്കുന്ന നിദയുടെ ചിത്രമാണ്. മിക്കവരുടെയും കവർഫോട്ടോ ആയി നിദ ഫാത്തിമ മാറിക്കഴിഞ്ഞിരുന്നു. ഈ ചിത്രം ഫോട്ടോഗ്രാഫറായ ജോൺസൺ പട്ടുവയലാണ് നിദയുടെ ഈ ചിത്രം പകർത്തിയിരിക്കുന്നത്. ബത്തേരി-മൈസൂർ ദേശീയപാതയിലെ യാത്രാ നിരോധനത്തിനെതിരെ സമരം നടന്നപ്പോളുള്ള നിദയുടെ ചിത്രമാണിത്.\nബത്തേരി സർവജന സ്‌കൂളിലെ ഷെഹ്ല ഷെറിൻ പാമ്പുകടിയേറ്റു മരിച്ച സംഭവത്തിൽ സ്‌കൂളിലുണ്ടായ വീഴ്ച സധൈര്യം ലോകത്തോടു വിളിച്ചു പറഞ്ഞ നിദ ഫാത്തിമ അങ്ങനെ ഹീറോയാകുകയാണ്. 'ഒന്നും മിണ്ടരുത് എന്നു മനസ്സിലുറപ്പിച്ചാണു സ്‌കൂളിലേക്കു പോയത്. മിണ്ടിയാൽ അതു പ്രശ്നമാകുമെന്ന് എനിക്കുതന്നെ അറിയാം. എന്നാൽ നീതി കേടു കണ്ടപ്പോൾ മിണ്ടാതിരിക്കാനായില്ല' നിദ പറയുന്നു. ഫൈസൽ അലി റഹ്മാന്റെയും ഉമ്മുക്കുൽസുവിന്റെയും മൂന്നാമത്തെ കുട്ടിയാണ് നിദ.\nഎന്നാൽ അദ്ധ്യാപകർക്കെതിരെ സംസാരിച്ചതിന്റെ പേരിൽ തനിക്കെതിരെ നടപടികളുണ്ടാകുമോയെന്ന ഭയത്തിലാണ് നിദ ഫാത്തിമ. കുട്ടിയോട് സംസാരിച്ചതിനു ശേഷം ഡോക്ടർ ഷിംന അസീസ് തന്റെ ഫേസ്‌ബുക്ക് പേജിലൂടെയാണ് നിദയുടെ ആശങ്ക പങ്കുവെച്ചത്. പ്രിൻസിപ്പാളിനെയാണ് പേടിയെന്ന് കുട്ടി പറഞ്ഞതായും ഷിംന പോസ്റ്റിലൂടെ പറയുന്നു. 'ഞാനിങ്ങനെയൊക്കെ പറഞ്ഞതോണ്ട് എനിക്ക് ഇനിയും ആ സ്‌കൂളിൽ പോകണമെന്ന് ആലോയ്ക്കുമ്പോ പേട്യാവ്ണുണ്ട്. പ്രിൻസിപ്പലിനെയാ ഇനിക്ക് പേടി. ഓല് ഇന്നോടെന്തെങ്കിലും ചെയ്താൽ മിസ്സ് ന്റെ കൂടെ ഉണ്ടാവൂലേ?' നിദ ചോദിച്ചതായി ഷിംന പറയുന്നു. ഏതറ്റം വരെയും ഉറപ്പായും കൂടെ നിൽക്കുമെന്ന് കുട്ടിക്ക് വാക്ക് കൊടുത്തിട്ടുണ്ടെന്നും അവർ വ്യക്തമാക്കി.\nനിദ പുറത്തുവന്ന് സംസാരിച്ചത് നിങ്ങളിൽ ചിലർ കൊന്ന അവളുടെ സഹപാഠിയുടെ ജീവൻ പോയതിന്റെ വേദനകൊണ്ടാണെന്നും ഷിംന പറയുന്നു. 'ഇനി ഇല്ലാക്കഥകളും ഭീഷണിയും പരിഹാസവും ഒക്കെയായിട്ട് ഇത്രയും ശൗര്യമുള്ള ഒരു പെൺകുഞ്ഞിനെ ഒതുക്കാൻ ശ്രമിക്കരുത്. അങ്ങനെയൊന്നുണ്ടായാൽ ഷെഹ്ലയുടെ കൂടെ നിന്ന ലോകം മുഴുവൻ ഉറപ്പായും നിദയോടൊപ്പവും ഉണ്ടാകും. അതിലൊരു സംശയവുമില്ല' ഷിംന അസീസ് പറയുന്നു. നാളെയും വെളിച്ചമുണ്ടാകുമെന്ന് ഉറപ്പ് തരുന്ന മക്കളാണ് ഇവരെന്നും. ഇവരോടൊപ്പമുണ്ടാകണം നമ്മളെന്നും പറഞ്ഞാണ് ഷിംന തന്റെ ഫേസ്‌ബുക്ക് പോസ്റ്റ് അവസാനിപ്പിക്കുന്നത്.


മുൻഗണനാ ക്രമത്തിൽ പരീക്ഷ നടത്തുമെന്ന് പിഎസ്‍സി; ഓൺലൈൻ പരീക്ഷകൾക്കും സാധ്യത | postponed psc exams may be start june\nമുൻഗണനാ ക്രമത്തിൽ പരീക്ഷ നടത്തുമെന്ന് പിഎസ്‍സി; ഓൺലൈൻ പരീക്ഷകൾക്കും സാധ്യത\nTrivandrum, First Published 5, May 2020, 11:01 AM\nസ്കൂളുകൾ ലഭ്യമാകുന്നത് കണക്കിലെടുത്ത് ജൂൺ മുതൽ പരീക്ഷകൾ പുനരാരംഭിക്കാനാകുമെന്നാണ് പ്രതീക്ഷ. അപേക്ഷകർ കുറവുള്ള തസ്തികകൾ ഓൺലൈൻ പരീക്ഷയായി നടത്തും\nതിരുവനന്തപുരം: എഴുതുമെന്ന് അപേക്ഷകരിൽ നിന്ന് ഉറപ്പുവാങ്ങിയ പരീക്ഷകൾക്ക് മുൻഗണന നൽകാനുള്ള തീരുമാനവുമായി പിഎസ്‍സി യോഗം തീരുമാനിച്ചു. ലോക്ക് ഡൗൺ അവസാനിക്കുന്നതിന് അനുസരിച്ച് പരീക്ഷ തീയതികൾ പ്രഖ്യാപിക്കും. സ്കൂളുകൾ ലഭ്യമാകുന്നത് കണക്കിലെടുത്ത് ജൂൺ മുതൽ പരീക്ഷകൾ പുനരാരംഭിക്കാനാകുമെന്നാണ് പ്രതീക്ഷ. അപേക്ഷകർ കുറവുള്ള തസ്തികകൾ ഓൺലൈൻ പരീക്ഷയായി നടത്തും.\nആരോഗ്യ വകുപ്പിൽ അസിസ്റ്റന്റ് സർജൻ/കാഷ്വാലിറ്റി മെഡിക്കൽ ഓഫീസർ നിയമനത്തിനുള്ള പരീക്ഷ ആദ്യഘട്ടത്തിൽ തന്നെ നടത്താൻ കഴിയുമോ എന്ന പരിശോധിക്കാൻ നിർദ്ദേശം നൽകി. വേണ്ടി വന്നാൽ എഞ്ചിനീയറിംഗ് കോളേജുകളിലെ സൗകര്യം കൂടി പ്രയോജനപ്പെടുത്തി ഓൺലൈനിൽ പരീക്ഷ നടത്താൻ ശ്രമിക്കും. മെയ് 5നാണ് ഈ പരീക്ഷ നിശ്ചയിച്ചിരുന്നത്. 1100 ത്തോളം അപേക്ഷകരാണുള്ളത്. അതിനാൽ പിഎസ്‍സിയുടെ ഓൺലൈൻ കേന്ദ്രങ്ങൾ മാത്രം ഉപയോഗിച്ച് പരീക്ഷ നടത്താൻ കഴിയില്ല. 62 തസ്തികകൾക്കായി നിശ്ചയിച്ച 26 പരീക്ഷളാണ് പിഎസ്‍സിക്ക് ലോക്ക് ഡൗൺ കാരണം മാറ്റിവക്കേണ്ടി വന്നത്.\nനടത്താനുള്ള പരീക്ഷകൾക്ക് അപേക്ഷിച്ചവർക്ക് ജൂലൈയിലെ വിജ്ഞാപനത്തിൽ ഫീസിളവ് നൽകി പരീക്ഷയെഴുതിക്കും. മെഡിക്കൽ വിദ്യാഭ്യാസ വകുപ്പിൽ ഒഫ്താൽമോളജി അസിസ്റ്റന്റ് പ്രൊഫസർക്ക് ചുരുക്കപ്പട്ടികയും എൻസിസി സൈനിക് വെൽഫെയർ വകുപ്പിൽ എൽഡി ടൈപ്പിസ്റ്റ്/ക്ലർക്ക് -ടൈപ്പിസ്റ്റ്/ടൈപ്പിസ്റ്റ്-ക്ലാർക്കിന് സാധ്യതാപട്ടികയും തയ്യാറാക്കാൻ അനുമതി നൽകി.\nLast Updated 5, May 2020, 11:01 AM\nആകെ സമ്പാദ്യം ഒന്നര സെന്‍റിലെ ചോര്‍ന്നൊലിക്കുന്ന കുടില്, എന്നിട്ടും ആന്‍റണി റേഷന്‍കാര്‍ഡില് സമ്പന്നന്\n'മേക്കപ്പ് ഇല്ലാതെ അഭിനയിക്കാന് ഞാനും ആഗ്രഹിച്ചിട്ടുണ്ട്'; നിമിഷയെ അഭിനന്ദിക്കുകയാണ് ചെയ്‍തതെന്നും ആനി